
Capitolul 1 


— Ce părere ai dacă te-ai duce să-ţi petreci câteva zile în 
Jamaica? 

Carole Ann Todd tresări și își ridică privirea spre domnul 
Roxlet. Nu era sigură că înțelesese bine ce îi spusese acesta. 

Așezată la biroul ei, era pierdută în contemplarea fulgilor de 
zăpadă care dansau dincolo de geam. Era abia noiembrie... Incă 
cinci luni, de asemenea timp, groaznic... Iarna este lungă la 
Toronto! 

Carole era aşadar cufundată în gândurile acestea sumbre și 
pe punctul de a se înduioșa de propria ei soartă când patronul 
îi întrerupse reveria. 

— Vă rog să mă scuzati. Aţi putea să repetaţi? 

— Te întrebam doar dacă ti-ar plăcea să petreci o săptămână 
într-un hotel nou-nouţ, cu bar și piscină, să te bronzezi la soare, 
înconjurată de o mulţime de tineri eleganti. Firește, însă, dacă 
nu ești interesată, pot oricând să... 

— Aşteptaţi puțin, domnule Roxlet! Eram puțin distrată şi am 
impresia că nu v-am înţeles bine. M-ati întrebat dacă mi-ar plăcea 
să merg în Jamaica pentru o săptămână, așa este? 

— Exact. 

— Atunci, înseamnă că am înţeles bine. Jamaica! Spuneti-mi 
repede, ce trebuie să fac? Să sar în sus de bucurie? 

Domnul Roxlet începu să râdă. 

— Haide, Carole, să fim serioși, zise el în cele din urmă, 
așezându-se în faţa ei. E vorba de muncă. Dintre toate agenţiile 
de voiaj din Canada, a noastră este cea care se dezvoltă cel mai 
rapid. Ne-am câștigat reputaţia făcându-i pe canadieni să 
descopere noi hoteluri. Datorită nouă, Barbadosul aproape a 
devenit o provincie canadiană! Același lucru s-a întâmplat cu 
Insulele Bermude. Acum, este la rând Jamaica. Anul acesta, tema 
campaniei noastre este: „Toate luminile pe Jamaica”, și toţi cana- 
dienii se vor repezi într-acolo. 

— Da, ştiu, dar cum aș putea să vă fiu eu folositoare? 

— Plecând în Jamaica, așa cum tocmai ţi-am spus. 

— Nici nu-mi doream ceva mai bun! Pe când plecarea? glumi Carole. 

— Nu, Carole, vorbesc serios. Eşti inteligentă, ai idei, nu îţi 
este teamă să iei iniţiative. Ai dovedit-o la serviciul contabilitate, 
apoi la departamentul „Călătorii” continuă domnul Roxlet, zâm- 
bind. Eşti tânără, Carole, ai tot viitorul în faţa dumitale. Avem 
nevoie de oameni ca dumneata, dinamici, cu imaginaţie. In afară 
de asta, ai simţul umorului, ceea ce nu strică deloc. A venit tim- 
pul să-ți foloseşti din plin talentele. Ai demonstrat deja de ce ești 
capabilă cu „Inverurie Hotel”, din Insulele Bermude. Ai avut idei 
excelente pentru broșură, fără să fi pus vreodată piciorul acolo. 

— Dar n-am fost nicăieri, domnule Roxlet! A trecut abia o lună 
de când sunt la departamentul „Călătorii”. 

— Un motiv în plus ca să începi! Și nu ai de ce să fii neliniștită. 
Nu-ţi încredințez o misiune imposibilă, adăugă domnul Roxlet 
pe un ton liniștitor. Este vorba, de fapt, de un domeniu pe care 
proprietarii lui s-au hotărât să-l transforme în hotel. După câte 
am înţeles, va fi mai degrabă genul de pensiune de familie. Vor 
ca noi să-i reprezentăm în Canada și în Statele Unite, și trebuie 

să punem la punct o broșură și să pregătim o campanie de 
publicitate pentru ei. De asemenea, le-ar plăcea să organizeze 
ceva pentru inaugurare, iar nouă ne revine sarcina de a găsi o 
idee, o temă. Au de aceea nevoie de cineva care să-i îndrume. 
După câte se pare, ei debutează în industria hotelieră. 

— Dar, domnule Roxlet... începu Carole pe un ton îngrijorat. 

— Nu este foarte complicat, o linişti domnul Roxlet. Îţi voi da 
chestionarul nostru etalon. Nu vei avea altceva de făcut decât să-l 
completezi după ce vei fi vizitat hotelul şi vei fi aruncat o privire 
cam peste tot. Străduiește-te să-i cunoști pe proprietari. Vezi ce 
gândesc ei. Dacă lipsesc unele amenajări indispensabile, cum 
sunt piscina și barul, de exemplu, spune-le să prevadă constru- 
irea lor. Să ia legătura cu un arhitect. În fine, deschide ochii, 
pleacă urechea, dă-le câteva mici informaţii confidenţiale. și 
completează chestionarul nostru. Am încredere în dumneata, 
sunt sigur că nu îţi vor lipsi ideile. Și în timp ce vei fi acolo, ia-ti 
câteva zile de vacanţă. Dă-ţi osteneala să te întorci bronzată! 

Domnul Roxlet se ridică de pe scaun și adăugă, cu un zâmbet larg: 

— Aş fi mulțumit dacă ai pleca într-o zi sau două. Pregătește-ţi 
valiza şi nu uita să-ţi rezervi un loc la avion. Vei pune biletul de 
avion în contul departamentului „Dezvoltare”. 

După aceste cuvinte, domnul Roxlet părăsi încăperea fără să-i 
lase timp Carolei să reacționeze. După treizeci de secunde, reve- 
nea cu un formular în mână. 

— Este de necrezut câţi oameni își închipuie că este suficient 
să aibă camere de închiriat ca să deschidă un hotel! Ei nu ţin 
absolut deloc seama de toate celelalte probleme: personalul, 
barul, pregătirea meselor, spălatul rufelor și o mulțime de alte 
lucruri. Ai întreaga listă în chestionarul acesta. Va trebui să veri- 
fici fiecare din aceste puncte și să pui o notă în căsuţa core- 
spunzătoare. Îți acord toată încrederea. Nu trebuie să uiţi însă că 
nu va fi vorba despre un hotel de tranzit, ci de un loc de vile- 
giatură unde oamenii vor sta câtva timp. Asta înseamnă că tre- 

buie să le oferi mai mult decât casă și masă: sporturi, tenis, 
piscină... Nici asta nu este de-ajuns. Trebuie ca locul să aibă ceva 
unic. Ceva specific, ieșit din comun, de exemplu, sau o vedere 
panoramică extraordinară, în fine, ceva care să atragă clientela 
şi ce am putea folosi în broşura noastră. Străduiește-te să găsești 
aşa ceva. Și dacă hotelul nu are nimic special de oferit, atunci 
sugerează proprietarilor să-l creeze în toate încăperile. 

— Să creeze ce anume, de exemplu? întrebă Carole. 

— Vreau să spun prin asta că este preferabil să exploateze mai 
curând ceea ce au decât să extindă construcțiile. Se pot imagina 
vizite turistice dacă există ceva de văzut în regiune sau zile de 
explorări submarine dacă hotelul nu este departe de mare. În 
fine, lucruri de genul acesta, vei vedea la faţa locului. Mă bizui 
pe dumneata, Carole, încheie zâmbind domnul Roxlet. 

Carole luă chestionarul și încercă să se concentreze asupra 
listei de întrebări. Dar era într-o asemenea stare de surescitare 
încât cuvintele îi jucau în faţa ochilor. Nu reuși să-și stăpânească 
mult bucuria și izbucni: 

— Când îi voi spune toate astea mamei! N-o să-i vină să creadă! 
Și apoi, trebuie să-mi cumpăr haine! Într-adevăr, domnule 
Roxlet, vorbiti serios? Când aș putea pleca? 

— Imediat ce vei fi gata. Numai să nu uiţi să trimiti o telegramă pro- 
prietarului, căpitanul Adam Innes, ca să vină să te întâmpine la aeroport. 

Au urmat două zile de activitate febrilă. Carole nu mai știa 
unde îi este capul, între telefoanele mamei și prietenilor, pro- 
barea costumelor de baie — să nu uite loţiunea de plajă — 
cumpărarea de sandale și de asemenea a unei rochii lungi pen- 
tru cazul unei serate strălucitoare, a unei perechi de escarpeni 
de ultimă modă. Își făcu valiza, o desfăcu, o făcu din nou, de cel 
puţin zece ori. Nu va fi niciodată gata la timp! 

Ziua cea mare sosi. Nespus de bucuroasă, urcă în taxiul care 
trebuia s-o ducă la aeroport, în vreme ce Toronto tremura sub o 
furtună de zăpadă și vântul îngheţat de noiembrie. 

Totul era atât de nou, atât de neașteptat: figurile zâmbitoare 
și bronzate, abundența și bogăţia culorilor, și era abia în holul 
aeroportului! Contrar a ceea ce își imaginase Carole, căldura nu 
era înăbușitoare. Era mai curând ca o vară indiană, dar cu un fel 
de parfum diferit, nedefinit. Jamaica! Era în Jamaica! 

Era asaltată şi intrigată de toate aceste miresme necunoscute 
de flori şi de fructe tropicale, până la lemnul scaunului care avea 
un miros deosebit și exotic. Ă 

Și vocile acestea melodioase! Incerca să înţeleagă ce spuneau 
oamenii din jurul ei. Chiar și tânăra funcţionară care anunța 
mesajele la difuzoare avea accentul acesta cântat. Carole stătea 
cu urechea atentă deoarece i se spusese să ia loc până când va fi 
chemată. Se pare că domnul Innes telefonase ca să anunţe că era 
în întârziere. De fiecare dată când difuzorul anunţa ceva, ea 
spera să-și audă numele. 

Între timp, admira spectacolul pe care îl avea în faţa ochilor. 
Îți puse ochelarii de soare ca să poată cerceta oamenii fără să 
pară prea indiscretă. 

Femeile erau foarte elegante și Carole trecu în minte în 

revistă propria ei ţinută: sandale albe cu tocuri înalte, poșetă din 
piele albă agățată pe umăr cu o curea bleumarin, și rochia de 
vară cea mai elegantă pe care o avea, din bumbac albastru de 
nuanța levănţicii, fără mâneci și croită pe corp. Nu avea drept 
bijuterie decât o broșă care provenea de la mama ei, care îi 
prindea la gât o eșarfă de mătase albastră și nu purta pălărie. 
Ținuta ei era în același timp rafinată și destinsă, iar în spatele 
ochelarilor de soare cu lentile de culoare închisă se simtea 
misterioasă și cosmopolită. Spera doar ca părul să nu fie prea 
ciufulit. ÎL purta liber pe umeri şi îi cădea într-o lungă cascadă 
castanie, suplă și mătăsoasă. Ă 

„Rafinată, dar destinsă”, îşi repetă ea cu încredere. In clipa 
aceea, un bărbat tânăr, uriaș, trecu prin faţa ei cu pași mari, ca 
și cum aeroportul îi aparţinea. Purta un șort kaki și o cămașă cu 
gulerul descheiat, care trebuia să fi fost albă la origine, dar pe 
care praful o făcea să aibă aproape aceeași culoare cu şortul. 
Măsura insistent toate femeile, ca și cum avea intenţia s-o 
seducă pe una dintre ele îndată ce va avea un minut liber. 
Carole nu se putu împiedica să surâdă. EI îi aruncă o privire 
scurtă și încruntă sprâncenele, apoi își continuă înaintarea vije- 
lioasă. La adăpostul ochelarilor ei de soare, Carole putu să-i 
admire spatele lat și musculos. „Frumos animal, se gândi ea, dar 
nu prea îngrijit, este cel mai puţin ce se poate spune!” Părea să 
se fi rostogolit în praf. „Și mult prea sigur de el pentru gustul 
meu!” adăugă ea în gând. Dar era într-adevăr foarte frumos. 
Înalt, dar bine proporționat. Avea umerii atât de laţi încât nu i 
se remarca talia excepţională decât atunci când trecea pe lângă 
cineva. Şi ce musculatură! Șortul și cămașa dezvăluiau niște 
mușchi lungi care se încordau sub piele ca cei ai unui cal de 
curse. Nu, nu ca ai unui cal de curse, se corectă în minte 
Carole, ci ca ai unui pur-sânge, ai unui armăsar sălbatic care tre- 
buie imblânzit cu biciul. Părea prea aprig și prea orgolios ca să 
trăiască în mijlocul cailor de călărie. 

Nu își putea desprinde privirea de la acest necunoscut, în 
timp ce el își croia drum prin mulțime cu un pas hotărât. 
Arogant... iată adjectivul care i se potrivește, își zise ea. Il privi 
cum își deschide drum până la ghișeu, cu un aer nerăbdător și 
sigur de sine. Toţi oamenii bine îmbrăcaţi se dădură imediat 
deoparte ca să-i facă loc, speriaţi fără îndoială de norul de praf 
pe care îl ridică scotocindu-și buzunarele. Purta șosete care îi 
ajungeau până la genunchi și care își pierduseră albeaţa iniţială; 
cât despre încălțăminte, aceasta nu mai avea culoare atât de 
murdară era. 

Cu toate acestea, era un bărbat foarte frumos, trebui Carole 
să recunoască. Pielea lui era tăbăcită de soarele Jamaicăi. Era evi- 
dent că își petrecea tot timpul în aer liber. Ar fi mult mai drăguţ, 
se gândi ea, dacă măcar cineva și-ar da osteneala să-l convingă să 
facă o baie! 

Difuzorul anunţă ceva și, de data asta, Carole își recunoscu 
numele. Era chemată la recepție. Se ridică în mare grabă, cu 
inima bătând cu putere. 

Inaintă cu un pas sigur, cu înfățișarea degajată a unui agent 
de voiaj experimentat, încercând să ghicească, din spatele 
ochelarilor de soare, cine putea fi căpitanul Adam Innes. Era 
oare domnul acela bătrân cu pălărie panama? Sau bărbatul acela 
tânăr, cu mustață? 

Era necunoscutul plin de praf. El se înclină fără un zâmbet şi 
nu strânse mâna întinsă de ea. Carole nu avea nevoie să fie un 
fin psiholog ca să-și dea seama că nu era binevenită. Pentru 
prima dată de la începutul acestei aventuri, avu brusc impresia 
că săvârşeşte un abuz de încredere. Nu avea dreptul să fie acolo, 
nu avea aptitudinile necesare, domnul Roxlet o supraestimase. 

Dar nu era vorba de așa ceva, obiectă ea în sinea ei. Debuta 
în meserie, asta era tot. Desigur, era prima ei misiune în 
străinătate, dar trebuia să înceapă într-o zi, nu-i așa? Atunci, de 
ce se simţea vinovată? 

— Sunt Robert Innes. Îmi pare rău că am întârziat, dar am avut 
o problemă pe domeniu și a trebuit să mă ocup de ea înainte de 
a pleca. Acestea sunt bagajele dumneavoastră? Bun, vă rog să mă 
urmati... 

Avea o voce caldă și bine timbrată, dar tonul lui era tăios și 
impersonal. Se îndepărtă cu cele două valize ale Carolei, una în 
mână și cealaltă sub braț, ca ṣi cum era vorba de un simplu ziar. 
Carole își aminti cât de greu îi fusese să le ridice la Toronto! 
Dar de ce se arăta oare atât de rece? Putea să simtă unda de 
antipatie care emana dinspre el, în timp ce mergea în spatele 
lui. Nu făcea nici un efort ca să-i permită să se ţină pe urmele 
lui. 

Afară, în soare, era mult mai cald. Innes se îndreptă fără un 
cuvânt spre un vechi Land Rover, de o culoare greu de identifi- 
cat, atât de gros era stratul de praf și de noroi care-l acoperea. 
Carole era cât pe ce să se oprească brusc gândindu-se cu groază 
la tratamentul pe care biata ei rochie îl va avea de îndurat. Dar 
Innes pusese deja valizele pe bancheta din spate și îi deschidea 
portiera. Aruncă o privire înăuntru: scaunul era și el plin de praf. 
Se așeză cu hotărâre alături de șofer, nu fără a-și reprima o înfio- 
rare. 

El porni motorul cu un șir de detunături care o făcură să tre- 
sară. 

— Imi pare rău! strigă el, încercând să acopere zgomotul 
motorului. 

— Cum? 

— Toba de eșapament! urlă el. Am pierdut-o pe drum. 
Trebuie să repar defecțiunea înainte de a ne întoarce. 

Plecarea lor nu trecu neremarcată. Carole era atât de jenată 
încât ar fi vrut să dispară sub podeaua mașinii. 

Se angajară curând pe un drum îngust și sinuos, în direcţia 
capitalei, Kingston. Vehiculul ridica nori de praf care se infiltrau 
peste tot și se depunea într-un strat fin pe frumoasa rochie a 

Carolei. Motorul făcea un zgomot asurzitor. Se simți brusc des- 
cumpănită, pierdută, părăsită. Și când se gândea că doar cu câte- 
va ore în urmă era încă în siguranță acasă la ea, unde era foarte 
rece şi foarte curat... 

O dată îjunși la Kingston, se opriră în faţa unui garaj. Un 
bărbat de culoare, care părea să fie proprietarul, se îndreptă spre 
ci. 

— Bună ziua, Robert, îi spuse el lui Innes. Ghicesc ce te 
aduce! 

Un negru tânăr luă valizele Carolei. 

— Tânărul acesta o să vă conducă înăuntru, domnișoară. 
Puteţi să vă răcoriți în timp ce se repară mașina. Plecăm într-o 
oră, o anunţă Innes. 

Acestea fiind zise, dispăru împreună cu patronul garajului. 

Carole îl urmă pe tânărul care îi ducea bagajele. Casa părea 
pustie. Când își văzu imaginea în marea oglindă din baie, încre- 
meni. Rochia ei era într-o stare îngrozitoare. Albastrul de nuanța 
levănţicii aproape dispăruse sub dârele de un bej cenușiu. 
Pantofii erau și ei plini de praf, ca și poșeta, căreia nu i se mai 
distingea culoarea. „Incepe bine! se gândi Carole. In ce stare voi 
ajunge oare la domeniu?” 

Își scoase rochia cu o strâmbătură de dezgust și începu s-o 
scuture energic. Se opri imediat, de teamă să nu murdărească 
baia imaculată. 

„O baie... își zise ea. Nu, mai curând un duș, e mai rapid. Și 
bietul meu păr! Este o catastrofă!” 

Era cât pe ce să izbucnească în plâns de necaz. 

— Treizeci de dolari! gemu ea. Am cheltuit ieri treizeci de 
dolari la coafor! Și iată rezultatul! 

Ce personaj grosolan! De ce îi impusese o călătorie în aseme- 
nea condiţii? Și cu ce drept se purta atât de autoritar? Ce îi făcuse 
ca s-o deteste până într-atât? Sau poate că nu era decât un 
bădăran, pur și simplu? 

— Domnule Innes, sunteţi un bădăran! exclamă ea luând 
oglinda drept martor. 

regăsindu-se în faţa propriei imagini, nu se putu împiedica să 
izbucnească în râs. Apoi făcu un pas înapoi și își cercetă cu un 
ochi critic faţa prelungă, silueta zveltă, bine proporționată, și 
pielea satinată. 

„Nimic spectaculos, își zise ea, dar nici chiar atât de rău. 
Atunci, de ce bărbatul acesta mă detestă?” 

La urma urmei, nici el nu era irezistibil. Mai întâi, era prea 
masiv, şi apoi, era prea... avea prea... cum să spună? prea multă 
putere? prea multă siguranță? Ce importanţă avea, cam depășea 
măsura. Îi lipseau câteva noţiuni despre comportarea în 
societate. „In orice caz, să nu se bizuie pe mine! Las altora grija 
de a-l îmblânzi și le urez mult curaj!” 

După ce își uscase și își pieptănase cu grijă părul, curăță baia 
cât putu de bine, apoi căută în valiză o ţinută mai potrivită pen- 
tru această călătorie care se anunţa agitată. Alese în cele din 
urmă un şort și o bluză din bumbac galben-pai. Vor fi murdare 
înainte de a ajunge la destinaţie, nu își făcea nici cea mai mică 
iluzie în privința asta, dar cel puţin aveau avantajul că se spală 
ușor. Nu avea șosete lungi ca cele ale lui Robert Innes... astfel că 
se hotărî să încalțe din nou sandalele. In privința părului, încercă 
să-şi aranjeze eșarfa într-un fel de turban dar consideră rezulta- 
tul puţin satisfăcător.Cu atât mai rău; nu se mai temea de mare 
lucru, din punctul unde ajunseseră! In consecință, își legă eșarfa 
în jurul gâtului, într-o manieră ștrengărească. 

— Acum este mai bine, zise ea cu voce tare. Şi acum, domnule 
Innesc, între noi doi. Sau mai curând între noi trei! Puteţi face ce 
vă place, dumneavoastră și bătrânul dumneavoastră hârb, nu mă 
mai tem de nimeni! 

leși din casă cu capul sus și își compuse un zâmbet la fel de 
strălucitor ca soarele jamaican care își arunca razele 
neîndurătoare de pe un cer de azur. 


LICITAŢIA SECOLULUI 15 


Robert Innes abia dacă găsi de cuviință să-i arunce o privire. 
Fl îi aruncă valizele pe bancheta din spate a mașinii și veni să-i 
deschidă portiera fără să rostească un cuvânt. 

Carole era foarte hotărâtă să nu acorde nici o atenţie 
manierelor lui repezite și nepoliticoase. 

„Poate că are probleme, sau o supărare din dragoste, își zise 
ea. Sau poate că pur și simplu s-a sculat cu faţa la cearșaf! In 
sfârșit, oricum ar fi, este evident că biata mea persoană nu-l 
interesează; fără îndoială, are ceva mai bun de făcut. Ei bine, 
n-are decât să-și păstreze problemele pentru el. Pe mine mă lasă 
rece!” 

Hotărâtă să nu se lase călcată pe bătături, se aruncă în 
mașină, cu un fulger sfidător în privire. Rămase uluită. 

— Dar aţi spălat-o! exclamă ea. 

— Era mai mult decât necesar, răspunse el scurt. 

Trânti portiera fără menajamente și demară în trombă. 
Accelerarea brutală o lipi pe Carole de spătarul scaunului ei, 
ceea ce o făcu să se strâmbe. Ei bine, era promiţător! Călătoria se 
anunţa agitată! 

Dar îndată ce ajunseră pe drum, el conduse mai liniștit și ea 
se destinse puţin. 

— Avem mult de mers, domnişoară Todd. Așadar, așezaţi-vă 
comod. 

Pentru prima dată de când se întâlniseră, Robert Innes se 
întoarse spre ea şi o privi în față. Carole fu impresionată de 
albastrul intens al ochilor lui. Era exact același albastru ca al 
eșarfei pe care ea o purta în jurul gâtului. Ce contrast uimitor cu 
pielea lui bronzată. Doamna Innes avea interesul să nu se 
îndepărteze prea mult de soţul ei, deoarece acestuia probabil că 
nu-i lipseau admiratoarele! 

Se îndepărtau de oraș şi acum se îndreptau spre munţii care 
se profilau la orizont. Carole aruncă o privire spre însoţitorul ei, 
întrebându-se dacă era într-o dispoziţie comunicativă sau nu. 

Greu de spus. Robert Innes avea privirea aţintită asupra dru- 
mului. Ea îi cercetă pe furiș profilul. Nas perfect, foarte drept. 
Sprâncene negre și dese ca părul... Păr negru, piele bronzată, 
ochi foarte albaștri, nas drept, și se numea Robert Innes... 

„Robert Innes?” Dar ea trebuia să-l întâlnească la aeroport pe 
un anume Adam Innes! De fapt, domnul Roxlet vorbise chiar 
despre „căpitanul” Adam Innes, își amintea de asta foarte bine. 

— Sunteţi fratele căpitanului Adam Innes? întrebă ea pe 
neașteptate. 

— Nu, este tatăl meu. El este cel care a avut ideea aceasta cu 
hotelul, nu eu. Trebuia să vină să vă întâmpine la aeroport, 
dar și-a luxat încheietura mâinii și a trebuit să vin eu în locul 
lui. 

Vorbise pe un ton tăios, ca și cum era vorba despre o cor- 
voadă de care voia să scape cât mai repede posibil. Nu își luase 
ochii de la drum. Carole se simţi dintr-o dată nedorită, tot atât 
de vrednică de milă ca un pisoiaș rătăcit. 

După tonul vocii, era limpede că dezaproba ideea trans- 
formării proprietăţii lor în hotel. Asta o punea pe Carole într-o 
situaţie deloc comodă, deoarece misiunea ei consta tocmai din a 
se ocupa de acest proiect. Concluzia aceasta explica evidenta 
proastă dispoziţie cu care Robert Innes venise s-o întâmpine la 
aeroport. Incercă să caute cuvintele potrivite pentru a afla mai 
multe fără să-l indispună, dar în cele din urmă renunță. 

— Vorbiţi-mi despre hotel, îi ceru ea simplu. 

El scoase un soi de mormăit nemulțumit. Carole se gândi un 
timp că nu va obţine un alt răspuns. Apoi, el se hotări să vor- 
bească. 

— Hotelul încă nu există cu adevărat. Suntem proprietarii unui 
conac imens, practic neocupat, pe care tatăl meu s-a hotărât să-l 
transforme în hotel. El a pus să se construiască o piscină și a făcut 
alte câteva amenajări. Apoi a cerut agenţiei dumneavoastră să 
trimită pe cineva care să examineze chestiunea. 

Aruncă o privire spre Carole, dar expresia figurii lui rămase 
de nepătruns. Carole simţi că i se îmbujorează obrajii. „Mă crede 
cu siguranţă incompetentă!” își spuse ea. 

— Singurul aspect pozitiv în toată treaba aceasta, este că îl va 
ține ocupat pe căpitan. In felul acesta, voi fi liber să conduc plan- 
taţia cum cred eu de cuviinţă. Este singurul lucru care contează; 
restul este secundar. „Ia te uită, ia te uită... Se pare că ţine la 
plantaţia lui, își zise Carole. Trebuie să fiu atentă. Este punctul 
lui sensibil. Să mă feresc mai cu seamă să-l bruschez.” 

— Unde este situată proprietatea? întrebă ea pe un ton indife- 
rent. 

— Dincolo de Mandeville, pe coasta de sud. Este o depre- 
siune de formă alungită care se termină printr-o colină în vârful 
căreia se înalță conacul. Acesta este foarte mare. 

Glasul lui devenise ciudat de blând când vorbise despre 
domeniul familial. El continuă, fără că ea să fie nevoită să 
relanseze discuţia. 

— A fost construit de primul Innes. Pe vremea aceea, numele 
familiei noastre nu se scria Innes, ci Iñez. Asta se întâmpla în 
urmă cu trei sute de ani. Căpitanul Ihez a fost rănit în timpul 
unei bătălii navale. In loc să-l repatrieze, marina spaniolă i-a 
oferit o concesiune pe insulă. Se pretinde că era deja căsătorit și 
tată a mumeroși copii, în ţară. Asta nu l-a împiedicat să se sta- 
bilească aici. Şi-a ales o soţie dintre indigene și a întemeiat o 
familie. 

Robert Innes avu un fel de mic surâs de complicitate vorbind 
despre strămoșul lui, apoi redeveni tăcut. 

Carole se feri să intervină și așteptă ca el să-și reia monologul; 
dar minutele trecură fără ca el să se hotărască să rupă tăcerea. li 
revenea ei rolul de a relansa conversaţia, dar ezita. Având în 
vedere starea lui de spirit, putea să-i sară muștarul la cea mai 
neînsemnată remarcă a ei. Cu toate acestea, trebuia neapărat să 
afle întregul adevăr. 

— Un hotel într-un conac vechi de trei secole! Este extraordi- 
nar! murmură ea în cele din urmă, ca și când își vorbea ei însăşi. 

Își privi pe furiș însoțitorul, ca să se asigure că o auzise. 

— Într-un fel, o pensiune de familie de epocă, răspunse el pe 
un ton amar. 

— Dar totul depinde de mobilier, și apoi dacă... 

— Conacul este cel care este... şi va rămâne așa cum se află, o 
întrerupse tăios Robert Innes. Căpitanul a cheltuit deja o avere 
pentru piscină și celelalte amenajări, va trebui să se 
mulțumească doar cu atât! Hotelul a costat și așa destul de mult. 

„Ah, ah! se gândi Carole. Așadar, este o chestiune de bani!” 

Se simţi dintr-o dată mult mai sigură de ea. 

— Ei bine, vom vedea cum stau lucrurile când voi examina 
situaţia, zise ea pe un ton liniștitor. Vorbiţi-mi mai bine despre 
plantație. Există mult teren? 

— Mult. Odinioară a existat și mai mult. La ora actuală, dome- 
niul se întinde pe aproximativ opt sute de hectare. A fost un timp 
când nu cultivam decât trestie de zahăr, dar piaţa s-a prăbuşit 
acum câţiva ani și am fost obligați să facem cultură mixtă. 
Zahărul rămâne oricum activitatea noastră principală. 

— Aţi vândut terenuri? 

— Da, tata a fost obligat s-o facă. Dar acum, am luat treburile 
în mână și plantaţia va redeveni rentabilă. 

Avea o nuanţă orgolioasă în glas, ca şi cum arunca o provo- 
care în faţa întregii lumi. Carole notă în minte acest element care 
se adăuga ansamblului. 

Pe neașteptate, cerul se întunecă. S-a întâmplat atât de brusc 
încât Carole rămase buimăcită. Cu un minut în urmă, soarele 
strălucea pe un cer de un albastru intens și, deodată, noaptea îi 
învăluia în perdeaua ei de catifea neagră. Mii de stele scânteiau 
deja pe un cer de cerneală. 

Robert Innes aprinse farurile mașinii și Carole aruncă o 
privire ceasului ei: șase și jumătate. Era greu de crezut. Chiar la 

Toronto, era încă lumină la un asemenea timp după apusul 
soarelui! Robert Innes începu să râdă; avea un râs plăcut, melo- 
dios și profund. 

— Noaptea cade repede la tropice, o lămuri el. Se întâmplă 
așa pentru că suntem mai aproape de ecuator. 

— Ah, este adevărat, zise ea, fără a fi sigură că înţelege bine. 

Apoi, amintindu-și exact la timp ce se putea presupune că 
făcuse de mai multe ori ocolul lumii, nu mai adăugă nimic. Era 
mai bine să-și ia un aer blazat și să nu se arate surprinsă. 

Se așeză mai comod pe scaunul ei și se lăsă legănată de zgo- 
motul monoton al motorului. Orbite de farurile care 
străpungeau noaptea, mii de insecte se striveau de parbriz. În 
timp ce mașina înghițea kilometri, Carole se gândea la tovarășul 
ei de drum. Ce individ grosolan era acest Rober Innes! Era sufi- 
cient să aducă vorba despre hotel pentru ca să devină de-a drep- 
tul detestabil. Reacţiona ca și cum ea venise în Jamaica numai cu 
scopul de a-l contraria. Ce era de făcut, față de o asemenea ati- 
tudine? Părea atât de puternic, atât de sigur de el. De ce era atât 
de teribil de ostil faţă de hotel și, în același timp, faţă de misi- 
unea pe care venise s-o îndeplinească? Inchise ochii, dezorien- 
tată. Ă 

Robert Innes conducea bine. Incetul cu încetul, Carole se des- 
tinse. Se lăsa pur și simplu condusă, ușurată că nu era nevoită să 
vorbească. Tovarășul ei de drum nu era prea amabil, desigur, dar 
siguranţa lui avea ceva odihnitor, liniștitor. Și apoi, avea un râs 
atât de deschis, atât de generos! Nu putea fi totul rău la el. Detesta 
ideea transformării în hotel a casei strămoșilor lui... Într-un fel, îl 
înțelegea. La urma urmei, însă, ideea nu venea de la ea! Era 
nedrept față de ea. Se hotărî să încerce marea cu degetul. 

— De ce vă împotriviţi atât de mult acestui plan al hotelului? 
Majoritatea oamenilor și-ar dori veniturile pe care le-ar aduce 
acesta, fără a mai aminti de contactele cu clientela, care pot fi 
foarte plăcute. 

El rămase tăcut câteva minute. Când se hotărî în sfârșit să 
răspundă, vocea lui era rece și tăioasă, și Carole regretă că 
pusese întrebarea. 

— Dumneavoastră v-ar face plăcere să vă vedeţi casa transfor- 
mată în pensiune de familie? Dumneavoastră v-ar plăcea să 
munciţi până la epuizare pentru ceva la care ţineţi din toată 
inima și să-l auziţi pe propriul dumneavoastră tată spunând că 
asta nu este suficient și că singurul mijloc de a te ajunge cu banii 
este de a primi oameni în pensiune?... 

— Dar nu trebuie să vedeţi lucrurile în felul acesta... începu 
ea. 

— Nu am intenția să mai discut despre asta, replică el tăios. 
Întelegeti o dată pentru totdeauna că sunt ferm împotriva aces- 
tei idei. 

Vorbise pe un ton atât de tăios încât Carolei i se făcu teamă. 
Ar fi putut să-i opună o mulţime de argumente, dar erau sin- 
guri, rătăciţi în plină natură. Ce ar putea face dacă el ar deveni 
violent? Era deja suficient de furios încât consideră inutil să 
insiste. 

Izbucnirea de proastă dispoziţie a lui Robert Innes era conta- 
gioasă și Carole se retrase la rândul ei într-un mutism îmbuf- 
nat. 

Încetul cu încetul, Carole încetă să mai acorde atenţie 
drumului, care de altfel era pustiu. Avea încredere în modul 
de a conduce al lui Robert și sfârși prin a se cufunda într-o 
somnolență plăcută. La un moment dat, tresări brusc; în faţa 
lor se ivi o creatură pe patru labe, mai înaltă decât un câine 
mare. Animalul era în mijlocul drumului. Orbit de faruri, 
derutat, creştea în faţa lor, în timp ce Robert strivea pedala 
de frână și claxona înjurând. Rulau cu aproape optzeci de 
kilometri pe oră. Dacă animalul n-ar fi apărut atât de brusc în 
faţa lor, poate că Robert ar fi putut să oprească la timp ca să 
evite impactul. 

Totul se petrecu foarte repede. Carole fu proiectată în porti- 
eră, în timp ce Robert trăgea de volan, într-un efort disperat de 
a feri animalul îngrozit. Pneurile scrâșniră. In acele câteva 
secunde, Carole văzu ca într-un coșmar apropierea animalului. 
Văzu ca într-un fulger urechile lui mari aruncate spre spate, ochii 
gata să-i iasă din orbite și nările fremătânde... Un măgar! Era un 
măgar. În secunda următoare avu loc șocul. Maşina izbi cu 
partea stângă animalul, care fu proiectat pe capotă și căzu în 
partea cealaltă, în timp ce mașina făcea o răsucire bruscă înainte 
de a se opri la câțiva metri mai departe. 

Robert se repezi afară din vehicul, în vreme ce Carole 
rămânea pe scaunul ei, incapabilă să reacționeze. Parbrizul se 
spărsese în mii de mici diamante, iar farul stâng era îndreptat 
spre cer, luminând stelele. Cu genunchii tremurând, Carole se 
hotări în cele din urmă să coboare. Nu-l putea vedea pe Robert 
în întuneric, dar auzea gâfâitul măgarului. Se apropie de șanț. 
Animalul zăcea pe o parte și încerca disperat să se ridice. Robert 
era așezat pe gâtul lui și îl ţinea cu putere ca să-l împiedice să se 
zbată. Pipăia animalul cu gesturi sigure și precise, în căutarea 
unei eventuale fracturi. 

— Se pare că n-are nimic rupt, slavă Domnului! exclamă el în 
sfârșit, ridicând capul spre Carole. Bietul animal este numai 
îngrozit. Trebuie să-l ţin până când se linişteşte. 

Carole coborî în șanț. 

— Atenţie! Nu vă apropiaţi prea mult. S-ar putea să azvârle din 
picioare, zise Robert, continuând să mângâie blana de culoare 
gri a animalului. 

Îi vorbea cu blândeţe măgarului, acesta părând să se 
liniștească încetul cu încetul. Coastele lui se ridicau cu regula- 
ritate și nu mai încerca să se ridice. Carole contempla acest 
spectacol fără să spună nimic, fascinată. 

— Pot să fac ceva ca să ajut? murmură ea în cele din urmă, 
simțindu-se inutilă. 

— Nu, staţi liniștită. Nu-l speriaţi. Este încă prea devreme ca 
să-l las să plece. 

O privi pe Carole. 

— Ştiţi să conduceţi? 

Ea încuviinţă cu un semn din cap. 

— Atunci, vreți să trageţi mașina în afara șoselei? 

Carole se căţără afară din şanţ, bucuroasă că avea ocazia 
să se dovedească utilă. Parcă mașina și stinse farurile, 
nelăsând decât luminile de poziţie, pentru cazul când alte 
vehicule ar trece pe acolo. Apoi reveni la Robert în vârful 
picioarelor. 

Măgarul se ridicase în picioare. Robert îl mângâia și îi vor- 
bea cu blândeţe. Ce bărbat ciudat! se gândi Carole. Atât de 
sigur de el, preocupat numai de propriile lui probleme... și cu 
toate acestea era acolo, în plină noapte, în noroi, pe cale să ajute 
un animal pe care fusese cât pe ce să-l omoare doar cu o 
jumătate de oră mai devreme. Ce ar spune oare domnul Roxlet 
dacă ar putea s-o vadă în momentul acesta? Fusese fără îndoială 
departe de a-și imagina genul acesta de situaţie atunci când o 
asigurase că era capabilă să-și ducă la bun sfârșit misiunea, fără 
cea mai mică dificultate! 

— Totul este în ordine? întrebă ea încet. 

Robert nu răspunse imediat, dar veni lângă ea pe marginea 

şoselei. Zâmbea. 
„___— Mai mare spaima decât răul, răspunse el în cele din urmă. 
Işi va reveni, micuța măgăriță. Acum, nu se va mai mișca. 
Proprietarul ei o va găsi mâine, adăugă el. Nu mai avem de ce să 
ne temem. Să plecăm. Mai avem destul drum de făcut. 

Părea însă că nu se putea hotărî să părăsească animalul. 

— Este un animal foarte tânăr. A fost un adevărat miracol că 
n-a fost omorâtă în accident. 

Carole clătină din cap. 

— Mașina dumneavoastră a avut de suferit, zise ea, dar poate 


LICITAŢIA SECOLULUI 23 


încă să ruleze. Parbrizul s-a stricat rău, iar unul din faruri este 
complet strâmb. 

Se întoarse în sfârșit spre ea și o privi. 

— Și dumneavoastră? Nu sunteţi rănită? 

— Nu, e în ordine. 

Spunând aceste cuvinte, Carole își dădu însă seama că nu-i 
era deloc bine. Se simţi cuprinsă de ameţeală;: reacţia, fără 
îndoială. Pământul se prăbuși sub picioarele ei. Intinse instinc- 
tiv braţele în căutare de sprijin. Robert o prinse în clipa când era 
pe punctul să cadă și ea izbucni în plâns, fără să ştie de ce. Se 
agăţă cu disperare de el, încrezătoare în forţa lui calmă și 
liniștită. 

— Haide, haide, s-a terminat, repetă el încet la urechea ei. 

Folosea exact aceleași cuvinte şi avea aceeași intonaţie ca 
atunci când o liniștise pe mica măgăriță. Și se ocupase mai întâi 
de măgăriță! Așadar, în ochii lui conta mai puţin decât un ani- 
mal! Ar fi dat mult să poată reacţiona și să se elibereze, ca să-i 
facă faţă, cu demnitate și siguranță. Dar era prea slabă ca să se 
miște, iar braţele care o înconjurau erau atât de puternice, atât 
de liniștitoare... 

Încetul cu încetul, o senzație bizară puse stăpânire pe ea. 
În loc să-și regăsească forţele, se simţi din ce în ce mai slabă 
și mai vulnerabilă și nu își mai dori decât un singur lucru: să 
se lase în seama acestor braţe puternice, să se abandoneze 
cu totul la acest piept viguros. Se lăsă condusă spre mașină. 
El o ajută să se așeze și noaptea deveni dintr-o dată mai 
neagră, mai ostilă. Brațele protectoare o abandonară. Era 
singură. 

El reveni la locul lui din spatele volanului, porni motorul și 
readuse mașina pe șosea. Nu spunea nimic. Își dăduse oare 
seama de tulburarea care o cuprinsese în aceste ultime minute? 
Aruncă o privire spre el, cu inima bătând tare, sperând că el nu 
remarcase nimic. Figura lui era de nepătruns. Redevenise el 

însuși, distant și sigur de el. Privea drept în faţa lui și clipea ușor 
din ochi, orbit de lumina farului care era îndreptat spre cer. 

— Liniștiţi-vă, spuse el pe neașteptate. Bănuiesc că nu pot 
exista două animale plecate la plimbare în aceeași noapte pe 
același drum. Noi l-am întâlnit deja pe al nostru! 

Se întoarse spre ea și îi surâse. Era un surâs complice, un 
surâs de camarad de arme. 

Robert Innes... Ce fel de bărbat era oare? se gândi Carole. I se 
părea că începea deja să-și facă o părere, și această părere era 
mai curând favorabilă. 

„Robert Innes este un om cumsecade”, își spuse ea, și con- 
statarea aceasta făcu să urce în ea o căldură plăcută, care o 
cuprinse. Dar își reveni foarte repede. „Da, este un om cum- 
secade și foarte seducător pe deasupra. Dar este un necunoscut 
și așa trebuie să rămână. Eşti aici pentru munca ta, punct final.” 

Cu toate acestea, de undeva din adâncul inimii, o mică voce 
îi şoptea altceva și ea nu se putea împiedica s-o asculte: „Dar știi 
bine că te-ai putea îndrăgosti cu uşurinţă de acest necunoscut...” 

Rulau acum de aproape două ore. Carole, pe jumătate ador- 
mită, se redresa tresărind de fiecare dată când simţea că alunecă 
într-o parte. De câteva ori, în timp ce lupta cu somnul, se sur- 
prinse privind cu nostalgie braţul musculos și bronzat al 
însoţitorului ei. Cât de plăcut și de confortabil ar fi fost să-și spri- 
jine capul de umărul lui. 

Se făcuse mai răcoare după lăsarea nopţii și după ce se anga- 
jaseră printre coline. Carole era prea conștientă de prezenţa 
bărbatului aşezat alături de ea, de căldura lui, de mirosul lui de 
pământ și de soare. Ce bărbat ciudat, atât de plin de contradicții! 
O atrăgea şi în același timp o șoca. 

Suspină și capul ei începu să se clatine... 


Capitolul 3 


— Domnișoară Todd, treziţi-vă! Am ajuns. 

Robert Innes o scutura ușor. Carole îi auzi vocea ca printr-o 
pâclă vătuită. Deschise ochii și se ridică brusc. 

— Îmi pare rău. Scuzaţi-mă, nu voiam să mă sprijin de umărul 
dumneavoastră... zise ea roșind. 

— Nu-i nimic. Este târziu şi trebuie să fiți obosită. 

Cobort din mașină, în timp ce un bărbat de culoare deschidea 
portiera Carolei, cu un zâmbet larg pe buze. 

— Iată-l pe Watson, zise Robert. El o să vă conducă în camera 
dumneavoastră și după aceea se va ocupa de bagaje. Dacă vă este 
foame vă va trimite ceva în cameră. Vă urez să petreceti o noapte 
bună. Pe mâine. 

Acestea fiind zise, se răsuci pe călcâie și se îndepărtă cu pași 
mari. 

Carole se simţi dintr-o dată îngrozitor de singură. Singură și 
părăsită pe această insulă necunoscută, la celălalt capăt al lumii. 

Watson îi zâmbi și îi făcu semn să-l urmeze spre impozanta 
clădire veche a cărei masă sumbră se profila în întuneric. Nu avea 
de ales și porni în urma lui, nu fără oarecare strângere de inimă. 

Mașina se oprise într-o curte din care pornea o alee în pantă lină, 
mărginită de tufișuri în floare. Aerul era înmiresmat de un parfum 
neobișnuit, foarte plăcut, puţin dulceag. Carole avu în mod stra- 
niu impresia că recunoaște acest miros, că îl respirase deja unde- 
va. Cu toate acestea, era imposibil: la Toronto nu existau flori 
tropicale! 

— Ce miroase atât de frumos? îl întrebă ea pe Watson, care con- 
tinua să zâmbească și o aștepta în partea de sus a treptelor verandei. 

— Leandrul, domnişoară. 

Watson deschise o ușă și Carole îl urmă într-un șir de încăperi 
mari, slab luminate. Toate ferestrele erau deschise şi o briză 
ușoară mișca perdelele. Ajunseră în cele din urmă la picioarele 
unei scări impunătoare. Din politeţe, Watson îi făcuse loc să treacă 
înainte adresându-i un surâs larg, ca pentru a se scuza. El se opri 
în faţa uneia dintre ușile care dădeau într-un culoar interminabil, 
o deschise și se înclină ca s-o lase pe Carole să treacă. 

Ea intră și rămase ţintuită locului. Camera era imensă, mult mai 
mare decât apartamentul ei din Toronto, dar erau atât de multe 
mobile acolo încât se simţi minusculă, înăbușită, strivită. Pereţii 
erau acoperiți de șifoniere, scrinuri, comode. Podeaua era plină 
de mese, măsuţe, gheridoane, scaune, scăunele, fotolii, birouri. 
Exista acolo chiar și o masă de joc de formă octogonală, cu cele 
opt scaune ale ei. Dar primul lucru care sărea în ochi, care umplea 
spaţiul şi domina ansamblul, era patul. Și ce pat! Un pat autentic 
cu baldachin, acoperit cu o boltă de culoare roşu-carmin, 
mărginită de un șir de ciucuri mari și grei. Baldachinul acesta 
părea să cântărească o tonă. Și dacă se va desprinde și va cădea 
peste ea în timpul nopții? Nimeni n-ar putea s-o audă sub tapise- 
ria aceea compactă și grea. Oricât s-ar zbate, ar muri înăbușită. 

— Domnișoara o găsește frumoasă? o întrebă Watson cu ama- 
bilitate. 

Carole tresări şi se întoarse spre el. Trebui să facă un teribil 
efort de voinţă ca să nu-și ia picioarele la spinare și să fugă. 

— Eu... sunt... Este foarte interesantă! reuși ea să rostească în 
cele din urmă. 

Watson zâmbi cu gura până la urechi, vizibil fericit de ceea ce 
considera drept un comentariu elogios. El puse valizele Carolei pe 
una dintre măsuţele joase. 

— Domnișoara are nevoie de o cameristă care s-o ajute să des- 
facă bagajele? 

Făcu din cap în semn că nu, își regretă imediat reacţia grăbită. 
Prezenţa unei alte femei ar fi fost reconfortantă. 

— Baia se află acolo, zise Watson arătându-i o ușă de la extre- 
mitatea cealaltă a încăperii. Acum, continuă el, Watson va aduce 
cina domnișoarei în cameră, cum a spus domnul Robert. 

— Mulţumesc, Watson, dar nu prea mi-e foame. Aș putea primi 
doar un sandviș și, poate, un pahar cu lapte? 

— Imediat, domnișoară. 

Watson se înclină din nou și ieși, lăsând-o singură în penum- 
bra acestei camere impresionante. 

Rămase în picioare, nemișcată și decumpănită. Prin ferestrele 
deschise, parfumul tufelor de leandru ajungeau până la ea. Briza 
nopții ridica perdelele de mătase care păreau să se întindă spre ea 
ca braţele unei fantome. Se înfioră fără voia ei. Pe peretele exte- 
rior, plante agățătoare se ridicau de-a lungul unui spalier de lemn, 
de fiecare parte a balconului.. Carole se sprijini în coate de bara 
de fier forjat și respiră aerul nopţii. Mângâierea ușoară a brizei îi 
răvăși puţin părul și îi atinse fruntea cu o răcoare binefăcătoare. 

Land Rover-ul continua să fie parcat jos, în curte. Aleea 
sinuoasă pe care o urmaseră la sosire se lărgea la oarecare distanță 
de acolo, dând într-un drum care traversa câmpia luminată de 
lună. În depărtare, zări niște lumini; era un sat, fără îndoială. 

Se auzi o bătaie discretă în ușă. Carole întoarse cu regret 
spatele acestei nopti liniștite pentru a regăsi realitatea copleșitoare 
a camerei. Se duse să deschidă și se găsi în faţa unei cameriste de 
aproximativ patruzeci de ani, cu un șorţ alb, apretat cu grijă. Pe 

tava ce o ţinea în mâini strălucea un ceainic de argint. Pe ea se 
aflau de asemenea un bol cu fructe exotice, o ceașcă de porțelan 
de culoarea fildeşului, pâine prăjită, marmeladă și o farfurie cu 
sandvișuri de o grosime impresionantă. Camerista îi adresă un mic 
zâmbet timid, se înclină și depuse tava pe masa cea mai apropi- 
ată, o salută din nou și dispăru foarte repede, aproape alergând. 

„Poate că sunt prima clientă a hotelului, se gândi Carole cu 
îngăduință. Este încă lipsită de experiență... sau poate... îi este 
teamă de camera aceasta. Incăperea este poate bântuită de fan- 
tome, ceea ce ar explica aversiunea ei de a intra aici după căderea 
nopţii.” 

— Haide, haide, să fim rezonabili, zise Carole cu voce tare. 

Sunetul propriei voci o făcu să tresară. Apoi își reveni și începu 
să râdă de sine. Într-adevăr, avea prea multă imaginaţie! Cu toate 
acestea, nu era foarte liniștită. 

Alese unul dintre fotoliile cele mai confortabile și puse tava pe 
o măsuţă de alături. Se întreba ce ar spune domnul Roxlet despre 
toate acestea. În bagajele ei, avea chestionarul pe care i-l dăduse 
să-l completeze. Acesta avea cu siguranţă o rubrică referitoare la 
confortul și decorarea hotelului. Cum să le califice oare? Poate că 
ar putea scrie pur și simplu „fantomatic”! Domnul Roxlet n-ar 
putea înțelege, desigur! 

Vru să-și toarne ceai în ceașcă, dar ceainicul era atât de greu 
încât trebui să-l apuce cu amândouă mâinile. Nu-și putu stăpâni o 
exclamaţie de surpriză. „Extraordinar! Este din argint masiv!” 
Aruncă o privire în jurul ei și își dădu atunci seama că în încăperea 
aceasta totul avea un aer vechi și autentic: mesele și scaunele aces- 
tea erau probabil toate de epocă și cu siguranță de mare valoare. 
Unele dintre mobilele acestea erau splendide, dar erau într-adevăr 
prea multe. Ochiul era saturat și nu le putea aprecia frumusețea 
pe deplin. Cât despre namila aceea cu baldachin... 

Cât termină de savurat cina aceea frugală dar delicioasă, începu 
să-şi desfacă bagajele și să-și agațe hainele în felurite șifoniere, 

unele mai adânci decât altele. Degeaba își întinse la maximum 
conținutul celor două valize, nu reuși să ocupe decât a zecea parte 
a acelor şifoniere uriașe. 

După aceea, se îndreptă cu timiditate spre baie. Se aștepta să 
găsească acolo o cadă de zinc, cu picioare în formă de labe de leu 
și cu urme de rugină sub robinet. Or, avu surpriza să descopere o 
baie încântătoare, ultramodernă, care mai mirosea încă a 
zugrăveală proaspătă. Instalaţiile funcționau de minune, robi- 
netele strălucitoare nu erau deloc slăbite. Era foarte limpede că 
fuseseră puse la punct de curând. Carole rămase acolo aproape o 
oră. Își spălă părul și trândăvi cu plăcere în apa caldă și 
spumoasă, fericită să se afle într-un mediu atât de familiar. Nu 
putea totuși să-şi petreacă toată noaptea în cadă. Trebuia să se 
hotărască să înfrunte necunoscutul. Își luă inima în dinţi și se 
îndreptă cu pași hotărâți spre pat. 

Dădu cuvertura la o parte cu un gest hotărât, respiră adânc și 
sări între cearșafurile pe care le trase imediat până la bărbie, ca și 
cum acestea puteau s-o apere. Fixa cu ochii măriți baldachinul de 
deasupra capului, de-a dreptul hipnotizată de tapiseria grea de o 
culoare roșie ca sângele. Iși aminti poveștile îngrozitoare pe care 
Je citise în legătură cu paturile cu baldachin. Acesta se prăbușea cu 
brutalitate și îi înăbușea pe cei adormiti. Asta se întâmpla întot- 
deauna în vechi hanuri ţinute de tâlhari care asasinau călătorii 
nevinovaţi ca să-i jefuiască. De altfel, această casă nu era, la urma 
urmei, un han vechi? Foarte, foarte vechi... de câteva secole. Şi ce 
ştia ea, de fapt, despre proprietari? Acea cameristă îngrozită care îi 
adusese tava, de exemplu... știa oare ce Carole ignora? Se ascunse 
puțin mai mult sub cuverturi. Și acel prea seducător Robert Innes? 
Dacă cineva avea ceva de ascuns, era tocmai el. O adusese în 
această casă veche și dispăruse imediat. Ca să se ducă unde? Nu 
exista nimic altceva în împrejurimi decât acel sat mic pe care i se 
păruse că-l zărește din balcon. Dacă ar fi vrut să se ducă acolo, ar 
fi luat mașina... 

De fapt, pe insula aceea pierdută nu-l cunoștea decât pe el. 
Robert Innes, cu ochii lui uimitor de albaștri și profilul de zeu 
grec. Robert Innes, bărbatul acela nesociabil, cam necioplit, care 
părea atât de preocupat de plantaţia lui. Cu toate acestea, intuitiv, 
ştia că putea avea încredere într-un om care iubea pământul și 
animalele. Se hotărî să facă tot posibilul ca să ocrotească aceste 
ferme la care el părea că ţine ca la lumina ochilor. Va face din asta 
un punct de onoare și îi va demonstra cu acest prilej că își 
cunoștea meseria. Va vedea că era la înălțime, tot atât de califi- 
cată... ca el, în propriul lui domeniu. Și poate chiar mai mult... 
Deoarece ea, cel puţin, știa ce avea de făcut, de vreme ce el nu 
părea deosebit de dotat pentru agricultură! 

Exista ceva de neînțeles în toate astea. Un bărbat hotărât, 
experimentat și curajos ca el avea toate șansele de a reuși. Logic 
vorbind, plantaţia lui ar fi trebuit să fie rentabilă. Exista oare o altă 
explicaţie de care Carole nu-și dădea seama? leșea la suprafață 
instinctul ei de contabil. Ştia din experienţă că frontiera dintre 
pierderi și profituri depinde adesea de modul în care o societate 
îşi ține contabilitatea. 

Suspină. „Haide, doar n-am venit aici ca să mă ocup de o 
exploatare agricolă!” își zise ea. Nu, venise ca să îndeplinească o 
sarcină foarte precisă, care nu avea cine știe ce legătură cu dom- 
nul Robert Innes, bărbatul acesta cam necioplit. 

Cu toate acestea, era un om cumsecade. Majoritatea oamenilor 
şi-ar fi continuat drumul fără să se oprească măcar, după ce ar fi 
lovit acea biată măgăriță. În timp ce o cuprindea somnul, auzi din 
nou vocea aceea revenind cu insistență. Ea nu răspunse, nu 
protestă și se mulțumi să asculte: „N-ar trebui mare lucru să te 
îndrăgostești de ursul acesta necioplit...” 

Camerista cea timidă trase perdelele şi soarele năvăli în 
cameră. Carole dormise un somn de plumb. Micul dejun era servit 
pe veranda care făcea aproape înconjurul casei. Storurile din 
pânză verde erau pe jumătate coborâte pentru a atenua lumina 
soarelui matinal. Pe perete, exact sub stor, Carole zări o şopârlă 
mică. Era atât de perfect nemișcată, încât la început o luă drept un 
motiv decorativ sculptat în piatră. Dar gâtul șopârlei se umflă 
brusc, ca un minuscul balon galben. Aștepta fără îndoială ca o 
insectă imprudentă să vină să cerceteze mai de aproape această 
ciudată bulă strălucitoare. Carole o urmărea, fascinată cu 
desăvârșire. Pe neașteptate, o pasăre-muscă se apropie de șopârlă. 
Ea zbura pe loc şi numai bâzâitul aripilor le trăda mișcarea. Apoi, 
pasărea minusculă își dădu seama că balonul galben nu era o 
floare și dispăru. Carole izbucni în râs. Era un spectacol demn de 
notat pentru domnul Roxlet! 

Gândindu-se la domul Roxlet, cercetă locurile. De-a lungul 
verandei, existau douăsprezece mese. Fiecare masă era aranjată 
pentru șase persoane. 

„Capacitatea maximă: șaptezeci și două de persoane”, notă în 
minte Carole. În clipa aceea, sosi chelnerul. Ea comandase un ou 
fiert moale și pâine prăjită, dar el depuse în faţa ei un suc de por- 
tocale, un bol cu fructe tropicale, un munte de felii de pâine 
prăjită, marmeladă, pâinișoare abia scoase din cuptor... și, 
bineînțeles, oul pe care îl comandase. Mai adusese de asemenea 
cafea neagră, a cărei aromă îi gâdilă nările, dsar fără frişcă. 

Inainte chiar de a avea timp să schiţeze un gest ca să se servească, 
chelnerul turnă simultan o cantitate egală de cafea și de lapte. 

„Ah, cafea cu lapte! îşi zise ea. Ca francezii! Nu avusese încă 
niciodată ocazia de a gusta acest amestec. I se părea curios să 
găsească acest obicei franțuzesc în Jamaica. Sau poate că era un 
obicei local? Trebuia să-i semnaleze și asta domnului Roxlet. 

După acest copios mic dejun, Carole se hotărî să facă un tur 
prin împrejurimi deoarece nimeni nu părea să se intereseze de 

prezența ei. Îmbrăcase o rochie ușoară de bumbac verde deschis 
și avusese precauţia de a încălța sandale cu tocuri joase, pentru 
cazul că ar fi nevoită să meargă mult pe jos. O eșarfă de mătase 
verde cu picățele adăuga o notă feminină și rafinată ţinutei ei și îi 
punea în valoare gâtul lung și delicat. 

Tocmai cobora scara de lemn când o voce de bărbat o interpelă 
pe un ton amabil: 

— Domnișoară Todd? Cum vă simtiti în dimineața aceasta? 

Un bărbat în vârstă, îmbrăcat în cămașă și pantaloni bej, înain- 
ta spre ea. Se ţinea foarte drept și arbora o pereche de mustăți 
impresionante. Avea braţul stâng prins într-o eșarfă. Își ridică 
vechea pălărie de culoare kaki, descoperind un păr alb, des și 
bogat ca al unui bărbat tânăr. Avea un zâmbet cald și atrăgător. 

— Sunteţi căpitanul Innes, nu-i așa? zise ea strângând mâna pe 
care i-o întinsese. Fiul dumneavoastră vă seamănă enorm. 

— Dumnezeu să te binecuvânteze, draga mea! Mai puţin anii, 
bineînţeles. Scuză-mă pentru braţ. Accident stupid, într-adevăr. 
Imprudenţă din partea mea. Ar fi trebuit să fiu atent, desigur. In 
sfârșit, nimic rupt, asta este principalul. Așadar, dumneata ești 
tânăra de la agenţie. Vei pune hotelul nostru pe roate, nu-i așa? 
Sunt cu adevărat încântat. Ai dormit bine? Micul dejun a fost bun? 
Genul acesta de lucruri este cu totul nou pentru noi, să știi. Avem 
nevoie de sfaturile dumitale. Nu ezita să spui foarte deschis ce 
părere ai. Nu vreau să mergem pe un drum greșit. 

Carole începu să râdă; era încântată. Acum, că îl întâlnise pe 
acest fermecător domn în vârstă, era sigură că se vor înțelege bine. 
Asta era de natură să-i uşureze sarcina. 

Căpitanul râse şi el, ca şi cum îi împărtășea sentimentul acesta. 
O luă pe Carole de braţ şi o conduse spre o alee mărginită cu tufe 
de flori. 

— Primul lucru este recunoașterea terenului. Mai întâi, piscina. 
Lucrătorii trebuie s-o termine în seara asta. Să ştii că sărbătorirea 
este obligatorie... în onoarea dumitale. 

— În onoarea mea? se miră Carole. 

— Firește, draga mea. Este o pură coincidenţă, dar lucrările se 
termină astăzi. Toată lumea din regiune vrea s-o vadă. Excelent 
pretext pentru o sărbătorire, într-adevăr. 

Carole intră în jocul lui. 

— Firește! Este o idee excelentă, noua piscină trebuie neapărat 
botezată! 

— Să ştii că oamenii de pe aici vor de asemenea să te vadă și pe 
dumneata. 

— În cazul acesta, mă voi strădui să fac cinste piscinei dum- 
neavoastră! 

Începură amândoi să râdă, foarte încântați unul de celălalt. 

Aleea traversa un parc de agrement, foarte bine întreţinut, plin 
de răzoare de flori al căror nume Carole n-ar fi fost în stare să-l 
spună. Urma după aceea o peluză dominată de un manghier uriaş 
ale cărui ramuri se îndoiau sub greutatea fructelor. Mai departe, 
aleea ieşea în sfârșit într-o vastă curte interioară pavată cu dale de 
pământ ars. Piscina, de formă neregulată, ocupa centrul acestui 
spaţiu, iar de-a lungul unui zid împrejmuitor fusese amenajat un 
bar. 

Lucrătorii își încheiaseră treaba și erau pe cale să-și strângă 
uneltele. În aer plutea un miros de ciment proaspăt, iar în piscină 
nu erau decât câţiva centimetri de apă. 

— Piscina aceasta m-a costat o mică avere, zise căpitanul. Asta 
pur și simplu l-a îmbolnăvit pe Robert. Un arhitect din Kingston 
s-a ocupat de ea. O să fie pe placul clienţilor, nu-i așa? 

Cadrul era splendid, în mijlocul tuturor acestor flori și garduri 
vii. Carole aruncă o privire în jurul ei. 

— Cu siguranță. Piscina face parte din dotările indispensabile și 
aceasta este superbă. 

— Ah, eram sigur de asta! Robert a fost pe de-a-ntregul 
împotrivă, fireşte. Spunea că oamenii ar putea foarte bine să 
meargă la plajă, în partea cealaltă a colinei. Imaginează-ţi! O plajă 

unde mișună rechinii! Să știi că sunt niște bestii oribile. După 
părerea mea, oamenii vor prefera piscina. 

— Am impresia că Robert nu este nicidecum de acord cu trans- 
formarea conacului în hotel, își luă Carole inima în dinți. 

— Ah, ai remarcat? Este de-a dreptul împotrivă. Este la fel de 
încăpățânat ca mama lui! El preferă să cumpere material agricol. 
Eroare! Timpurile s-au schimbat. Produsele agricole nu mai sunt 
ce erau. Să luăm trestia de zahăr: piaţa s-a prăbușit, în privinţa 
fructelor, nu mai există cerere. In realitate, pământul nu-l mai 
hrănește pe proprietar. Turismul, acesta este viitorul. Americani, 
canadieni... avem nevoie de dolarii lor. Dar să cumperi tractoare! 
Nu este altceva decât pierdere de timp și de bani. Imi bat gura 
degeaba să i-o repet, dar nepricopsitul nu vrea să audă nimic. El 
nu-și dă seama, dar hotelul este singurul mijloc de a salva plan- 
tatia. Oh, asta nu mă încântă nici pe mine! Dar fără hotel, nu vor 
mai exista nici pământurile. Ce poate fi mai simplu decât atât? Dar 
Robert nu este de această părere. Ca să spunem așa, nici nu-mi 
mai adresează cuvântul. 

— Dar asta este îngrozitor! 

Carole se gândea la acești doi bărbaţi, tată și fiu, care nu își mai 
vorbeau, dar căpitanul îi interpretă greșit remarca. 

— Am încercat totul, reluă el. Am mers până acolo încât am 
înfiinţat o cooperativă, acum câţiva ani, cu ceilalți plantatori din 
regiune. McKinnon se ocupă de ea. El vinde toată producţia noas- 
tră la cel mai bun preţ, dar nu este nimic de făcut, piaţa continuă 
să scadă. Va veni aici, diseară, impreună cu Cathy, fiica lui. 
Puștoaica tocmai a petrecut doi ani în Europa. Odinioară, Robert 
avea o slăbiciune pentru ea. 

— Ah? făcu Carole, puţin cam prompt. 

Căpitanul ridică malitios o sprânceană și aruncă o privire cu 
coada ochiului spre Carole, dar nu făcu nici un comentariu. Ea își 
mușcă buza și nu se putu împiedica să roșească. Informaţia aceas- 
ta ar fi trebuit s-o lase complet indiferentă; era totuși sigură că 

interlocutorul ei îi remarcase tulburarea. El tuși uşor și o conduse 
spre barul aflat în partea cealaltă a piscinei. 

— Să ne așezăm, draga mea. 

După ce se asigurase că era instalată comod, căpitanul se 
întoarse spre barman și îi spuse ceva în dialect. Apoi se așeză lângă 
ea și rămase tăcut. 

Cathy McKinnon... se gândea Carole. Așadar, exista o mică pri- 
etenă prin împrejurimi. Cu toate acestea, nu spusese oare 
căpitanul că ea petrecuse doi ani în Europa? Poate că, între timp, 
se căsătorise? De fapt, Carole nu știa nici măcar dacă Robert avea 
o soţie... cum să afle fără să se arate indiscretă? 

— Există și alți oaspeți în hotel în momentul de faţă? întrebă ea 
pe un ton indiferent, în timp ce chelnerul le aducea băuturi reci. 

— Nu, draga mea, ești singura. Vom avea în mod special grijă 
de dumneata. Eşti cobaiul nostru. Trebuie să vedem dacă îţi place 
locul acesta, înainte de a-l inaugura! 

La aceste cuvinte, căpitanul își ridică paharul ca să-i închine un 
toast. 

— Doamne- Dumnezeule! zise Carole râzând. Am impresia că 
sunt un personaj important! 

— Eşti, draga mea, ești. Agenţia dumitale este renumită. O reco- 
mandare din partea domnului Roxlet, și suntem lansați. O notă 
proastă ar însemna că am dat greș. Nu te neliniști. Nu ne așteptăm 
să primim complimente, dar nici nu cred că merităm comentarii 
răuvoitoare, deoarece suntem gata să schimbăm tot ce n-o să-ţi 
placă. Cu atât mai rău pentru acest zgârie-brânză de Robert! 
adăugă el, gratificând-o cu un zâmbet radios. Piscina, de exemplu. 
Este deja un punct bun pentru noi, nu-i așa? Ne vom descurca, vei 
vedea. 

Ridică mâna, ca și cum se pregătea s-o bată pe coapsă, dar se 
răzgândi la timp și își puse la loc mâna pe propriul lui genunchi. 
Timp de o secundă, Carole aproape regretă că nu își duse gestul 
până la capăt. li plăcea mult acest domn bătrân. Felul lui direct, 

puțin cam abrupt de a se exprima, nu reușea să ascundă faptul că 
ținea mult la planul lui și că suferea să-și vadă fiul împotrivindu-se. 
Trebuia să se simtă îngrozitor de singur. Dar poate că avea o soţie 
care să-l susţină. 

— Şi ce părere are doamna Innes despre acest plan cu hotelul? 

— Nu are nici o părere, biata de ea. Este moartă de ani de zile. 
Odihnească-se în pace! 

— Oh, îmi pare rău. 

— Nu-i nimic. Au trecut peste zece ani. A căzut de pe cal. Fără 
asta, putea ajunge la o sută de ani! A fost o femeie minunată... 
Incăpăţânătă ca o catârcă — Robert a rămas cu asta de la ea — dar 
într-adevăr minunată. Am fost foarte fericiţi... Juca polo foarte 
bine, Dumnezeu s-o binecuvânteze! 

Își încruntă sprâncenele și rămase un timp pe gânduri. 

— Dar cred că nu i-ar fi plăcut ideea aceasta cu hotelul, adăugă 
el în cele din urmă. 

„Doamne-Dumnezeule, cât este de singur, se gândi Carole. 
Nici măcar soţia lui nu i-ar fi aprobat ideea cu hotelul, și el o știa. 
Bietul de el, este atât de emotionant în singurătatea lui! Trebuie 
neapărat să-l ajut.” 

— Ei bine, eu cred că ideea de a deschide un hotel în acest 
conac vechi este excelentă, îl asigură ea pe un ton plin de convin- 
gere. Sunt sigură că turiștii se vor înghesui curând la ușa dum- 
neavoastră... iar eu voi face tot posibilul ca să vă ajut. Puteţi conta 
pe mine. Ce-ar fi să vizităm împrejurimile? adăugă ea ridicându-se. 
Sunt sigură că sunt o mulțime de lucruri de văzut. 

Îşi trecu mâna sub brațul valid al căpitanului și îi adresă un 
surâs radios. 

— Spuneţi-mi, căpitane Innes, cu ce se ocupă soţia lui Robert? 

— Nu există o altă doamnă Innes. Din nefericire, de altfel. Asta 
este ceea ce-i lipseşte șmecherului, o soţie. Ea l-ar putea împiedi- 
ca să se omoare cu munca, mai ales având în vedere ce îi aduce 
aceasta! 


LICITAŢIA SECOLULUI 37 


Urcau colina, în partea cealaltă a manghierului. Când ajunseră 
în vârful ei, căpitanul făcu un gest larg cu mâna spre hectarele de 
câmpie care se întindeau la picioarele lor. 

— Priveşte, bombăni el. Sunt ale familiei de aproape trei 
secole... Peste şapte sute de hectare. Se poate spera să scoţi de pe 
ele cu ce să trăiești, nu-i aşa? Ei bine, lucrurile nu stau deloc așa. 
Această ocupaţie nu mai este rentabilă de ani de zile, de la 
moartea bietei mele soții, la drept vorbind. A trebuit să vând o 
parte din pământuri. 

Aruncă o privire vinovată spre terenurile care se întindeau cât 
vedeai cu ochii. Carole, ţinându-și mâna deasupra ochilor, zări în 
depărtare un călăreț care vorbea cu lucrătorii de pe câmp. În ciuda 
distanţei, recunoscu imediat silueta. O tulburare ciudată puse 
stăpânire pe ea, iar bătăile inimii i se accelerară. 

— Nu este fiul dumneavoastră, acolo, pe cal? 

Căpitanul începu să râdă din toată inima. 

— Ai o vedere bună, draga mea. De fapt, nu este deloc uimitor. 
Pe colina aceasta este o tradiţie. Este numită „Găseşte-ţi omul tău”. 
Timp de generaţii, femeile din familie au venit pe această înălțime 
ca să-și pândească soţii sau fraţii care lucrau pe câmp. De aseme- 
nea, aici și-au declarat iubirea toţi băieţii familiei Innes și au făcut 
curte femeii care le stăpânea gândurile. Aceasta este tradiţia. Aici 
am curtat-o și eu pe scumpa mea soție, cu mulţi ani în urmă. Vino, 
am să-ți arăt locul unde am întrebat-o dacă mă voia drept sot. 

Îi arătă cu degetul o alee pavată care ocolea un tufiș în floare și 
ducea spre vârful colinei. 

— Priveşte, draga mea. Un loc istoric: aici a spus da, pe banca 
aceasta de piatră. 

Ajunseseră la un soi de refugiu în verdeață, adăpostit și discret. 
Banca se afla lângă un grup de copaci care o fereau de eventualii 
ochi curioși. Pe de altă parte, oferea o priveliște splendidă asupra 
întregii văi. Exact în faţa băncii de piatră, o statuie acoperită de 
mușchi părea să mediteze, în centrul unui rond de iarbă. 

— Oh! Ce frumos! Locul acesta ar putea face el singur faima 
hotelului! exclamă Carole. 

— Așadar, îți place, nu-i așa? Ştiam că o să-ţi facă plăcere colina 
noastră. 

— Dar este splendidă! 

— Frumos nume, nu-i așa? „Găsește-ţi omul tău”. In realitate, 
are un dublu înțeles, aici buna mea soţie și-a găsit omul, adăugă el 
adoptând accentul cântat al băștinașilor. Bun, haide, draga mea, 
vino. Sunt încă multe lucruri de văzut, zise el în cele din urmă. 

Cu toate acestea, rămase un timp nemișcat, cu ochii fixaţi 
asupra orizontului. Carole admiră și ea rândurile simetrice ale 
pomilor fructiferi, întinderea nesfârșită a lanurilor care se legănau 
sub vântul de vară și petele minuscule ale lucrătorilor agricoli 
aflaţi la muncă. Totul arăta atât de bine întreţinut, atât de eficace. 
Cum putea oare o asemenea exploatare să fie deficitară? 

— După părerea dumneavoastră, întrebă Carole, care este 
problema? 

— Nu este nici un mister, draga mea. Recoltele sunt bune. 
Trestia de zahăr, mai cu seamă. Vezi clădirile acelea, acolo? Este 
fabrica de zahăr. Și mai departe, dincolo de sat, se află plantaţia de 
portocali. Avem de asemenea piersici, pe celălalt versant al colinei, 
în spatele conacului, și manghieri, bineînțeles... și chiar orez, pe 
terenurile mlăștinoase, dincolo de fabrica de zahăr. Randamentul 
este bun, ceea ce nu e deloc uimitor: Robert se cocoşează 
muncind, de dimineață până seara. Dar piața s-a prăbușit și de 
zece ani scade. Legea cererii și a ofertei, după cum se spune. Se 
cultivă, se vinde, se plătesc taxele și impozitele și abia dacă te alegi 
cu trei parale. În asta constă problema. În felul acesta stau 
lucrurile de când biata mea soţie ne-a părăsit. 

Își scoase pălăria și se folosi de ea ca evantai, după care 
încheie: 

— Dar am vorbit destul despre problemele noastre. Să mergem 
mai degrabă să vedem clădirile. 

Își puse din nou pălăria pe cap, o luă pe Carole de braţ și o 
conduse spre celălalt versant al colinei, spre platoul pe care se 
înălța conacul. In drum, trecură prin faţa terenurilor de tenis din 
pământ bătătorit acoperit cu zgură, foarte bine întreţinute. 

— O idee a bietei mele soţii, preciză căpitanul cu mândrie. Ea a 
fost aceea care s-a ocupat de amenajarea lor, cu mulţi ani în urmă. 
Exact în spatele terenurilor de tenis se zărea un dreptunghi cu 
gazon bine tuns şi foarte verde, delimitat de un mic şanţ de câţiva 
centimetri, plin cu pietriș. 

— Crochet, o anunţă căpitanul. I-a trecut puţin moda dar mai 
există amatori și cei care încep îi prind repede gustul. Vino, draga 
mea, vizita încă nu s-a terminat. 

O conduse în spatele conacului. Acolo exista o construcţie 
lungă dând spre o curte pavată. 

— Echitaţie. Excelent sport, exclamă căpitanul. Bun impotriva 
reumatismului. 

Se pregătea să continue vizita, dar Carole insistă să intre în 
grajduri și să vadă caii. Căpitanul trebui să-i promită că va putea 
călări a doua zi dimineaţă. 

— Bună idee, zise el. Cere-i lui Robert să-ți arate amplasamen- 
tul viitorului teren de golf și profită de ocazie ca să vizitezi fabri- 
ca de zahăr. Este foarte interesant, vei vedea. lartă-mă dacă nu te 
voi însoți. Dar picioarele mele nu mai au douăzeci de ani! 

Aruncă o privire ceasului de la mână. 

— Se face curând ora să ne așezăm la masă. Dacă am amâna 
restul vizitei pentru mai târziu? După masa de prânz poate că ai 
chef să înoţi puţin în piscină, ca să-i faci safteaua? În ce mă 
priveşte... fac o mică siestă în fiecare după-amiază. Este o metodă 
excelentă să te păstrezi în formă! 

O conduse pe Carole până la treptele verandei și o salută 
teatral cu pălăria înclinându-se foarte adânc. 

— Ne reîntâlnim la masă, nu-i așa? Să spunem, într-o jumătate 
de oră. 

Întoarsă în camera ei, Carole găsi că patul își pierduse aspectul 
amenințător. Dimpotrivă, acum părea mai curând primitor. Se lăsă 
să cadă peste cuvertură cu un suspin de satisfacţie, era epuizată. 

Cuprinsă de o inspiraţie subită, își scoase sandalele, se ridică în 
picioare pe pat și se agăţă de marginea baldachinului. Începu să 
tragă de tapiserie, încetișor la început, apoi prinse curaj și se agăţă 
de ea cu toată greutatea ei. Baldachinul nu era dispus să se 
desprindă, constată ea cu ușurare. În felul acesta, avea o grijă mai 
puţin! Dar nu era foarte mândră de ea când se întinse din nou pe 
pat. Cum putea fi cineva atât de stupid ca să se teamă de o bucată 
de țesătură? 

Zări cu coada ochiului rochia ei albastră așezată cu grijă pe 
spătarul unui scaun. Se ridică. Cineva — camerista, fără îndoială — 
o spălase şi o călcase. Privi în jurul ei: se întâmplase la fel cu toate 
veșmintele ei, până la cămașa de noapte și lenjeria de corp care 
fluturau uşor, agățate pe umerașe la fereastră. Teribil de stânje- 
nită, se grăbi să le ia de acolo. 

„De fapt, se gândi ea, nu va trebui să uit să-l întreb pe căpitan 
dacă a prevăzut un serviciu de curățătorie pentru viitorii clienţi ai 
hotelului”. 

Căută în sertarul unde își aranjase hârtiile și găsi chestionarul 
pe care i-l încredințase domnul Roxlet. Insemnă căsuțele 
„Piscină”, „Tenis” și „Echitaţie”. Ezită în faţa căsuţei „Golf” și se 
hotărî să aştepte până când va vedea terenul. Formularul nu 
menţiona crochetul și nu rezerva nici o poziţie pentru descrierea 
frumuseții peisajului. 

Luă o foaie albă de hârtie și începu s-o acopere cu scrisul ei fin 
și rapid. Umplu două pagini pline de entuziasm ca să-l convingă 
pe domnul Roxlet: locul era cu adevărat fantastic și viitorii vizita- 
tori vor fi încântați de șederea lor acolo! Își aminti brusc de masă 
şi se repezi în baie ca să-și refacă machiajul. 


Capitolul 4 


Proaspătă și ireproşabilă în rochia ei albă, Carole se pregătea 
să-l întâlnească pe căpitan pe verandă. Era încântată la ideea de 
a prânzi cu el. 

leșind din camera ei, avu o inspiraţie bruscă: nici măcar nu 
ştia câte camere avea conacul! In consecință, se amuză să 
numere ușile care dădeau pe palier. 

— Dar nu sunt decât douăzeci de camere! exclamă ea cu voce 
tare, în timp ce ajungea pe verandă. 

Se opri brusc. Căpitanul nu se afla acolo, dar Robert era în 
picioare, rezemat de balustradă, cu un pahar în mână. Purta pan- 
taloni de călărie de culoare kaki și o cămașă albă care contrasta 
cu pielea lui bronzată. În atitudinea lui totul arăta că este 
stăpânul locului şi Carole avu dintr-o dată impresia că este o 
intrusă. El nici măcar nu zâmbea. 

— Este exact, zise el. Exact douăzeci. 

Carole înaintă încet, cu un mers foarte demn. 

— Dar asta nu este de ajuns pentru ca hotelul să fie rentabil, 
replică ea. V-ar trebui de două ori pe-atât. Dacă sunt toate la fel 
de mari ca a mea, adăugă ea zâmbind, ar fi foarte ușor să se 
ridice pereți despărțitori pentru a fi împărţite în două. 

— Nu. 

Tonul lui Robert nu admitea replică. Zâmbetul Carolei îi 
îngheță pe buze. Dar în momentul când era pe punctul să 
răspundă, auziră zgomot de pași. Se apropia căpitanul. Era 
îmbrăcat într-un costum din țesătură de in de culoare bej 
deschis. La vederea Carolei, pe buze îi apăru un surâs larg, repri- 
mat repede când își zări fiul. 

— Hello, Robert! Te-ai întors deja? Totul este în ordine pe 
plantație? 

— Am făcut tot ce puteam face în dimineaţa asta, răspunse 
acesta din urmă, și m-am hotărât să-mi acord o mică pauză. 

Căpitanul își regăsi zâmbetul și se întoarse spre Carole. 

— Eşti fermecătoare, draga mea. De-a dreptul încântătoare. 
Dar hai să ne aşezăm. Să vedem dacă lista de bucate și serviciul 
sunt la înălțime! 

Apoi, adresându-se fiului său, adăugă: 

— Prânzești cu noi? N-o să-ţi facă rău să iei o masă potrivită, 
măcar o dată, în loc să înghiţi orice, la indiferent ce oră, ca de 
obicei. 

Atent, îi oferi un scaun Carolei, apoi se așeză și el la dreapta 
ei. Robert își puse paharul la stânga Carolei și luă loc la rândul 
lui. 

— Şi despre ce discutaţi, voi doi? 

Intrebarea căpitanului era atât de directă încât Carole fu luată 
pe nepregătite. In orice caz, el nu era lipsit de perspicacitate! 

— Tocmai am descoperit că nu există decât douăzeci de 
camere, zise ea. Asta nu este suficient. V-ar trebui cel puţin 
patruzeci pentru rentabilizarea hotelului. 

— Vrea să împărțim camerele în două, adăugă Robert pe un 
ton agresiv, ca şi cum voia să-și sfideze tatăl să se declare de 
partea Carolei. 

Ea îl privi pe ascuns, apoi își întoarse foarte repede ochii. Era 
foarte intens conștientă fizic de prezenţa lui alături de ea. Lângă 
el, se simţea fără apărare și, în același timp, apărată. Dar era 
împărțită între această senzaţie tulburătoare și amorul ei propriu 

profesional; trebuia să reacționeze. Nu-l putea lăsa să-și influ- 
enţeze tatăl și să deschidă hotelul numai cu douăzeci de camere. 
Asta ar însemna cu siguranță eșecul întreprinderii lor. 

Dar căpitanul îi veni în ajutor, fără s-o ştie. 

— Ah, zise el pe un ton ursuz. Este exact ce spunea arhitectul. 

— Şi răspunsul meu este același, replică Robert. Aș prefera să 
mor mai degrabă decât să văd camerele conacului divizate în 
cămăruţe pentru turiști. 

Carole înţelese imediat că redeschisese involuntar o dispută 
veche între tată și fiu. Prudentă, să hotărî să păstreze tăcerea. 

— Arhitectul și Carole sunt de aceeași părere: camerele tre- 
buie împărțite, altfel ne așteaptă eșecul. Dar tu te încăpățânezi să 
negi evidenţa. Vei fi aşadar mereu la fel de îndărătnic! izbucni 
căpitanul. 

— Trebuie mărite tarifele, asta-i tot. Dar nu ne vom atinge de 
camere. 

Asemănarea dintre cei doi bărbaţi era izbitoare și asta nu 
făcea decât ca înfruntarea lor să fie şi mai dramatică. Instinctiv, 
inima Carolei era alături de cel mai tânăr. Dar cu o logică și o 
sensibilitate pe deplin feminine, încercă să exprime acest senti- 
ment apărând tocmai poziţia pe care ea însăși o condamna. 

— Dar dacă nu aveţi destule camere, nici măcar nu puteţi 
deschide hotelul! exclamă ea. Și doar n-o să abandonaţi totul 
acum când sunteţi atât de aproape de ţintă! 

Era într-adevăr convinsă că hotelul era singura soluţie nu 
numai pentru căpitan, ci și pentru Robert, dacă voia să-și salveze 
pământurile, rațiunea lui de a fi, pasiunea lui. De data aceasta, 
căpitanul nu zise nimic, dar își privi fiul cu un aer sfidător. „Ce 
ai de răspuns la asta?” părea să spună privirea lui. 

Robert, care se pregătea să răspundă, surprinse privirea 
tatălui său și strânse din dinţi. Carole își tinu respiraţia, atât de 
încordată era atmosfera. Scoase un suspin, apoi se sili să zâm- 
bească. 

— Mi-e o foame de lup! interveni ea cu diplomaţie. Plimbarea 
de dimineaţă mi-a deschis pofta de mâncare. 

Cei doi bărbaţi înţeleseră aluzia și renunţară la înfruntare. 
Dar Carole știa că nu era decât un armistițiu provizoriu. Mai 
devreme sau mai târziu, va trebui să revină asupra acestei pro- 
bleme, deoarece era o chestiune de cea mai mare importanță 
care trebuia rezolvată într-un fel sau altul. 

Prânzul se desfășură fără nici un incident. Discutară de una și 
de alta, la întâmplare, despre probleme lipsite de importanță. 
Dar dincolo de această conversaţie aparent liniștită, rămâneau 
toţi trei perfect conștienți de conflictul ascuns. 

Dacă în timpul mesei Carole fusese mulțumită de prezența 
lui Robert alături de ea, simţi totuși o oarecare uşurare când îl 
văzu punându-și șervetul pe masă și ridicându-se. Abia se atin- 
sese de farfuria din faţa lui. 

— Trebuie să mă întorc să mă ocup de recoltă, zise el privind-o 
pe Carole, ca și cum această informaţie nu-l privea pe căpitan. Se 
recoltează trestia de zahăr și trebuie să fiu acolo ca să suprave- 
ghez operaţiunile. 

Ii adresă un zâmbet rece și cobori treptele de lemn pentru a 
se îndrepta spre grajduri. Carole îl urmări cum se îndepărtează. 
O dată cu el, dispărea şi senzaţia aceasta inexplicabilă pe care 
i-o provoca. 

— Perfect, zise căpitanul. 

In vocea lui exista o notă triumfătoare. Carole se întoarse 
spre el, surprinsă. 

— Acum putem vorbi liniștiți, adăugă el. 

Figura lui era tristă și contrazicea tonul indiferent cu care 
rostise cuvintele. Bietul om! se gândi Carole. Trebuie să fie 
într-adevăr sfâşiat între problemele financiare și dragostea pen- 
tru fiul lui. 

— In legătură cu camerele... reluă căpitanul, m-am gândit 
mult. Există o problemă, firește, dar problemele sunt făcute 
pentru a fi rezolvate, nu-i așa? 

Terminându-și masa, examinară împreună situaţia. El vorbi, 
ea ascultă, el puse întrebări, ea îi dădu sfaturi; luară în conside- 
rare tot felul de soluţii, întorcându-le pe toate feţele. 

Plecarea lui Robert lăsase un gol, dar Carole, într-un fel, era 
ușurată că putea aborda în sfârșit chestiunile importante, fără 
teama de a-l vedea că se înfurie și îi întrerupe. Nu-l alungă com- 
plet pe Robert din preocupările ei, dar îl surghiuni într-un 
ungher al minţii, dedicându-se cu totul muncii ei, împreună cu 
căpitanul. 


Două ore mai târziu, Carole se întoarse în camera ei, îşi 
aruncă sandalele în celălalt capăt al încăperii, luă chestionarul 
domnului Roxlet şi se așeză pe pat, cu picioarele strânse sub ea. 
Căută căsuţa „restaurant”, în timp ce își înăbușea un căscat. și 
ținea cu greu ochii deschişi. În toată viaţa ei, nu mâncase o masă 
mai copioasă și mai delicioasă. Avea impresia că o să facă 
explozie. 

— Ah, iată, murmură ea. Aprecierile mergeau de la „medio- 

” la „excelent”. Ezită o clipă, sugându-și capătul creionului și 
sfârși prin a înscrie cuvântul „admirabil” de-a curmezișul tuturor 
căsuțelor. Apoi, istovită de acest efort, se lăsă să cadă pe pat. 

Când se trezi, soarele își schimbase poziţia, lăsând camera în 
penumbră. Se simțea minunat de destinsă, proaspătă şi odihnită, 
și se întinse suspinând de plăcere. „Înteleg acum de ce căpitanul 
își face siesta în fiecare zi! își spuse Carole în sinea ei. Toată 
lumea ar trebui să facă la fel. Este extrem de plăcut!” 

Ridicându-se din pat, observă că rochia ei albă era foarte 
mototolită. Și-o scoase, ezită o clipă, răscoli într-un sertar și își 
scoase de acolo costumul de baie. „Numai să mai pot intra în el, 
după un asemenea prânz! se gândi ea. Era un costum dintr-o 
bucată, cu flori mari pe un fond albastru. ÎI îmbrăcă și se privi 
în oglindă. Îi venea ca o a doua piele și îi subţia și mai mult silue- 
ta zveltă. Se amuză să pozeze în diferite poziţii, cu o mână în 
șold, cu amândouă şi un umăr înainte, cu un picior în faţă, cu 
genunchiul ușor îndoit, și cu un zâmbet provocator pe buze. 

„Ce păcat că nu am public! se gândi ea; Robert... de exem- 
plu”. Apoi izbucni în râs — îi era întotdeauna foarte greu să se ia 
în serios — își luă halatul plușat de culoare roz și porni spre 
piscină. Era nerăbdătoare să se bucure de apa rece și să se 
bronzeze la soare. 

Ajunse la piscină exact în clipa în care Robert Innes se 
pregătea să plonjeze. Avea un corp admirabil, fără nici un gram 
de grăsime. Nu se putu împiedica să admire mușchii întinși și 
puternici care ieșeau în relief sub pielea bronzată, în timp ce 
sărea pe marginea trambulinei. Nu se știa observat și atitudinea 
lui nu avea nimic afectat. Carole se opri, dar în momentul acela 
el o zări. La vederea ei, figura lui se posomori. Probabil că era 
furios de întruziunea ei acolo. Fără un cuvânt, el plonjă descri- 
ind un arc perfect, și pătrunse în apă aproape fără să improaște 
cu stropi. 

Carole era nehotărâtă. Trebuia oare să plece? Rămase în 
picioare ca să-l privească; înota cu energie în stilul craul și făcea 
să ţâșnească jerbe de apă în jurul lui. Ajuns la capătul bazinului, 
făcu o întoarcere și își reluă efortul, ca și cum își disputa un 
campionat. Carole făcu înconjurul piscinei, alese un șezlong și 
se întinse pe el. 

Robert străbătu șase lungimi de bazin, apoi se cățără afară pe 
mica scară metalică. Veni gâfâind spre Carole și se lăsă să cadă 
cu un șezlong aflat alături de ea. Se întinse cu un mormăit de 
satisfacție, dar continuă să-i ignore prezenţa. 

Carole nu zise nici ea nimic, incapabilă să vorbească, atât de 
tulburată era să-l simtă aproape de ea. Își luă ochelarii de soare 
din buzunarul halatului. Lentilele aveau o culoare foarte închisă 
și îi dădeau impresia că în spatele lor se afla la adăpost, că putea 
să vadă fără a fi văzută. 

Tăcerea se prelungea. Acum, Robert respira mai liniștit. 
Trebuia să facă un efort ca să nu-l privească dar, după un timp, 
nu putu rezista tentaţiei și aruncă o privire în direcţia lui. Stătea 
rezemat într-un cot şi o măsura din cap până-n picioare. Carole 
simţi că roşește. Costumul de baie i se păru dintr-o dată foarte 

indecent și regretă că nu-și îmbrăcase halatul. Pe lângă corpul 
bronzat al lui Robert Innes, pielea ei albă de orășeancă era 
aproape şocantă. 

El se aşeză și începu să-și șteargă braţele. 

— Trebuie întotdeauna să te ștergi după O baie la tropice, zise 
el. În caz contrar, fiecare picătură de apă acţionează ca o lupă și 
provoacă o arsură. 

— Da? Nu știam. Poftim, luaţi asta, zise ea cu timiditate, 
întinzându-i prosopul ei. 

El luă prosopul și se ridică, fricţionându-se viguros. Carole îl 
urmărea, amuzată de atâta energie. Se simţea mult mai puţin 
stânjenită acum. Avea părul des și ondulat al tatălui lui, dar 
negru ca smoala. Incă uzi, cârlionţii rebeli îi cădeau pe frunte. 
Avea în el ceva sălbatic, neimblânzit. Această piele bronzată, 
poate puţin prea arsă de soare a feței, a gâtului și a braţului, 
expuse mereu în aer liber, îi dădea o înfăţişare de sănătate și de 
forță. 

Carolei începea să-i fie foarte cald. Poate că ar trebui să se 
întoarcă pe burtă? Totuși, abia sosise. Nu putea s-o prindă 
soarele într-un timp atât de scurt! 

Robert continua să fie acolo, foarte aproape de ea. Riscă o 
privire în direcţia lui. Se ridicase din nou într-un cot și o măsura 
fără cea mai mică urmă de jenă. Carole simţi iar că roșește din 
cap până-n picioare. De data aceasta, însă, îl privi drept în ochi. 
El se mulțumi să-i zâmbească, un zâmbet sigur de el, posesiv, 
exasperant. Simţind că se înfurie, îl fulgeră cu privirea, dar el nu 
păru câtuși de puţin stânjenit. 

— Incepi să prinzi culoare, o anunţă el râzând. De fapt, eşti 
de un roz de-a dreptul spectaculos, de la degetul mare de la 
picioare până în vârful nasului! 

— Nu ţi s-a spus niciodată că este un semn de proastă creștere 
să priveşti oamenii în felul acesta insistent? i-o întoarse Carole pe 
un ton foarte tăios, care o surprinse chiar și pe ea. 

— Dar este foarte frumos, răspunse el cu un surâs dezarmant. 
Îmi place mult pielea de culoare deschisă. Aici nu văd decât piei 


48 MARIE DUTRONC 


de culoarea turtei dulci sau de cacao. Este cu toate acestea ciu- 
dat: dumneata, care îţi petreci viaţa călătorind, ar trebui să fii 
bronzată din ianuarie până în decembrie! Nu îţi acorzi niciodată 
timpul de a face o baie sau două de soare, în toate acele locuri 
extraordinare pe care trebuie să le vizitezi de-a lungul anului? 

Își bătea joc de ea, era sigură. Ghicise oare că era vorba 
despre prima ei misiune? Voia s-o oblige să recunoască? Se hotări 
să nu acorde nici o atenţie întrebării. 

— Ai face bine să nu priveşti în felul acesta viitoarele cliente 
ale hotelului, dacă nu vrei să le faci să fugă! zise ea glumind. 

El nu-i răspunse imediat, dar ea simţi în mod nelămurit că se 
apleca spre ea. Privirea îi fu atrasă irezistibil spre el și, instinctiv, 
întoarse capul. Faţa lui Robert era foarte aproape de a ei. li 
observă buzele cu contur ferm şi senzual. Era fascinată. 

— De acum înainte, nici una dintre ele nu va merita osteneala 
să le privesc, spuse el, jumătate în glumă, jumătate în serios. 

Și fără să-i lase timp să reacționeze, își puse buzele peste ale 
ei. Dintr-o dată, lumea înconjurătoare încetă să existe. Carole 
era încapabilă să se miște, să gândească, atentă doar la această 
clipă de eternitate. 

In cele din urmă, Robert se retrase. Ea ar fi trebuit să se ridice 
și să fugă, dar nu făcu nimic; rămase nemișcașcată, ca paralizată, 
în prada unui vârtej de gânduri contradictorii. Dacă prima 
reacţie o îndemna să fugă, simţise de asemenea, aproape în 
același timp, dorința irezistibilă de a-i înapoia sărutul... 

Se ridicase brusc, alergă până la piscină și plonjă spre sigu- 
ranta bazinului. 

Ce bine era, rece, liniștitor, odihnitor! Se mișca între două 
ape, la doi metri adâncime şi la mii de kilometri de Robert Innes 
și de periculoasa lui virilitate. Înotă astfel cât timp putu să-și țină 
respiraţia, ajunse la capătul celălalt, se întoarse, plonjă și mai 
adânc, pentru a ţâșni în sfârșit la suprafață, cu respiraţia tăiată, 
într-o jerbă de stropi argintii, trăgând cu putere aer în piept. 

Intregul ei corp absorbise prospetimea apei. Era o senzaţie 
extrem de plăcută. Fără vreo privire pentru Robert, se îndreptă 

spre capătul bazinului, într-un craul impecabil. Ştia că Robert o 
urmărește. Nu o supăra să-i demonstreze că era o înotătoare 
excelentă. Gândul la sărutul lui o făcu din nou să roșească. De 
ce oare o sărutase? Cedase doar unui impuls de moment? Poate 
că își regreta deja acțiunea? Ce era mai rău, poate că o credea 
drept o naivă. N-ar fi trebuit să fugă astfel, ca o fetiță speriată. Era 
furioasă pe sine și începu să înoate cu atâta energie încât nu-l 
auzi pe Robert plonjând în apă. Nu-și dădu seama de prezenţa 
lui decât atunci când își săltă capul pentru a-și recăpăta respi- 
ratia. Înota alături de ea, fără nici un efort, cu multă suplețe. Își 
acceleră propriul ritm îndată ce îl zări şi se strădui să-l lase în 
urmă. Privirile lor se întâlniră și el îi zâmbi. Era un zâmbet pri- 
etenos, fără nici cea mai mică urmă de sfidare. Nici măcar nu se 
gândea să participe la cursă, atât de sigur era că este cel mai 
rapid dintre ei doi. 

Acest mic joc o obosi repede pe Carole. Ajunse la scară și ieși 
afară din apă. El era exact în spatele ei și ea știa că n-o slăbește 
din ochi. O aprecia, o cântărea. Probabil că în felul acesta trebuie 
să-şi cerceteze caii! Se strădui să ajungă la şezlong cu un pas 
demn, sperând că șoldurile ei nu se legănau prea mult. Își ima- 
gina fără greutate comentariile pe care le-ar face el despre 
mersul ei dacă nu se controla. La gândul acesta începu să râdă, 
imitată repede de Robert. Gheaţa fusese spartă. Când se așezară 
din nou pe şezlongurile lor, stânjeneala puţin afectată de la 
început dispăruse cu totul. 

Carole își dădu seama din instinct că nu trebuia să pome- 
nească nimic despre sărutul lui, dar dorea să-i vorbească. Se 
vedem, ce l-ar putea oare interesa? 

— Căpitanul mi-a spus că una dintre prietenele dumitale s-a 
întors, după un sejur în Europa. Se numește McKinnon, cred. 

EI păru surprins, apoi figura i se însenină. 

— Cathy McKinnon? exclamă el. Habar n-aveam că s-a întors! 

Era limpede că vestea nu-l lăsa indiferent. Carole simţi o mică 
înțepătură în inimă, dar ascultă imediat de rațiune. Cu ce drept 
ar fi oare geloasă? 

— Aşadar, Cathy s-a întors! repetă Robert, frecându-și mâinile. 

Lăsa impresia că este foarte satisfăcut. 

„La drept vorbind, s-ar putea arăta puţin mai discret!” se 
gândi Carole, ofensată. Semăna cu un copil nerăbdător să-și 
primească darurile, în dimineaţa aniversării. Haide, s-a vorbit 
destul despre această Cathy! 

— Tatăl dumitale mi-a dat permisiunea să călăresc unul din 
caii voştri, mâine dimineaţă. Este de părere că ar trebui să mă 
duc să văd viitorul traseu de golf, zise ea pe un ton nepăsător. 

— Este un teren risipit fără rost. 

Figura lui Robert se posomorâse brusc și Carole se simţi ciudat 
de ușurată. Dar el își regăsi repede surâsul și se întoarse spre ea. 

— Așadar, călărești? Credeam că eşti o fată de oraș! Tragi oare 
şi cu carabina? 

— Cu carabina? Nu! 

Îi trecu brusc prin minte o bănuială și continuă: 

— Dar aş putea paria că, în schimb, Cathy McKinnon... 

— Cathy? Oh, fireşte! Este o trăgătoare excelentă, o ţintașă de 
temut! Așadar, nu știi să tragi... Ă 

Avea un aer surprins ṣi decepţionat. Carole era furioasă. li 
venea să-i tragă o strâmbătură. 

— N-am avut niciodată ocazia, răspunse ea tăios. 

El se răsturnă pe spate în șezlong și își frecă din nou mâinile 
zâmbind larg. A 

„Ce bădăran!” îşi zise Carole în sinea ei. Incercă încă o dată 
să schimbe subiectul discuţiei. 

— Te-am văzut ieri; erai călare, pe... 

Robert n-o lăsă să termine. 

— Ah, tata te-a dus pe colina Find-Your-Man? Este o priveliște 
frumoasă, de acolo de sus. Se poate vedea aproape toată plan- 
taţia. 

Își încruntă sprâncenele și rămase o clipă tăcut. 

— Totul se prezintă atât de bine, anul acesta, zise el în cele din 
urmă. N-am avut grindină, nici prea multă secetă, rezultatele se 
prezintă bine. Anul se anunţă bun. 

— Atunci, de ce ai aerul acesta îngrijorat? 

— Am un aer îngrijorat? 

Surâse, puţin stânjenit, apoi continuă: 

— Este adevărat. Anul trecut, lucrurile nu păreau să meargă 
atât de bine, dar rezultatele financiare n-au apărut. Dar nu vreau 
să te plictisesc cu problemele mele. 

— Asta nu mă plictisește deloc, dimpotrivă. 

— Ei bine, prefer totuși să le păstrez pentru mine! Te afli aici 
că să te ocupi de hotelul căpitanului. Plantaţia este problema 
mea și sunt destul de mare ca s-o rezolv singur. 

Tonul lui era aspru, tăios. Carole se făcu mică. Despre ce 
putea vorbi oare cu Robert? Plantaţia părea un subiect spinos, iar 
hotelul o temă tabu. Dar ea nu voia să rămână acolo fără să 
spună un cuvânt. Era posibil ca el să se plictisească și să plece. 
Dar ce altceva aveau oare în comun? „Cathy McKinnon, iată 
subiectul care îl interesează, își spuse ea cu regret. 

Prefera încă să tacă, cum tăcerea se prelungea jenant, își aminti 
de un amănunt pe care-l menţionase căpitanul chiar în dimineața 
aceea. Făcu un efort ca să-și amintească exact ce spusese. 

— Tatăl lui Cathy McKinnon nu conduce oare un fel de coo- 
perativă a plantatorilor din regiune? întrebă ea în cele din urmă. 
La urma urmei, dacă tot trebuia să vorbească despre această 
Cathy, tatăl ei era răul cel mai mic. 

— Da, răspunse Robert. Douglas McKinnon este conducătorul 
nostru. El a organizat o cooperativă acum câţiva ani, atunci când 
preţurile au început să scadă. Ne-am descurcat un an sau doi, 
dar situaţia n-a încetat să se degradeze. Nici el n-a reușit să ţină 
piept șocului prea mult timp. Degeaba a condus cooperativa, nu 
s-a descurcat mai bine ca noi. 

— EI este acela care a cumpărat parcela pe care a trebuit s-o 
vindeti? îndrăzni Carole să întrebe. 

— Da, treizeci și cinci de hectare învecinate cu propriile lui 
terenuri. Domeniile noastre sunt alăturate, astfel că asta părea o 
soluție logică. Vânzarea aceasta ne-a permis să facem faţă când 
eram literalmente la strâmtoare. 

— Am impresia, zise ea cu prudență, că se descurcă mai bine 
decât ceilalți, dacă își poate permite să cumpere terenuri. 

— A obţinut un împrumut de la bancă. Este ceea ce ar fi tre- 
buit și eu să fac dacă aș fi vrut să mă extind. Acest Douglas 
McKinnon este un bătrân căruia îi place riscul, şi așteaptă ca 
piaţa să se îndrepte, ca noi toţi. 

— A cumpărat și alte terenuri, în afară de al vostru? 

Robert se redresă și o privi insistent pe Carole. 

— Nu făceam decât să întreb, se grăbi ea să adauge, în defen- 
sivă. 

Ceva îi spunea că pusese degetul pe un punct sensibil. Fălcile 
lui Robert se strânseră și o venă începu să-i bată la tâmpla 
dreaptă. 

— Nu vreau să spun că în asta ar fi ceva anormal, îl liniști ea. 

— În cazul acesta, ce vrei să spui, de fapt? întrebă el încrun- 
tându-se. | 

— Nimic, te asigur. Absolut nimic. Incercam doar să-ţi vorbesc 
despre un subiect care se pare că te interesează. 

Schimbarea de dispoziţie a lui Robert dispăru la fel de repede 
cum venise și figura i se însenină. 

— Imi pare rău. Trebuie într-adevăr să mă iei drept un urs. 
Dar plantaţia este în momentul acesta un subiect atât de delicat 
încât pentru mine devine o obsesie. Iartă-mă, te rog. 

Ea îi răspunse cu un surâs. 

— Am o idee, zise el pe neașteptate. Dă-i drumul, pune-mi 
toate întrebările pe care le vrei și eu îţi promit să răspund cu 
răbdare! 

Carole reflectă o clipă. Erau atâtea lucruri pe care i-ar fi 
plăcut să le afle. Culoarea lui preferată, felul preferat de mân- 
care... Cum arăta oare în costum de oraș? Până acum, nu-l văzuse 
decât în șort și în costum de baie. Dar nu era decent să-i pună 
genul acesta de întrebări. In consecinţă, reveni la problema 
plantaţiei, care părea să-l preocupe atât de mult. Și mintea ei se 
izbi din nou de acest fapt greu de explicat: cum își putea per- 
mite un plantator să cumpere terenuri în timp ce toţi ceilalți 

membri ai cooperativei erau obligaţi să vândă? Hotărât lucru, 
avea de-a face cu o enigmă. Era însă o întrebare care îl indis- 
punea în mod vizibil. Se simţi îngrozitor de frustrată. „Domnule 
Robert Innes, îşi zise ea, ești într-adevăr foarte sensibil și nu 
uşurezi conversaţia!” 

Cu moartea în suflet, se hotări să se mărginească la singurul 
subiect care părea să-l entuziasmeze, dar se blestemă în sinea ei 
punându-i întrebarea. Era un act de eroism! 

— Şi ce făcea Cathy în Europa? întrebă ea. Studii? 

— Da, așa cred. A urmat cursuri de doctorat la Roma. 
Studii de italiană sau ceva de genul acesta, ca să-și com- 
pleteze teza. 

— O teză de doctorat? întrebă Carole, gândindu-se la biata ei 
diplomă de comerţ, care i se păruse atât de importantă atunci 
când o obținuse. 

— Da, despre istoria medievală... și un expozeu asupra 
Renașterii italiene, mi se pare. 

— Foarte impresionant! Are intenţia să predea? 

El începu să râdă. 

— Cathy? Doamne-Dumnezeule, nu! Lui Cathy îi place prea 
mult să se distreze ca să-și piardă timpul cu copiii insuportabili. 
Nu. Nu știu care sunt planurile ei. 

— Ei bine, poate că îţi va spune în seara asta. 

— Este adevărat. Sunt nerăbdător s-o văd. Ne-am distrat bine, 
pe vremuri. Am câștigat trei ani la rând concursul de tenis la 
clubul din Mandeville, la proba de dublu mixt. 

La orizont, soarele semăna acum cu un imens disc roșu şi 
cerul se aprinsese în culori strălucitoare. Robert își ridică 
ochii. 

— Este aproape şase, anunţă el cu siguranța fermierului 
obișnuit să afle ora privind cerul. Vom cina devreme în seara 
asta, din cauza recepțţiei. E timpul să mergem să ne 
schimbăm. 

Nu făcu însă nici un gest ca să se ridice. Carole îşi dădu seama 
cu surprindere că el aprecia momentul acesta de destindere în 

compania ei și că îl prelungea în mod inconștient. Se simţi 
mulțumită. Dacă ea n-ar fi fost acolo, probabil că ar fi plecat 
imediat după ce se scăldase. Dar trebuia să intre ca să se 
pregătească. Se ridică și își adună lucrurile. 

Mergeau unul după altul, în tăcere. Când ajunseră pe alee, 
Robert se întoarse spre ea. 

— Dacă mă gândesc bine, poate că ai întâlnit-o deja pe Cathy 
în timpul călătoriilor dumitale. După câte mi s-a spus, a fost cam 
peste tot: Paris, Roma, Londra, Zurich, în toate locurile unde te 
poti distra. Cathy este foarte în pas cu moda; fotografia ei apare 
în toate revistele. N-ai văzut-o niciodată? 

„Doamne-Dumnezeule! se gândi Carole. El crede că am fost 
în toate locurile acestea la modă, în calitate de agent de 
turism!” 

— De vreme ce n-o cunosc, cum aș fi putut s-o remarc? zise ea 
evaziv. 

— Foarte înaltă, foarte blondă. Ten foarte deschis, figură 
clasică. Era frumoasă când a plecat și, după fotografiile pe care 
le-am văzut după aceea, călătoriile i-au priit! 

— Nu, descrierea nu-mi spune nimic, răspunse Carole. 

— Ei bine, diseară o vei vedea în carne și oase! 

— Mă bucur cu anticipație. 

„Oh, nu! Este ultima persoană pe care doresc s-o întâlnesc!” 
se corectă în gând Carole, în timp ce îi adresă lui Robert un zâm- 
bet puţin cam forțat. 


Capitolul 5 


Intrând în camera ei, Carole se întâlni nas în nas cu camerista 
din ajun. 

— Căpitanul a spus s-o anunţ pe domnișoara că în seara aceas- 
ta cina va avea loc mai devreme, din cauza seratei, o anunţă ea 
pe un ton grav. 

— Mulţumesc, voi fi gata la timp. 

— Oh, domnișoara nu trebuie să se grăbească, spuse ea cu un 
mic râs discret. Bărbaţii vor aștepta. Bărbaţii aşteaptă întotdeau- 
na, adăugă ea pe un ton serios, când femeia este frumoasă ca 
domnișoara. Îmi amintesc că bărbaţii aşteptau întotdeauna, când 
eram tânără. 

„Frumoasă?” Carole era fericită de compliment. Nu se consi- 
derase niciodată drept o femeie frumoasă. Avea un păr frumos, de 
care era foarte mândră. Ştia să se îmbrace și să se pună în valoare. 
Înfăţișarea fizică nu-i punea probleme, dar știa bine că nu avea 
nimic extraordinar. Era întotdeauna zâmbitoare şi amabilă... dar 
frumoasă? Se aplecă spre oglinda montată pe ușa unui şifonier și își 
contemplă imaginea. „Nu, sunt tot eu, aceeași ca ieri şi alaltăieri!” 
Oricum ar fi fost, complimentul cameristei o emoţionase. 

— Spuneţi-mi, cum vă numiţi? o întrebă Carole pe neașteptate. 

Doar nu era să continue să se gândească la ea ca la 
„camerista”, toată săptămâna! 

— Charlene, domnişoară. Pot să vă mai spun că am un soţ și 
patru copii, adăugă ea cu mândrie. 

Charlene ţinea în mâinile întinse rochia lungă a Carolei. 

— Am căutat în șifonier și am călcat-o pe aceasta, pentru recepţia 
din seara asta, anunţă ea. Și lenjeria de corp, acolo, pe pat... și apoi 
pantofii aceștia. Foarte frumoase veşminte, domnișoară. 

Carole izbucni în râs. Ă 

— Este exact ce aveam intenţia să port! Iți mulțumesc, 
Charlene, zise ea luând rochia. Este călcată impecabil. Bravo! A 
avut mult de suferit, în valiză! 

— Acum, trebuie să pregătesc baia pentru domnișoara, zise 
Charlene. 

Dispăru repede în baie și Carole auzi imediat apa ţâșnind din 
robinete. Incerca o senzaţie ciudată. Ciudată și minunat de 
plăcută. O cameristă care să se ocupe de persoana ei! Ce lux! 
Pretutindeni în lume existau oameni pentru care luxul acesta era 
o obișnuință. Cathy McKinnon, de exemplu. Dar pentru ea, 
Carole Ann Todd, visul acesta se va spulbera peste câteva zile. Fi 
bine, trebuia să profite de această ocazie! 

Charlene reveni în cameră ca s-o ajute pe Carole să-și scoată 
halatul. Tânăra dorea să fredoneze o melodie, atât de fericită și 
de destinsă se simţea. In baie, îşi scoase costumul cu care fusese 
la piscină și îl lăsă să cadă pe pardoseală cu un gest nepăsător, 
sigură că Charlene îl va ridica pentru ea. Apoi se răzgândi, se 
aplecă și îl agăţă în cuierul din spatele ușii. 

„Nu ești aici decât pentru câteva zile, Carole Ann Todd, nu 
uita. Şi apoi, nu este camerista ta. A fost pusă doar la dispoziția 
ta, dar nu este decât o situaţie provizorie”, se gândi ea. 

Dar ar fi fost atât de plăcut, dacă situaţia aceasta ar putea dura 
puțin mai mult! Îi trecură prin minte cuvintele „pentru totdeau- 

na”, dar le alungă repede și se mulţumi cu modestul „puţin mai 
mult”. Toate acestea nu erau decât un vis. Doar cu treizeci şi șase 
de ore în urmă se afla încă pe aeroportul din Toronto, înghețată 
și înlemnită de frig, cu degetele atât de amortite încât rămâneau 
încleștate pe mânerul valizei. Scoase o mână din apa caldă și 
spumoasă și se amuză să se joace cu degetele. Uitase complet că 
mai putea să-i fie frig! Dimpotrivă, avea impresia că trăise toată 
viaţa la conac. Toronto i se părea atât de departe, atât de ireal! 
Se lăsă să alunece spre fundul căzii cu un suspin de satisfacţie și 
închise ochii, în timp ce o cuprindea o dulce toropeală. 

O auzi pe Charlene agitându-se alături. Oare ce putea să facă? 
Întelese dintr-o dată că făcea zgomot ca să-i reamintească faptul 
că era timpul să se pregătească. Carole se smulse cu regret din 
starea plăcută pe care i-o oferea baia. 

— Iau costumul de baie al domnișoarei ca să-l spăl, îi spuse 
Charlene când Carole deschise ușa. Domnișoarei îi place noua 
piscină? Domnul Robert era și el acolo. Domnul Robert este foarte 
drăguţ și domnișşoara este de asemenea foarte drăguță. Frumoasă 
pereche formează amândoi, domnul Robert și domnișoara. 

— Charlene, te rog să taci! 

Charlene avu un mic râs poznaș. 

— Acesta este adevărul, insistă ea. Formaţi o pereche foarte 
frumoasă. 

— Haide, ce înseamnă o asemenea comportare? Ce ar spune 
domnul Robert dacă te-ar auzi? zise Carole încercând să-și 
păstreze gravitatea. 

— Nu poate auzi nimic, cu condiţia ca domnișoara să nu i-o repete, 
răspunse Charlene cu un zâmbet malitios. Vine aici ca să mănânce. 

— Numai pentru mese? se miră Carole. Dar atunci, unde 
locuiește? 

Robert o însoţise până la peronul conacului, dar o lăsase 
acolo. Ea dedusese din asta că propria lui cameră dădea undeva 
în partea cealaltă a casei. 

— Domnul Robert are o vilă mică la ţară, foarte drăguță. Mică, 
dar foarte frumoasă, cu tot ce trebuie: dormitor, baie, dar fără 
bucătărie, doarece domnul Robert mănâncă aici, cu căpitanul. 

— Dar atunci, cine locuiește la conac? întrebă Carole în timp 
ce îşi punea rochia. 

— Numai domnișoara și căpitanul, răspunse Charlene, cu 
regret parcă. Pe vremuri, când doamna căpitanului era încă aici, 
era întotdeauna multă lume în casă. 

Scoase un suspin adânc, clătină din cap, după care continuă: 

— După aceea, ea a căzut de pe cal și totul s-a schimbat. Mult 
timp, camerele de la etaj au rămas închise cu cearșafuri pe 
mobile ca să le apere de praf. Și cele de jos la fel... peste tot. Cu 
excepţia unei camere mici, pentru căpitan. 

Rămase tăcută un timp, cu sprâncenele încruntate, apoi faţa i 
se lumină brusc. 

— Dar acum, anunţă ea cu un surâs radios, va fi ca înainte. Oameni 
mulți în casă, ca pe vremuri, deoarece căpitanul va face un hotel! 

Charlene o ajutase pe Carole să-și imbrace rochia de seară. 
„Nu-i rău, constată Carole privind cu un ochi critic imaginea pe 
care i-o reflecta oglinda. Nu-i rău deloc. Acum, rămâne să fac 
ceva bun cu părul acesta. Intre noi două, miss Cathy McKinnon!” 

— Domnișoară, aşezaţi-vă ca să vă pieptăn părul, zise Charlene. 

— Nu, mulţumesc, Charlene. Mă voi ocupa eu însămi de el, 
poţi să pleci. La ce oră vrea căpitanul să cinăm? 

— Cina va avea loc când sosește domnișoara. Căpitanul a spus 
ca domnișoara să nu se grăbească, bărbaţii o așteaptă la bar. 

Înainte de a închide ușa, Charlene se întoarse spre Carole și 
îi aruncă o privire plină de admiraţie. 

— Domnișoara este foarte frumoasă, în seara asta. Foarte, 
foarte frumoasă. 

Carole nu întâmpină nici o dificultate să găsească barul. Era 
o încăpere dreptunghiulară, prevăzută de-a lungul pereților cu 
banchete tapiţate. Existau de asemenea mici scaune individuale, 
dispuse în jurul unor mese joase. Carole remarcă imediat 
mobilierul contemporan. Tablourile moderne agăţate pe pereți 
dădeau încăperii un aspect confortabil și de bun-gust. 

Şovăi înainte de a intra. Incăperea era goală. Un foc de lemne 
trosnea într-un șemineu imens de piatră, pe peretele din fund. 
O lumină difuză era răspândită de lămpi cu abajur auriu. Se 
hotări în cele din urmă să intre, atrasă de atmosfera caldă și 
primitoare care domnea în bar. 

Deasupra şemineului se afla o oglindă mare, înconjurată de o 
ramă aurie. Carole își zări propria imagine, în timp ce se apropia 
de focul de lemne. În lumina aceea blândă, ochii îi păreau 
imenși și foarte negri, iar pielea ei căpăta reflexe arămii. Işi 
umezii buzele și zâmbi, descoperind dinţi fără cusur, care scli- 
peau ca sideful. Era atât de fericită încât i se învârtea capul. Își 
simțea inima nespus de bucuroasă și, într-un elan spontan, 
ridică mâinile în cerc deasupra capului și începu să se 
învârtească, fredonând un vals imaginar. 

— Ce spectacol fermecător, domnişoară Todd! 

Se opri brusc și rămase tintuită locului. Robert era în picioare 
în cadrul ușii, cu un zâmbet amuzat pe buze. 

— Dacă vei dansa aşa în seara asta, vei deveni o adevărată 
vedetă, adăugă el. Cel puţin în ceea ce privește partea masculină! 

Simti că obrajii îi iau foc. De cât timp era oare acolo? Ar fi vrut 
să fugă și să se ascundă, ca să scape de privirea lui ironică. 

Fl înaintă spre ea, dar Carole nu se mișcă fascinată de ochii 
lui albaștri care o străpungeau. 

— Nu te-am auzit venind, bâigui ea cu o voce nesigură. 

Ca să-i adreseze aceste câteva cuvinte, trebuise să facă un 
mare efort, dar o dată primul pas făcut, își regăsi repede 
stăpânirea de sine. 

— Spune-mi, ai întotdeauna obiceiul să surprinzi în felul acesta oamenii? 

— Am încercat să tușesc ca să-mi anunţ prezenţa, răspunse el, 
dar mi-ai tăiat respiraţia! 

O luă de braţ și o conduse spre una din banchete. 

— Pot să-ţi comand o băutură? 

— Cu plăcere. Ceva ușor, te rog. 

Se lăsă să cadă pe banchetă. Incepea să se simtă ceva mai 
puțin stânjenită. Il urmări cu privirea în timp ce el comanda bar- 
manului băuturile, acesta apărând ca prin minune îndată ce 
Robert se apropiase de bar. Il vedea din spate. Purta o haină 
albă, cu o croială impecabilă, care îi punea în valoare umerii 
masivi cu șoldurile înguste și pantaloni albastru închis, 
împodobiţi cu o bandă de satin mai închis de-a lungul cusăturii 
exterioare. Zâmbi văzându-i pantofii negri care străluceau ca o 
oglindă. Valetul lui Robert trebuie să-și fi petrecut ore întregi 
mânuind peria ca să-i lustruiască! 

Robert se întoarse curând și puse în faţa ei un pahar mare 
plin cu felii de fructe acoperite cu un suc de culoarea chihlim- 
barului, din care ieșea un pai. 

— Sunt fructe de pe plantație, spuse el așezându-se alături de ea. 

Bancheta, care i se păruse atât de mare Carolei, deveni dintr-o 
dată foarte mică. Robert se rezemă de spătar și își puse neglijent 
braţul în spatele ei. Ea simti căldura mâinii lui, foarte aproape de 
ceafa ei. Și ciudat, prezenţa lui atât de apropiată o făcu să se 
înfioare ușor. 

— Imi pare rău că te-am făcut să aștepți, draga mea. 

Căpitanul tocmai dăduse buzna în încăpere cu respirația 
tăiată și cu un aer uluit. Robert își retrase imediat braţul și se 
îndreptă. Atmosfera deveni dintr-o dată încordată. Tatăl și fiul 
schimbară o privire scurtă, apoi se prefăcură că se ignoră. 

„Doamne-Dumnezeule, s-au certat din nou”, își zise Carole. 
Căpitanul luă loc în faţa ei. Trebuia să rupă neapărat tăcerea asta 
stânjenitoare! Căută cu disperare un subiect de discuţie neutru. 

— La ce oră trebuie să sosească invitatii? întrebă ea pe un ton vesel. 

Robert a fost acela care i-a răspuns, cu o voce foarte indiferentă: 

— Oamenii din Mandeville sunt ciudati. Pentru nimic în lume 
nu vor să sosească primii, dar, pe de altă parte, se tem cu toții 
să nu piardă ceva. Astfel încât pot sosi ori foarte devreme, ori 
foarte târziu. Dacă există un lucru de care poţi fi sigură, acela 
este că vor sosi toți în același timp. 

— Toti, în afară de Cathy McKinnon, interveni în discuţie 
căpitanul. 

— Este adevărat. Cathy se aranjează de obicei ca să sosească 
singură, când toată lumea a sosit deja. Intrările ei sunt întot- 
deauna foarte remarcate. 

Carolei i se păru că sesizează o urmă de ironie în vocea lui 
Robert și își aminti, jenată, propria ei intrare, în urmă cu câteva 
minute. Fiind o fire spontană, nu acordase niciodată prea multă 
atenţie acestui gen de lucruri. Desigur, ținea să arate bine în 
seara asta. Rochia de seară mulată pe corp, fără mâneci, îi stătea 
de minune și își adunase părul într-un coc de bucle, în vârful 
capului. Ca bijuterii, nu purta decât o pereche de cercei și o 
brățară grea din aur la încheietura mâinii stângi. Nu își pusese 
ceasul. N-ai nevoie să știi cât este ora când te distrezi! În fine, va 
trebui totuși să exerseze să-și facă intrări spectaculoase, într-una 
din zilele acestea. La urma urmei, nu exista nici un motiv să lase 
exclusivitatea acestei Cathy McKinnon! 

— Așadar, ești mulțumită de ceea ce ai văzut până în prezent? 

Surprinsă, Carole îl privi pe Robert, neștiind prea bine ce să 
creadă despre întrebarea lui. Încerca doar să fie politicos? Sau 
spera oare să obțină din partea ei un răspuns care să-i furnizeze 
pretextul de a se opune încă o dată tatălui lui? I-ar fi fost greu 
s-o surprindă în greșeală. Era ferm hotărâtă să-i împace mai 
devreme sau mai târziu. Ă 

— Absolut încântată, răspunse ea zâmbind. Incă n-am reușit să 
găsesc un punct negativ! 

„Și acum, încercaţi să vă certaţi pe tema asta!” adăugă ea în 
gând. Cel puţin aparent însă, Robert nu avea nici o intenţie agre- 
sivă. Încerca numai să se arate amabil. 

— Trebuie să recunosc faptul că piscina este o idee bună, zise 
el. Ar fi trebuit s-o facem de ani de zile, pentru propria noastră 
folosinţă. 

— Şi cadrul este splendid, îi întări Carole spusele. 

— Un arhitect din Kingston, zise căpitanul. El a proiectat 
ansamblul. Piscina, vegetaţia, pavajul, totul. El este acela care a 
decorat şi încăperea aceasta. 

— Este așa cum mi-aţi spus, într-adevăr, răspunse Carole, 
aruncând o privire în jurul ei. Are talent. 

— A lucrat mult pentru hotelurile de pe coasta de nord. Mi l-a 
recomandat un prieten. Bună idee, nu-i așa? 

— Excelentă idee, răspunse Carole pe un ton convins. 

— Sunt fericit să aflu că îl apreciezi. Individul m-a costat și 
ochii din cap. Pentru Robert, sunt bani aruncaţi pe fereastră. 

La aceste cuvinte, căpitanul se întoarse spre fiul lui și îi 
aruncă o privire sfidătoare. Exact în clipa aceea, un gong provi- 
denţial se auzi răsunând în casă. 

— Ah, ne așteaptă cina, anunţă căpitanul. 

Se ridică imediat și oferi brațul Carolei. Escortată de căpitan 
de o parte și de Robert de cealaltă, fu condusă spre o încăpere și 
mai mare decât barul, mobilată cu o duzină de mese de șase tacâ- 
muri fiecare. 

— Doamne-Dumnezeule! Dar aveţi deja o sufragerie afară, pe 
verandă! 

— Aceea este pentru micul dejun și masa de prânz, răspunse 
căpitanul. Pentru cină, însă este nevoie de o ambianță mai rafi- 
nată. Timpul nu este întotdeauna la fel de frumos, și mai există 
problema fluturilor de noapte, pe verandă. Este o chestiune 
îantr-adevăr foarte neplăcută. Gângăniile astea nesuferite se 
rotesc tot timpul în jurul becurilor! 

— După părerea mea, n-aveam nevoie de sufrageria aceasta, îi 
tăie vorba Robert. Sufrageria de pe verandă era suficientă. 

Carole nu-i lăsă căpitanului ocazia să intervină. 

— Haideţi, zise ea râzând, lăsaţi-mă să ghicesc... Arhitectul din 
Kingston, nu-i așa? 

— Intocmai. Băiat inteligent, cu referinţe excelente, zise 
căpitanul. 

— Şi onorariile lui sunt la înălțimea reputației sale, adăugă 
Robert pe un ton sarcastic. 

Se angajau din nou pe un teren periculos și Carole se grăbi 
să intervină. 

— Ah, să vedem puţin lista de bucate. Dar este aproape 
incredibil! Aveţi într-adevăr toate astea în stoc? 

— Produse congelate, mai cu seamă, răspunse căpitanul. 
Feluri de mâncare gata pregătite: o societate elveţiană, reco- 
mandată de arhitect. 

— Dar de ce nu folosiți produsele plantaţiei? 

— Draga mea, avem și așa ceva. Uită-te la coloana aceasta: sunt 
toate specialităţile din Jamaica. Numai produse proaspete. 
Încearcă și spune-mi ce părere ai. 

— Dar... nu prea mi-e foame. Am prânzit regește, cum știți. 

Carole privea uimită șirul interminabil al felurilor de mâncare 
trecute în listă. De asemenea, lista de vinuri era la fel de impre- 
sionantă. 

„Toate astea trebuie simplificate, se gândi ea. Așa cum este 
acum, lista de bucate este prea intimidantă. Va trebui prevăzut 
ceva mai scurt, precum și o listă de vinuri mai modestă.” 

Văzând-o dezorientată, Robert îi veni în ajutor: i 

— Eu l-am ajutat pe căpitan să organizeze pivnita de vinuri. Îţi 
recomand acest vin australian. 

— Nu știam că australienii sunt producători de vinuri! Ei bine, 
de acord. Aș fi curioasă să-l gust. 

Aruncă o privire pe lista de vinuri și tresări: 

— Seppelet Moyston rozé, 1971, citi ea surprinsă. 

— Excelentă podgorie, într-adevăr. Trebuie recunoscut că 
Robert are fler! zise căpitanul adresându-i un zâmbet larg fiului 
său, care de data aceasta îi zâmbi la rândul lui. 

„lată un progres, se gândi Carole. Cel puţin dacă situația 
aceasta ar putea să dureze!” 

— Robert, vreau să-ți fac o propunere. Pentru că ești un 
cunoscător, de ce nu alegi pentru mine restul mesei? Mi-ar plăcea 
să gust una dintre specialităţile voastre, cu produse de pe plantație. 

— Ai încredere în mine? 

„Oh, da! Și nu numai în privința meniului!” ar fi vrut ea să-i 
răspundă, dar se mulțumi să aprobe cu un semn din cap. 

— În cazul acesta, sunt de acord! 

— Comandă și pentru mine, Robert, zise căpitanul; demon- 
strează-ne talentele tale. 

— Foarte bine, tată. 

Robert studie lista de bucate cu un aer concentrat, apoi 
schimbă câteva cuvinte cu chelnerul care aștepta de câtva timp, 
cu un blocnotes în mână. 

Căpitanul profită de acest răgaz pentru a-i destăinui Carolei: 

— Robert a fost furios în legătură cu chestiunea arhitectului. 
El pretinde că ne-am fi putut lipsi de el. Prea scump, după 
părerea lui. In ceea ce mă priveşte, eu cred că ar fi însemnat să 
ne scumpim la tărâţe. Dacă facem un hotel, acesta trebuie să fie 
de prima calitate, nu este și părerea dumitale? 

Carole își puse cu blândețe mâna pe braţul căpitanului și îi 
zâmbi. Nu voia să fie obligată să se declare de partea cuiva. 
Așteptă ca Robert să termine de făcut comanda înainte de a 
răspunde. 

— Mi s-a spus că locuiești într-un bungalou, undeva pe plan- 
tatie. Este din cauza lucrărilor? întrebă ea. 

— Nu. M-am mutat acolo de ani de zile. M-am gândit întot- 
deauna că era absurd să continui să întreţin acest conac imens, 

fără să mai pun la socoteală armata de servitori care sunt plătiți 
să nu facă nimic altceva, decât să ne servească pe căpitan şi pe 
mine. De aceea, m-am hotărât să-mi construiesc propria mea 
vilă la ţară. Am vrut să fac la fel și pentru tata, dar el nici n-a vrut 
să audă. 

— Bineînţeles că nu! Nu se poate să închid conacul, protestă 
căpitanul. Dimpotrivă, trebuie să-l deschidem, să-i redăm viaţă, 
ca pe vremuri! 

— Pe vremuri era locuit de familie și de prieteni, nu de străini, 
replică Robert. 

— Nu de străini, interveni Carole. De invitaţi. 

— Inivitaţi care plătesc? Nişte străini care vor dormi în camera 
mamei mele numai pentru că au mijloacele să-și plătească nota? 
Nu mă voi împăca niciodată cu această idee. Dar presupun că va 
trebui totuși să mă obișnuiesc cu ea, nu-i așa? adăugă el pe un 
ton amar. 

— Exact, răspunse căpitanul, iar ochii lui aruncau fulgere. Vom 
merge înainte, fie că îţi place sau nu. De aceea, străduieşte-te să 
iei lucrurile sub aspectul lor favorabil, sau mai bine întoarce-te 
la tine, băiete, în faimosul tău bungalou! 

„Am făcut-o! își spuse Carole. Iată-i porniţi din nou unul 
împotriva celuilalt; și toate asta din cauza întrebării mele stu- 
pide!” 

Chelnerul apăru chiar în momentul acela, creând o fericită 
diversiune. Fl turnă putin vin în paharul lui Robert și aşteptă ver- 
dictul lui. 

„Personalul este într-adevăr stilat, se gândi Carole. Va trebui 
să mă gândesc să notez asta pentru domnul Roxlet”. 

Îndată după plecarea chelnerului, căpitanul reluă discuţia. 

— Robert, poate că nu-ți dai seama, dar suntem angajaţi 
temeinic în proiectul acesta. Am cheltuit toți banii pe care i-am 
obţinut din vânzarea terenurilor. Este prea târziu ca să dăm 
înapoi. Atunci de ce te încăpățânezi? Am nevoie de ajutorul tău. 

— Tată, te rog... 

Robert aruncă o privire spre Carole, dar căpitanul nu tinu 
seama de aluzia lui. 

— Domnișoara Todd nu este oarbă, băiete. Ea ştie foarte bine 
la ce să se aștepte. Este inutil să facem un mister din asta. Avem 
nevoie de recomandarea domnului Roxlet și nu putem conta 
decât pe ea. De aceea, este mai bine să jucăm cu cărţile pe faţă. 

Se întoarse spre Carole și îi spuse: 

— Imi pare rău că am fost atât de direct, draga mea, dar este 
important. 

Carole își cobori privirea în farfurie. Specialitatea jamaicană 
era pe cale să se răcească. „In parte, din cauza mea se ceartă”, își 
zise ea. Nu-i mai era foame deloc. „Și seara aceasta putea fi atât 
de plăcută...” 

Iși începură masa în tăcere. Ce putea oare să facă? Cum putea 
să-i ajute? Il privi pe căpitan: ataca mâncarea cu poftă, în vreme 
ce Robert abia dacă se atingea de farfuria lui. Privindu-i pe acești 
doi bărbaţi, atât de asemănători și în același timp atât de diferiţi, 
avu dintr-o dată intuiţia cu privire la ceea ce îi despărțea. Robert 
nu își putea înţelege tatăl deoarece nu cunoștea decât propria 
lui versiune asupra faptelor. Cât despre căpitan, acesta era prea 
orgolios ca să-i dezvăluie fiului fondul gândirilor lui! Nici lui nu-i 
plăcea mai mult ca lui Robert ideea de a vedea străini instalân- 
du-se în locuinţa familiei. Dar bătrânul era gata să accepte acest 
sacrificiu decât să vadă proprietatea scăpându-le. Domeniul 
reprezenta toată viaţa lui Robert. Și dacă Robert voia să salveze 
conacul și pământurile, căpitanul știa că asta era imposibil și era 
gata să renunţe la conac, numai ca fiul său să-și poată păstra 
plantaţia. 

Carole își ridică paharul, ca pentru a închina un toast în vede- 
rea succesului planului lor. Dar ei nu-i urmară gestul. O mașină 
tocmai pătrundea în curte și lumina farurilor mătură încăperea 
și îi orbi. Apoi auziră portiere trântite și alte mașini înaintând. 

— Oamenii din Mandeville, anunță Robert, împăturindu-și 
şervetul. Să mergem să-i întâmpinăm. 

Carole își puse paharul pe masă. Nici măcar nu gustase din 
renumitul vin australian! 


Fundul piscinei era luminat și apa luase culoarea turcoaz a 
mării, translucidă și extrem de îmbietoare. 

Carole râdea în hohote în timp ce un tânăr frumos și bron- 
zat o conducea înapoi la masa ei. Nu scăpase nici măcar un 
singur dans de la începutul seratei. „Oamenii din 
Mandeville”, cum îi numea Robert, formau un grup 
fermecător, exuberant și neobosit. Păreau înzestrați cu o 
energie inepuizabilă, pe care o foloseau în principal ca să se 
distreze. Vârsta medie era de douăzeci și patruzeci de ani, dar 
aveau cu toţii ceva cumun: o nepăsare veselă, care contrasta 
foarte mult cu caracterul serios al tinerilor pe care-i 
cunoscuse la Toronto. Carole se simţi imediat cucerită de 
această bucurie de a trăi contagioasă. Ei făcură totul pentru ca 
ea să se simtă în largul ei. 

Mânia lui Robert dispăruse o dată cu sosirea invitaţilor săi. El 
îi oferise chiar braţul Carolei ca să traverseze grădina. Mergea 
repede și ei îi era greu să-l urmeze cu pantofii ei cu toc. Chiar cu 
tocurile ei de zece centimetri, se simţea foarte mică alături de 
Robert. Avea impresia că ar fi putut s-o ridice și s-o poarte pe sus, 
fără să facă cel mai mic efort. Căpitanul mergea în stânga Carolei. 
Fa își trecu celălalt braţ pe sub al lui și toți trei se îndreptară ast- 
fel spre piscină. 

Parcul oferea un spectacol feeric. Fuseseră agăţate lampioane 
de toate culorile în ramurile manghierului și fluturii de noapte 
se bucurau din plin. 

Locul din jurul piscinei era de asemenea iluminat. Mici becuri 
multicolore se lăgănau de fiecare ramură de pom, de fiecare 
tulpină de bambus. Pe mese, lumânări apărate de sticle de lampă 
răspândeau o lumină pâlpâitoare și ireală. 

In câteva minute, toate locurile au fost ocupate, Robert 
avusese dreptate: oamenilor din Mandeville le plăcea să 
sosească toți o dată! Căpitanul sălută în trecere zeci de tineri 
care discutau vesel. Ei se repeziră ca să fie prezentați 
Carolei. Ea se agăța de brațul lui Robert, ca pentru a se 
apăra de acest asalt zgomotos și vesel, dar un tânăr o prinse 
de mână. 

— Mă numesc Harry, o anunţă el cu entuziasm, ca și cum era 
vorba de o mare neoutate, și detest să văd un ring de dans pustiu 
când cântă orchestra. Veniti, vă iau cu mine! 

Fără să-i lase timp să răspundă, o antrenă într-un dans 
îndrăcit. Ea aruncă o privire peste umărul lui și i se păru că vede 
o ușoară deceptie în privirea lui Robert. Dar în secunda 
următoare, o tânără îl invita la rândul lui, astfel încât a trebuit să 
facă impresie bună și să se alăture petrecerii. 

Harry minţise. Numeroase perechi dansau deja. Ringul de 
dans era din ciment, dar lucrătorii presăraseră acolo kilograme 
de talc, încât era tot atât de alunecos ca un patinoar. Plasaţi pe 
un podium, șase muzicanți jamaicani cântau un calypso 
mânuind cu ardoare instrumentele cele mai bizare. Eram 
îmbrăcaţi în haine în culori roșii și galbene, cu mâneci bufante, 
și păreau să se distreze la fel de mult ca dansatorii. Abia încheiată 
bucata, începură un reggae captivant, o melodie jamaicană 
caracterizată printr-un ritm sincopat, în timp ce unul dintre mu- 
zicanți începea să cânte o melopee stranie, o suită de sunete de 
neînțeles, dar foarte melodioase, pe care colegii lui o reluau în 
cor. Apoi luă un fluier din bambus și se lansă într-un solo 
strălucitor. Dansatorii îl acompaniară legănându-se în cadență și 
aplauzele izbucniră îndată ce se opri. 

Harry dansa dumnezeiește. Părea extrem de hotărât să-și 
păstreze partenera de dans și nu se afla niciodată în lipsă de 
argumente ca să-și descurajeze rivalii: „Nu, Peter, este o 
dansatoare lamentabilă, o să te calce pe picioare” sau: „Richard, 
nu ţi-aș încredința niciodată o tânără inocentă ca ea!” Carole abia 
dacă mai putea dansa de atâta râs. Dar se prezentă un nou can- 
didat și de data asta Harry se înclină, oftând de ţi se rupea inima. 
Carole se întoarse surprinsă. 

În fata ei se afla Robert, care o trase cu blândete spre el. 
Orchestra tocmai ataca primele acorduri ale unui slow melan- 
colic. Robert o strânse cu mai multă putere lângă el și ea îşi puse 
capul în scobitura umărului lui. Muzica îi învăluia, îi purta 
departe de ceilalți dansatori. Trupurile lor se înțelegeau perfect, 
formând unul singur. Carole nu mai avea chef să râdă, dar bucu- 
ria ei nu dispăruse, dimpotrivă, nu încetase să crească din clipa 
în care Robert o cuprinsese cu brațele. Inima ei era plină de o 
fericire intensă și necunoscută, de o senzaţie minunată de ple- 
nitudine. Între bratele lui atât de puternice, se simţea ușoară ca 
un fulg... Era... era fericită. 

Își ridică privirea spre el. El îi surâdea, cu un surâs nesfârșit 
de plăcut. 

— Eşti minunată, în seara asta, murmură el. 

Ea îi întoarse surâsul şi se cuibări din nou la umărul lui. Ah, 
dacă măcar ar fi fost sincer! Dar nu voia cu siguranță decât să se 
arate amabil. 

— Mă simt minunat de bine, în seara asta, răspunse ea pe un 
ton serios, aproape solemn. Asta se datorează fără îndoială 
climei din Jamaica, adăugă ea imediat, ca să-şi ascundă emoția. 

Și începură să râdă amândoi în timp ce orchestra își schimba 
brusc ritmul. 

„Iango” exclamă asistența. Un număr oarecare de dansatori 
bătu în retragere, dar câteva perechi, credincioase dansului, 
evoluau deja pe ring, exagerându-și mișcările, cu busturile 

arcuite, braţele întinse la orizontală, marcând ritmul cu pași 
sacadaţi. Carole nu avusese niciodată ocazia să danseze un tango 
autentic, dar Robert era expert în materie. El o conducea cu 
autoritate, aproape ridicând-o de la sol și întrenând-o în pași și 
în figuri din ce în ce mai sofisticate. Spre marea ei surpriză, nu 
întâmpina nici o dificultate să-l urmeze, atât de bun dansator 
era. Spectatorii de la mesele cele mai apropiate marcau ritmul 
bătând din palme. Carole se amuza să imite o dansatoare 
spaniolă, cu un umăr înainte, bărbia ridicată și privirea provoca- 
toare. Își punea în dans tot sufletul. Își ridică ochii spre Robert 
ca să vadă dacă simţea aceeași exaltare ca ea; avea ochi străluci- 
tori, figura radioasă, râdea de plăcere. Aș fi vrut să-și petreacă 
viaţa în felul acesta, în braţele lui Robert, dansând cu el pentru 
eternitate. 

Dar totul are un sfârșit... Orchesta încetă să mai cânte şi cor- 
purile lor se despărțiră, cu regret, parcă. Simţea oare și el, la fel 
ca ea, farmecul clipelor pe care le trăiseră? 

O conduse până la masa căpitanului, care se ridică 
imediat, o luă pe Carole de mână și o antrenă spre ringul de 
dans. 

— Eu încă n-am dansat, spuse el pe un ton de reproș. Aștep- 
tam să fii liberă! 

Căpitanul era incredibil de suplu pentru vârsta lui și făcu o 
demonstraţie de reggae dintre cele mai spectaculoase. De îndată 
ce orchestra termină bucata, se întoarseră la locul lor și căpita- 
nul declară că tocmai dovedise că era încă în putere, dar că nu 
avea intenţia să-și dizloce vreo vertebră, comportându-se ca un 
bătrân smintit. 

Carole nu rămase mult timp pe scaunul ei, deoarece Robert 
îi întinse mâna și o invită din nou la dans. A urmat aceeași 
încântare ca prima dată, un acord perfect al corpurilor lor. 
Erau făcuți unul pentru altul. Era oare atât de orb încât nu-și 
dădea seama? 

Dansară împreună un calypso, apoi un alt slow romantic, 
după care tinerii din Mandeville reveniră la atac: 

— Haide, Robert, nu fi atât de egoist! Lasă o șansă și băieților 
din regiune! 

— Probabil că vă plictisiti de moarte, domnişoară, spuneau ei. 
Suntem siguri că vă reţine cu forţa... 

La rândul lui, Robert avu argumente la fel de fanteziste ca 
să-i respingă: 

— Dar vezi bine că o sperii! Ai picioare mult prea mari... și riști 
să o strivești! 

Harry a fost cel care i-a smuls-o, dar nu pentru mult timp. 
Cavalerii se succedau fără întrerupere. In cele din urmă, Carole 
trebui să-și ceară scuze și fu condusă la masa ei, epuizată dar 
încântată. Tinerii din Mandeville însă, nu se recunoscură 
învinși doar din atât. Orchestra abia atacase primele note ale 
unei piese și ei erau la picioarele ei, în speranţa că le va acor- 
da acest dans. A fost o adevărată defilare, dar ea refuză toate 
invitaţiile. Robert era aşezat lângă ea și Carole nu-și dorea 
nimic altceva. Era fericită. 

Pe neașteptate, un bărbat se apropie de ei. Nu părea să aibă 
intenţia de a o invita pe Carole la dans; el se îndreptă direct spre 
căpitan. 

— Bună seara, căpitane. Felicitările mele, este o serată foarte 
reușită. 

— Bună seara, Dino. Sunt mulțumit că ai putut veni, 
răspunse capitanul. Carole, ţi-l prezint pe domnul de 
Cavour, arhitectul despre care ţi-am vorbit. Dino, dânsa 
este domnişoara Carole Ann Todd. Pe Robert îl cunoşti, 
fireşte. 

Dino di Cavour o salută pe Carole cu un gest mai curând 
grațios decât energic. Carole avu impresia că îl văzuse deja 
undeva. Figura lui nu-i era necunoscută. Dar unde îl întâl- 
nise oare? 

— Domnișoara Todd reprezintă agenţia Roxlet, continuă 
căpitanul. Ştii, agenţia pe care mi-ai recomandat-o. 

Brusc, Carole își reaminti. 

— Încântată, zise ea. Nu sunteți, din întâmplare, arhitectul care a 
construit acele faimoase hoteluri în Sicilia şi în Grecia? Am citit arti- 
colele despre dumneavoastră în revistele noastre de specialitate. 

— Este drăguţ din partea dumneavoastră să vă reamintiţi, zise 
el așezându-se lângă ea, vizibil mulțumit că cineva îi recunoaște 
meritele. 

— Dar sunteţi cunoscut în toată lumea! exclamă ea. Credeam 
că birourile dumneavoastră se află la Paris. Cu toate acestea, 
căpitanul vorbește întotdeauna despre dumneavoastră ca și cum 
sunteţi de aici. 

— Am un birou pe insulă. Hotelurile sunt specialitatea mea și 
Jamaica este o zonă eminamente turistică! Dar am de asemenea 
birouri la Roma, la Atena și cam peste tot în lume, adăugă el cu 
un gest elegant al mâinilor îngrijite. 

Carole se întoarse spre Robert care, până atunci, nu deschi- 
sese gura. 

— Domnul di Cavour este unul dintre cei mai buni arhitecţi ai 
timpului nostru. Oameni din toată lumea și-l dispută ca să le 
proiecteze hoteluri. 

— Doar unul dintre cei mai buni? 

Dino replicase zâmbind, dar Carole avu sentimentul că era 
într-adevăr ofensat. Il asigură imediat. 

— Cel mai bun, bineînţeles. Absolut incomparabil. Aţi făcut 
minuni, chiar și aici. 

— Sunt încântat că vă place. Vreti să dansaţi? 

Orchestra cânta un reggae și ringul era înţesat de dansatori. 

— De ce nu? glumi Carole ridicându-se. Să ne alăturam 
mulțimii în delir. 

Carole era liniștită să știe că Dino di Cavour fusese acela care 
concepuse amenajarea conacului. La început, se temuse puţin 

să-l vadă pe căpitan lansându-se cu ochii închiși într-o între- 
prindere despre care nu știa nimic. Faptul că îl alesese pe di 
Cavour îi risipea toate temerile. 

Dino era un bărbat foarte frumos și dansa foarte bine, dar 
Carole nu simţi mica scânteie care se producea când dansa cu 
ceilalți bărbaţi și în mod deosebit cu Robert. Li reveniră în me- 
morie articolele pe care le citise despre celebrul arhitect. Avea 
reputaţia că este puţin afemeiat. Cu siguranță, acesta era motivul 
pentru care felul lui de a dansa o lăsa indiferentă. 

Când orchestra se opri din cântat, îuziră exclamaţii în partea 
cealaltă a piscinei. Se intoarseră în același timp. 

O splendidă tânără femeie stătea acolo, nemișcată, 
cercetând mulțimea cu o privire rece. Purta o rochie lungă, albă, 
și, drept singură bijuterie, un colier strâns pe gât, din aur 
masiv. Mânecile rochiei erau despicate de la umeri până la 
încheieturile mâinilor, lăsând să i se zărească braţele bronzate. 
Jupa era și ea despicată până la talie, dezvelindu-i picioarele cu 
curbura perfectă. Părul blond și mătăsos îi cădea în cascată pe 
umeri. 

— Cathy McKinnon! exclamă Dino. Hotărât lucru, nu pot să 
fac un pas fără s-o întâlnesc! Vreţi să mă scuzaţi? Cathy și cu mine 
suntem vechi prieteni, mă duc s-o salut. 

După aceste cuvinte, o părăsi pe Carole chiar în mijlocul 
ringului de dans. 

Cathy McKinnon, reușind să atragă atenţia întregii asistente, 
înainta cu un aer semet. Dino o ajunse la marginea piscinei și 
căzură unul în braţele celuilalt. Intâlnirile acestea sunt atât de 
emoţionante! Cu inima grea, Carole se întoarse să se aşeze la 
masa ei, fără să-și poată lua privirea de la Cathy McKinnon. 
Propria ei rochie de seară de culoare albastru-închis i se păru 
brusc ridicolă, comparată cu voalurile albe și vaporoase ale lui 
Cathy. Rochia ei trebuia să coste o avere. Chiar și sandalele 
aurii pe care le purta Cathy costaseră probabil cât ochii din 

cap. Și acest aer suveran! Complet demoralizată, Carole se lăsă 
să cadă pe scaunul ei și remarcă imediat dispariţia lui Robert. 
Il zări curând în mijlocul grupului care se înghesuia în jurul lui 
Cathy. 

— O mândreţe de fată, așa-i? 

Carole tresări și uită să zâmbească întorcându-se spre 
căpitan. 

— Într-adevăr, răspunse ea simplu. 

Căpitanul începu să râdă. 

— Ei bine, draga mea, nu lua acest aer trist! Nici dumneata nu 
ești urâtă, să ştii! 

Carole îi adresă un zâmbet lipsit de convingere. 

— Ba da, este adevărat. La fel de frumoasă precum Cathy, dacă 
vrei să știi părerea mea, adăugă el subliniindu-și afirmaţia cu o 
clătinare din cap care nu îngădui contrazicere. 

Dino revenea spre ei, cu un aer contrariat. 

— Așa se întâmplă întotdeauna, Cathy monopolizează întrea- 
ga atenţie, anunţă el pe un ton de reproș. Se crede, într-adevăr, 
centrul universului! 

— O cunoașteţi de mult? întrebă Carole. 

— Oh, de ani de zile! Toată lumea o cunoaște pe Cathy, abso- 
lut toată lumea. Mă întreb însă ce găsesc la ea. Este o fată fer- 
mecătoare, cu condiţia să-i treci cu vederea toate capriciile. Dar 
acesta este apanajul femeilor, presupun. 

— Aţi fost împreună la universitate? 

— Ne-am întâlnit în Portugalia, la Estoril. După aceea, ne-am 
revăzut la Roma, la Paris, în Monaco, în fine, peste tot. Cathy nu 
stă locului, să știți. 

— Paris... Roma... murmură căpitanul cu un aer visător. Am 
fost acolo în timpul războiului. Dar trebuie să se fi schimbat de 
atunci! Mi-ar plăcea să mă întorc acolo. Dar dumneata, draga 
mea, adăugă el întorcându-se spre Carole, cu meseria dumitale, 
trebuie să cunoști bine aceste orașe. 

— Da, noi călătorim mult, minţi Carole. 

La urma urmei, nu era cu adevărat o minciună, își zise ea. Era 
meseria ei, de acum înainte, și va fi realmente nevoită să 
călătorească. Și apoi, nu voia cu nici un preţ să pară o proastă, 
pe lângă această Cathy McKinnon. Oricum, nu se simţea foarte 
mândră de sine. Era sigură că roșise. Din fericire, lumina nu era 
foarte puternică! 

— Așadar, Dino, ce părere ai despre piscină? Este o reușită, 
nu-i așa? întrebă căpitanul. 

— Bineînţeles, căpitane. Ea își arată deja roadele. După cum 
vedeţi, a atras-o deja pe nemaipomenita Cathy Mckinnon! 

Căpitanul începu să râdă. 

— Cathy? Este o fată din regiune. Aici și-a tocit fundul pan- 
talonilor! 

— Cathy este jaimacană? se miră Dino. Am crezut întotdeau- 
na că este englezoaică. 

— Tatăl ei este scoţian, dar ea s-a născut în Uganda. Părinţii ei 
au plecat de acolo când au început să apară probleme pentru 
coloniști. După aceea, s-au stabilit aici. Poftim, iată-l tocmai pe 
tatăl ei. 

Căpitanul îi făcu semn unui bărbat înalt, cu o faţă osoasă. 
Era chel, cu excepţia unei cununi de păr roșu deasupra ure- 
chilor. 

— Doug! îl chemă căpitanul pe un ton amical. Vino, te rog, 
putin, să te prezint! 

Doug McKinnon întoarse capul și veni spre el. Căpitanul făcu 
prezentările. Douglas McKinnon făcu un semn scurt din cap spre 
Dino şi o gratifică pe Carole cu un zâmbet distant. 

— Este frumoasă recepţia pe care o dai aici, îi spuse el căpita- 
nului. Dar n-aș vrea să fiu în locul tău când va trebui să plătești 
nota! 

— Haide, Doug! Câteva sticle de whisky și puţină electricitate 
n-o să coste cine știe cât! 

— Dar văd că ai închiriat o orchestră, remarcă Doug 
McKinnon. Trebuie să cred că îţi poți permite, adăugă el cu un 
mic râs forţat. 

— Oh, voi, scoţienii, sunteţi cu toţii la fel! exclamă căpitanul 
râzând la rândul lui, dar cu un râs jovial și fără vreun gând 
ascuns. 

Doug McKinnon binevoi să zâmbească înainte de a se 
îndepărta: trebuia să meargă să se alăture soţiei care îl aștepta la 
o masă, puţin mai departe. 

După plecarea lui, Dino și căpitanul se lansară într-o discuţie 
însufleţită privitoare la amenajarea hotelului, dar Carole nu 
asculta. Ea îi urmărea pe Robert și pe Cathy McKinnon. Nu 
încetaseră să danseze impreună de când sosise tânăra. Cineva 
veni să-l bată pe Robert pe umăr ca să-i imprumute partenera, se 
pare fără succes. Puțin mai devreme, când o ţinea pe Carole în 
braţele lui, acceptase să-și cedeze locul altuia. Dar acum... 

Carole lăsă să-i scape un suspin. Căpitanul îi aruncă o privire, 
încruntându-se, și se ridică. 

— Aș vrea să dansez, înunţă el. Dacă rămân așezat tot timpul, 
oamenii vor crede că am îmbătrânit. Cine vrea să danseze cu 
mine? 

Timp de o secundă, Dino avu impresia că invitaţia îi era 
adresată lui. Carole începu să râdă și se ridică. 

— Cu plăcere, zise ea luând braţul căpitanului. 

Și urmă din nou un vârtej vesel şi nebunesc. Deoarece un 
tânăr luase foarte repede locul căpitanul, apoi un altul și încă 
unul. Carole dansă fără întrerupere până la miezul nopții. 

Zâmbea, râdea, dansa, dar nu se putea împiedica să 
urmărească perechea pe care o formau Robert și Cathy. Puțin 
după miezul nopţii, își dădu seama că dispăruseră. Degeaba 
scrută împrejurimile, trebui să se încline în faţa evidenţei: Robert 
şi Cathy se eclipsaseră discret. 


Capitolul 6 


Carole se întorcea și se răsucea în patul ei, fără a reuși să-și 
găsească o poziţie confortabilă. In ciuda adierii ușoare care ridica 
perdelele, îi era prea cald, dar imediat ce îndepărta învelitoarea, 
tremura. Rămase întinsă, cu ochii larg deschiși, incapabilă să-și 
alunge din minte întrebarea care o obseda și o tortura. 

Unde dispăruseră oare Robert şi Cathy? Care din ei îl antre- 
nează pe celălalt? 

Carole era geloasă. De ce o sărutase Robert, lângă piscină? O 
făcuse oare crezând că este obișnuită să flirteze cu primul venit, în 
timpul pretinselor ei călătorii? Ea nu călătorea decât foarte rar și 
nu se lăsa sărutată de nimeni. În adâncul inimii, sperase că sărutul 
acela avusese aceeași semnificaţie pentru el ca și pentru ea. Unde 
plecaseră oare? De ce nu reveniseră? 

Se ridică din pat şi merse până la fereastră. La ce bun să se chinuiască 
în felul acesta? Briza era răcoroasă și plăcută, noaptea înmiresmată. 
Find-Your-Man Hill trebuia să fie undeva acolo, la dreapta. Locul era 
atât de frumos, atât de romantic? Poate că se duseseră acolo? 

Se întoarse la pat și se întinse suspinând, Colina „Găseşte-ţi 
omul tău”... Cathy... Robert... Și totuși, o îngrijise pe mica 
măgăriță, în fundul șanțului... Cathy McKinnon... Robert, ochii lui 
atât de albaștri, atât de... 

Când redeveni conștientă, soarele pătrundea prin perdele și 
păsările cântau cât le ţineau puterile. Un duș bun o trezi de-a bine- 
lea. Căpitanul îi promisese că în dimineaţa asta va putea călări. Îi 
propusese chiar compania lui Robert, ca să-i arate domeniul. Dar 
Robert putea foarte bine să se ducă la naiba! N-avea nici un chef 
să-l audă povestind cum petrecuse în ajun, cu Cathy. Deoarece era 
sigură că nu trebuia să-l întrebe prea mult ca să înceapă să-i facă 
mărturisiri și să-i laude meritele frumoasei Cathy! 

Își îmbrăcă blugii și încălță o pereche de cizme. Ziua promitea 
să fie caldă. Regretă că nu-și adusese o pălărie. În fine, cu atât mai 
rău! Aruncă o ultimă privire în oglindă, și la drum! 

Băieţii de la grajduri se agitau în jurul cailor când sosi ea acolo. 

— Aș vrea să călăresc, zise ea. Puteţi să-mi înşeuaţi un cal? 

— Da, domnişoară. Pe care îl vreţi? 

Toţi erau splendizi. Inspectă boxele, în timp ce urechile 
inteligente și sensibile se ridicau la trecerea ei. Caii întorceau 
capul și păreau că o cercetează la rândul lor, întrebându-se care 
dintre ei va fi ales pentru plimbare. 

— L-aş vrea pe acesta. 

— Tiger este foarte capricios, domnişoară, zise grăjdarul cu o 
voce îngrijorată. Domnișoara este sigură că îl vrea pe acesta? 

Trebuia să recunoască faptul că Tiger era un cal impresionant. 
Cu capul ridicat, o măsura pe Carole, cu un aer disprețuitor: o va 
accepta oare drept călăreață? Ofensată de îngrijorarea grăjdarului 
și de privirea lui Tiger, Carole răspunse pe un ton hotărât: 

— Pe el vreau să-l încalec. Adu-l în curte când va fi înșeuat. 

leşind din grajd, se întrebă dacă n-ar fi trebuit să urmeze sfa- 
turile grăjdarului. Era o călăreață bună, dar de luni de zile nu mai 
urcase pe un cal. Poate că nu era prea târziu să-și schimbe 
hotărârea. 

Tiger, însă, tocmai era adus în curte. Părea că o cercetează pe 
Carole cu un aer circumspect, apoi pufni cu dispreţ și scutură din cap. 

— Hei, stai cuminte! strigă grăjdarul, care întâmpina mari difi- 
cultăți ca să stăpânească animalul. 

Carole se simţi cuprinsă de panică văzând armăsarul acesta 
sălbatic, care i se păru dintr-o dată de o înălțime îmetitoare. Dar 
băieții de la grajduri o urmăreau și ea nu vru să cadă în ochii lor. 
Işi ridică fruntea, puse piciorul în scară și încălecă pe Tiger cu un 
aer relaxat, ca și cum era obișnuită să încalece cai sălbatici în 
fiecare dimineaţă. 

Tiger nu se mișcă. Ea se aștepta să înceapă să azvârle din 
picioare, să încerce s-o arunce din șa. Dar el rămase nepăsător, ca 
şi cum voia s-o ridiculizeze și mai mult. Carole își potrivi frâul. El 
își săltă capul, întoarse gâtul și o privi cu un ochi rotund. Ea trase 
ușor de frâu, dându-i o lovitură de călcâi în coaste. 

— Haide, Tiger! 

Vocea ei era lipsită de autoritate. Lăsa impresia că mai curând 
îl roagă pe Tiger decât să-i comande. Cu toate acestea, se pare că a 
dat rezultate, deoarece impozantul cal se puse în mișcare, într-un 
mic trap regulat, în vreme ce copitele lui făceau să ţâșnească scân- 
tei din pavajul curţii. Din fericire, el pornise de la sine în direcţia 
pe care Carole avea de gând s-o ia. Ea se mulțumi să țină frâiele și 
îl lăsă să înainteze în ritmul lui. 

Când ajunseră la alee, Tiger se opri, întoarse capul și scoase un 
nechezat în atenţia celor trei grajdari adunaţi în fața ușii grajdului, 
care îi urmăreau cu un aer neîncrezător. Carole simţi că roșește. 
Calul acesta o lua în râs! Trase de frâu și îl zori cu călcâiele şi cu 
genunchii. Mișcările ei nu avură însă efectul scontat. Tiger se 
mulțumi să-și continue liniștit drumul de-a lungul aleii, fără să se 
grăbească, oprindu-se din când în când ca să pască un smoc de 
iarbă. De fiecare dată când se oprea, Carole trăgea de frâu ca să-l 
facă să-și ridice capul și îl lovea în coaste cu tocurile cizmelor. Ieşirea 
aceasta semăna foarte mult cu înfruntarea a două voințe: Carole 

voia să facă echitație, iar Tiger dorea pur și simplu să hoinărească. 

— Ei bine, o să vedem cine comandă? exclamă Carole. 

Aleea cobora în pantă lină, descriind numeroase curbe, 
urmând contururile colinei. Carole se hotărî să aştepte până când 
se va afla pe un tren plat și descoperit ca să-l dreseze pe Tiger. 
Ocoliră un grup de copaci și Carolei i se tăie brusc respiraţia în 
faţa priveliști care i se oferea. Terenul plat era acolo, la picioarele 
lor. Câmpii cât vedea cu ochii, traversate de un drum drept ca o 
săgeată. Acum vor putea să galopeze. 

Își înfundă tocurile în coastele lui Tiger, cu o lovitură aspră și 
autoritară, se apleacă peste gâtul lui și îi strigă în ureche: 

— Haide, Tiger! 

Scoţând un nechezat furios, Tiger făcu un salt înainte. Ea tre- 
bui să strângă genunchii ca să rămână în șa. Tiger se năpusti într-un 
galop năvalnic, hotărât să-i ofere Carolei o cursă de care să-și 
aducă aminte. Galopa pe partea dreaptă a drumului, foarte 
aproape de șanț. Carole vru să-l readucă pe spre mijlocul drumu- 
lui. Trase de frâu spre stânga, dar capul animalului nu se mișcă 
nici un centimetru. Încercă atunci să-l facă să-și încetinească 
galopul, fără cel mai mic succes. Dimpotrivă, el acceleră. 
Cramponată de frâie, Carole simţi cum o cuprinde teama. 

— Stai, Tiger! strigă ea. 

Vântul îi şuiera însă pe lângă urechi încât abia își auzea propria voce. 

— Stai! urlă ea din nou, după ce își recăpătase respiraţia. 

Tiger nu-și încetini goana. El galopa nebunește și își scutura 
primejdios capul. Nările îi erau acoperite cu spumă. Carole 
renunțase la încercările de a-l stăpâni, concentrându-și toate efor- 
turile ca să rămână în șa. Asurzită de șuieratul vântului și de izbi- 
turile furioase ale copitelor lui Tiger, nu auzi celălalt cal care se 
apropia în galop, în spatele ei. Pe neașteptate, zări iapa lui Robert 
ajungând în dreapta ei, la stânga. Fu atât de surprinsă, încât era cât 
pe ce să-și piardă echilibrul. Două brațe puternice o prinseră de 
mijloc și o ridicară exact în clipa când era pe punctul de a fi azvâr- 

lită din şa. Dând drumul frâului, se agăță de Robert și se găsi 
jumătate pe șa, jumătate pe gâtul iepei, cu picioarele în gol, cu 
bustul ținut ferm la pieptul lui Robert. Tiger făcuse un salt într-o 
parte și se îndreptă într-un galop întreit. 

Carole abia mai putea să respire. Inima ei bătea dezordonat și 
atât de tare încât Robert trebuia s-o simtă și el, prin țăsătura ușoară 
a bluzei. O tulburare stranie puse stăpânire pe ea. Era o senzaţie 
nedefinită, foarte plăcută și în același timp foarte intensă. Cu 
siguranță, reacţia, după teama teribilă care o cuprinsese 
înțelegând că Tiger o luase razna. Mai era de asemenea prezența 
lui Robert, respiraţia lui călduță foarte aproape de urechea ei, 
puterea și căldura lui... Simţea dorinţa irezistibilă de a se refugia 
la pieptul acesta atât de viguros și de liniștitor. Dar el nu trebuia... 
nu trebuia cu nici un preţ să-și dea seama de tulburarea ei. 

Robert se străduia s-o ţină pe Carole, încurajându-și totodată 
animalul. Iapa se speriase când se apropiaseră de Tiger și a fost 
nevoie de tot talentul lui Robert ca s-o readucă la pas. 

— Încetişor, încetişor, frumoasa mea, îi repeta el la ureche. Hai, 
fii cuminte! 

Animalul sfârși prin a se potoli. Tiger era deja departe. 
Continua să galopeze, ridicând nori de praf în urma lui. 

Robert opri iapa, o prinse pe Carole de mijloc și o depuse pe 
pământ. 

— N-ar fi trebuit să-l încaleci pe Tiger. Grajdarii te-au prevenit 
totuși! Puteai să mori. Acum, mă duc să-l caut. Așteapte-mă aici. 

Și se îndepărtă în galop, în urmărirea calului înebunit, lăsând-o 
pe Carole la marginea drumului. Rămase acolo, în picioare, cu un 
sentiment de părăsire, nemișcată și descumpănită, dorind un singur 
lucru: să se regăsească din nou în brațele lui Robert, în siguranță, 
ghemuită lângă el. Genunchii îi tremurau atât de tare încât trebui să 
se așeze pe marginea șanțului. In depărtare, Tiger se oprise și azvâr- 
lea din copite, probabil pentru a-și sărbători victoria. Robert se 
apropie de Tiger pe jos, ţinând cu o mână frâul iepei sale. 

Marele armăsar negru se cabra, pentru a-l intimida pe bărbatul 
care căuta să-l domolească. Apoi păru că se liniștește și începu să 
se rotească în cerc, trecând de la galop la un trap neregulat. Ince- 
tul cu încetul, cercurile se micşorară. Ă 

Robert se opri la câțiva metri de Tiger și aşteptă. li vorbea. 
După un timp, armăsarul încetă să se miște, cu coastele ridicân- 
du-se şi coborând, cu capul plecat și frâul târându-se pe 
pământ. Robert înaintă încet și Tiger făcu brusc un salt, 
dându-se înapoi un metru sau doi, exact cât să-l impiedice pe 
robert să apuce frâul. El își repetă manevra de mai multe ori. 
Calul se amuza în mod vizibil să-și sfideze stăpânul. Carole nu se 
putu împiedica să râdă... O durere violentă o străpunse într-o 
parte. Simţea dureri peste tot. O dureau genunchii, mai ales 
dreptul, și de asemenea, coapsele. O îngrijora însă mai ales 
durerea aceasta într-o parte a pieptului. Nu putea respira adânc. 
Îşi apăsă pieptul cu mâna, exact sub sân; asta o ușura. În cele 
din urmă, trebui să se ridice. Respira mai uşor când stătea în 
picioare. 

Robert reușise în sfârșit să-l prindă pe Tiger. Călărea acum 
armăsarul și-și trăgea iapa de frâu. Cei doi cai mergeau la pas, 
epuizați în mod vădit de această cursă nebunească. Tiger părea pe 
deplin ascultător. Cu toate acestea, când o zări pe Carole, își scu- 
tură capul și fornăi cu un aer dispreţuitor. 

— Eşti rănită? 

Vocea lui Robert era îngrijorată. Carole, care se aștepta la o 
mustrare, se simţi uşurată. 

— Am o durere când respir și mi-am julit genunchii. 

— Ai avut noroc că ai scăpat atât de ieftin! 

Avea însă un aer îngrijorat. Carole se întreba cum va reacționa. 
EI veni spre ea, trăgând de frâu cei doi cai și căutând cu privirea 
un loc unde să-i lege. 

— Poţi să mergi? 

Carole făcu un semn afirmativ din cap. De fapt, nu era deloc 

sigură că poate să se miște. Genunchii ei erau încă foarte slabi și 
tremura din cap până-n picioare. 

— Bine, zise el. Vezi copacii aceia, acolo? Vino cu mine, trebuie 
să leg caii. Este preferabil să examinăm asta mai aproape. 

La vreo sută de metri, se afla un mic grup de arbori. Carole pro- 
puse să conducă ea iapa. 

— Mă ocup eu de ea. Pleacă înainte, îi spuse Robert pe un ton 
fără replică. 

Docilă, Carole se supuse și înaintă cu un mers nesigur. Când 
ajunse la copaci, era pe punctul să leşine. Fiecare inspiraţie îi 
provoca o durere cumplită. Ceva cald curgea de-a lungul picioru- 
lui ei drept și avea impresia că fusese snopită în bătaie. Se lăsă să 
cadă la piciorul unui copac gros și se sprijini de trunchiul 
zdrenţuros, silindu-se să respire cât mai încet posibil. Robert legă 
cei doi cai și se repezi lângă ea. 

— Să vedem puţin genunchiul acesta. 

Fără să ezite o secundă, trase în sus cracul pantalonilor de pe 
piciorul ei drept. Pânza era sfâșiată exact deasupra genunchiului și 
îmbibată de sânge. Ridică țesătura cu un gest sigur, dar foarte blând. 

— Cred că m-am agăţat de șa când am... când m-ai... bâigui ea. 

— N-are importanţă. Să vedem mai curând ce nu este în ordine. 

Se aplecă asupra rănii și șterse sângele cu o batistă. Carole fu 
surprinsă de un tremur incontrolabil și mâna lui Robert, pusă pe 
genunchiul ei, nu era de natură să aranjeze lucrurile. Scoase un 
suspin profund și nu-și putu reţine un țipăt de durere. Robert își 
ridică îngrijorat capul. 

— Ce se întâmplă? Te doare? 

— Da... Nu. Nu genunchiul... când respir. 

Se aplecă spre ea, apropiindu-și fața foarte aproape de umărul 
ei și își puse palmele pe coșul pieptului ei. 

— Respiră încet și spune-mi unde te doare. 

Mâinile lui blânde dar ferme îi palpau coastele cu precauţie în 
căutărea locului dureros. 

— Acolo, zise ea facând brusc o strâmbătură. 

Robert își continua examinarea, calm și metodic. Ea închise 
ochii și rezistă din toate puterile elanului care o îndemna să se 
cuibărească lângă el. Robert își puse palma exact sub sânul ei 
stâng, dar nu dădea nici cel mai mic semn de jenă. Avea gesturi de 
doctor, calme și precise. 

— S-ar putea să ai o coastă fisurată, anunţă el în cele din urmă, 
numai dacă nu este un junghi. Durerea se accentuează? 

— Nu. Am... am impresia că mă simt mai bine. 

— Hm! Este cu siguranță un junghi, zise el cu o notă de ușurare 
în glas. Rămâi aici și nu te mișca. Mușchii dumitale sunt contrac- 
taţi. Destinde-te și te vei simţi mai bine. . 

Ea respiră mai încet, în timp ce el se așeza alături. In pofida 
umbrei binefăcătoare care-i înconjura, se făcea foarte cald. Totul era 
pașnic. Numai bâzâitul insectelor tulbura liniștea. Puțin mai departe, 
caii pășteau liniștiți și păreau să se bucure de acest popas neașteptat. 

Incetul cu încetul, durerea se micșoră, pentru ca în cele din 
urmă să dispară complet. Carole era extrem de conștientă de 
prezența lui Robert foarte aproape de ea. Nu îndrăznea să 
deschidă ochii, de teamă să nu-i întâlnească privirea și să dezvăluie 
ceea ce simţea. 

Deodată, simţi pe buze o mângâiere foarte ușoară, aparența 
unui sărut. Inima ei începu să bată foarte repede. Deschise ochii. 
Robert era aplecat asupra ei şi o privea surâzând. 

— Frai pe punctul de a adormi, spuse el cu multă blândeţe. Ca 
un copil mic. 

Dar el se ridică și farmecul se risipi. 

— Mă duc să caut ajutor, anunţă el. In starea în care ești, nu te 
poti întoarce călare. 

— Oh, ba da, te asigur, răspunse ea imediat, îngrozită de ideea 
de a-l vedea plecând. Nu-mi mai e rău deloc! 

Nu-i era teamă să rămână singură, dar ţinea să fie aproape de 
el. L-ar fi urmat oriunde, cu preţul oricărui efort. 

— A fost doar un junghi, continuă ea. Ai spus-o chiar dumnea- 
ta. Mă simt foarte bine acum, insistă ea minţind puţin. Lasă-mă să 
călăresc iapa, iar dumneata îl vei lua pe Tiger! 

Vorbind, se grăbi spre cai, înainte ca el să aibă timp să 
reacționeze. Nu se putea hătărî să-l părăsească astfel, după acest 
sărut... Poate că gestul acesta nu avea nici o importanță în ochii 
lui... dar pentru ea... 

— Te rog, iapa dumitale este foarte blândă... 

Robert nu se mișcase. Rămăsese pe loc, cu sprâncenele încruntate. 

— Eşti sigură că va merge? 

— Promit, jur! răspunse ea surâzând. 


Călăreau în tăcere, unul lângă altul. Soarele era sus pe cer și 
scălda câmpia cu o lumină neîndurătoare. Când străbătuse dru- 
mul în sens invers,liger nu-i lăsase Carolei răgazul să admire 
peisajul. Aruncă o privire spre frumosul cal negru, reamintindu-și 
aventura lor nebunească. Inainta cu un pas liniștit, ipocritul! Nu 
l-ai fi putut crede capabil să se înfurie. Poate ştia că Robert n-ar 
permite niciodată genul acesta de răzvrătire... 

— După cum vezi, se recoltează trestia de zahăr, zise Robert 
arătându-i câmpul unde o duzină de bărbaţi tăiau tulpinile lungi 
pe care le strângeau în mănunchiuri. Va trebui să trec pe la fabri- 
ca de zahăr, adăugă el. Zahărul este principala sursă de venit și îmi 
place să supraveghez eu însumi toate etapele fabricării. 

Carole își aminti brusc de sugestia căpitanului. 

— Oh, aș vrea atât de mult să vizitez o fabrică de zahăr! exclamă 
ea. Aș putea să te însoțesc? 

Robert începu să râdă. 

— Nici să nu te gândești! Te vei duce direct în pat, îndată ce 
vom ajunge acasă. 

— Pentru nimic în lume! Mă simt cum nu se poate mai bine. 
Haide, te rog, lasă-mă să vin cu dumneata! 

Se simţea încă sleită de puteri, dar voia să rămână cu Robert. 
L-ar fi urmat până la capătul lumii, dacă i-ar fi cerut-o. El o cercetă 
din cap până-n picioare și se încruntă. 

— Nu ai nimic dintr-o fotografie de modă, să știi. Eşti sigură că 
vrei să fii văzută în starea asta? 

Ea își plecă ochii, îngrozită, și își dădu seama de întinderea 
dezastrului. Bluza ei era acoperită de praf; blugii erau rupti, o 
parte ridicată pe piciorul drept până deasupra genunchiului, iar 
peste rană începea să se formeze o coajă. Ce faţă trebuia să aibă! 
Evident, nu-și luase oglinda cu ea! Arăta probabil ca o adevărată 
sălbatică. 

In fața figurii ei descumpănite, Robert izbucni în râs. 

— Carole! S-ar spune de-a dreptul că tocmai ai disputat un meci 
de box! Haide, vino, am să te conduc la hotel. 

La aceste cuvinte, el își reluă drumul și Carole se hotări să-l 
urmeze. Călăriră un timp în tăcere, apoi el se întoarse pe neaștep- 
tate spre ea. 

— Carole, unde te-ai dus, aseară? Te-am căutat peste tot. 

— Eu... m-am întors în camera mea, bâigui ea, luată pe 
nepregătite de întrebarea lui. 

— De ce? Nu ţi-a plăcut serata? Te-ai plictisit? 

— Oh, nu, dimpotrivă! M-am distrat foarte bine. 

— Așa mi s-a părut și mie, într-adevăr. Ai fost foarte solicitată. 

— Şi dumneata la fel, mai ales după sosirea... 

Se opri în mijlocul frazei şi își mușcă buzele. Robert o termină 
în locul ei. 

— ... lui Cathy? Da, este adevărat, am rămas mult timp cu ea. 
Dar au trecut ani de zile de când n-am văzut-o. Aveam multe 
lucruri să ne spunem. Dar... serata ţi-a plăcut într-adevăr? 
insistă el. 

— Foarte mult. Totul a fost perfect, minţi Carole. 

— Hm! făcu Robert. 

Nu părea prea convins. Poate că avea darul de a-i citi gândurile! 

— După Roma și Paris, toate astea trebuie să ţi se fi părut foarte 
modeste, continuă el. O mică reuniune țărănească! Nimic de-a 
face cu cazinourile și hotelurile de patru stele de pe Riviera, nu-i 
așa? 

— Fiecare loc are farmecul lui, răspunse cu prudenţă Carole. 

— Cathy îmi vobea despre călătoriile ei, ieri seară. Este uimitor 
că nu v-aţi întâlnit deja. Ea spune că întâlneşti mereu aceleași 
figuri, ceea ce „ este pur și simplu plictisitor la culme“, zise el 
imitând un accent britanic puţin snob. 

Carole nu-l contrazise. Avea remușcări și ardea de dorinţa de a-i 
mărturisi lui Robert că aceasta era prima ei călătorie în străinătate, 
că debuta în meserie, dar își impuse tăcerea. Dacă îi mărturisea 
adevărul, cum va reuși să rivalieze cu Cathy McKinnon? 

— Intr-un fel, îmi imaginez că trebuie să fie plictisitor, în cele 
din urmă, reluă Robert. Viaţa lui Cathy pare să se rezume la o suc- 
cesiune de competiţii lipsite de interes. S-a clasat recent a doua la 
un slalom oarecare la Saint-Moritz și este atât de mândră de asta 
ca și cum ar fi câștigat o medalie olimpică! Și-a amintit de cupa pe 
care am câștigat-o împreună, la tenis, la dublu mixt, cu ani în urmă 
și a ținut neapărat să meargă s-o caute în conac, deoarece vrea să 
o expună în vitrina ei. 

„ Așadar, acolo s-au dus amândoi ieri seară, se gândi Carole. 
Sau pur și simplu încerci să te justifici, dragul meu Robert?“ 

Il privi pe furiș, dar el avea un aer foarte sincer. 

— Cathy mi-a repetat de vreo zece ori că datorită ei am câștigat 
noi cupa, adăugă el pe un ton abătut. S-a schimbat. 

— Este foarte frumoasă, observă Carole. 

— Există o mulțime de femei foarte frumoase, replică el. Dar 
frumusețea nu este de ajuns. Este nevoie de mult mai mult pentru 
a păstra un bărbat. 

— Ce, de exemplu? 

— Oh, ceva greu de definit, căruia i se spune farmec. Sunt 
numeroase femei care nu mai au douăzeci de ani, dar care, grație 
acestei calităţi rare, sunt mai anturate decât cele mai frumoase 
fete. 

Robert vorbise pe un ton serios, așa cum un profesor se 
adresează unei tinere eleve. Carole era încântată de această 
jumătate de confidenţă care îi dădea posibilitatea să descopere un 
alt aspect al personalităţii lui. 

— Foarte interesant, răspunse ea. Și care este definiţia dumitale 
în privinţa farmecului? 

— Farmecul? 

Robert reflectă puţin, apoi continuă: 

— Pentru mine, este sentimentul pe care îl încerc atunci când 
vorbesc cu cineva care știe să asculte, care se interesează sincer de 
ceea ce-i spun, de ceea ce fac. Dar poate că farmecul este doar o 
chestiune de atracţie între două ființe? Cineva poate avea farmec 
în ochii unei persoane și, în ai alteia, nu. 

Carole nu răspune și rămase pe gânduri. Robert încerca oare 
s-o facă să înţeleagă ceva, prin această definiţie? I se părea că mai 
simte încă pe buze mângâierea sărutului lui. O mai sărutase o 
dată, pe marginea piscinei. Săruta oare în felul acesta toate fetele 
care-i ieșeau în cale? Acorda oare o cât de mică importanţă acestui 
gest sau era un incorigibil amator de fuste? Prefera să nu aprofun- 
deze prea mult chestiunea. Cu toate acestea, sărutul fusese atât de 
plăcut... 

Aruncă o privire în direcţia lui. Se ţinea foarte drept în șa, 
făcând cu calul un tot, ca și cum își petrecuse pe cal toată viaţa. 
Dădea impresia că ştie ce vrea şi că spune ceea ce gândește. Dar 
ce vrusese oare să spună vorbind despre farmec? Carole era 
dezorientată. 

Pe neașteptate, la o cotitură a drumului, zăriră acoperișul 
conacului pe deasupra unei perdele de copaci și, drept înaintea 
lor, un mic bungalou cu pereţii văruiţi în alb, acoperit cu tigle 

roșii. Era construit cu spatele sprijinit de colină și probabil că avea 
o deschidere asupra întregii văi. Carole simţi dintr-o dată o 
senzaţie ciudată de lucru deja văzut, ca și cum peisajul acesta îi era 
cunoscut. 

— Aici locuiești, întrebă ea. 

— Da, acesta este bârlogul meu, la umbra conacului! 

Carole trase de frâu ca să oprească iapa. 

— Trebuie să ai o priveliște splendidă! 

— Vrei să-l vizitezi! 

— Cu plăcere! 

În timp ce vorbea, nu-și putea desprinde privirea de micul 
bungalou care se integra atât de perfect în peisaj. Contemplând 
colina împădurită care cobora în panta lină spre vale, în minte îi 
încolți o idee. 

Descălecară și legară frâiele la gâtul cailor. 

— Se vor întoarce singuri acasă, zise Robert, dând o palmă ener- 
gică pe crupa lui Tiger. Tot ce vor este ovăzul lor și o găleată de 
apă. Haide, acasă! 

Caii se indepărtară în direcţia conacului, simțind grajdurile 
aproape. Carole și Robert porniră pe drumul care ducea la bun- 
galou. In aer pluteau o mulțime de miresme, dar una le domina 
pe toate celelalte. Carole aspiră aerul cu vădită plăcere și Robert îi 
devansă întrebarea. 

— Este mirosul florilor de leandru. Se găsesc pe toată colina. Au 
fost plantați din iniţiativa mamei, care adora parfumul lor. 

Carole avu din nou impresia bizară că mai trăise această clipă, 
că mersese de-a lungul acestei alei. Ştia, încă de pe acum, că va 
recunoaşte bungaloul. 

Pe măsură ce înaintau, senzaţia aceasta devenea din ce în ce 
mai intensă, din ce în ce mai evidentă. Se opri brusc. Era o 
senzaţie halucinantă. 

— Ceva nu-i în ordine? întrebă Robert cu o voce îngrijorată, 
dându-și seama că ea nu-l mai urma. 

— Nu, nu-i nimic. Voiam numai să-ți admir locuinţa pe îndelete. 

Dar Robert se întoarse din drum, vizibil îngrijorat. Își trecu un 
braţ în jurul mijlocului ei, cu un gest absolut firesc și o strânse 
lângă el. Inima Carolei începu să bată mai repede, dar nu încercă 
să se desprindă. Poate că o credea prea slabă ca să poată merge și 
voia doar să o susțină. Dar poate... poate că îi plăcea s-o ţină astfel 
lângă el... 

Privirea ei fu atrasă din nou, irezistibil, de mica vilă, de curtea 
ei pavată cu dale de argilă arsă, de zidul imprejmuitor din piatră. 
Acoperișul forma un ieșind, un fel de verandă care putea fi închisă 
cu ferestre culisante. Acestea erau acum larg deschise și cam peste 
tot erau așezate fotolii de răchită. 

— Cred că am face bine să intrăm și să ne ocupăm puţin de 
dumneata, zise Robert cu o voce gravă. 

O strânse puţin mai tare lângă el în timp ce o conducea spre 
curtea interioară. Când ajunseră acolo, el nu făcu nici un gest ca 
să se îndepărteze și ea nu încercă să se elibereze din îmbrăţișarea 
lui. Erau în picioare, în faţa văii care se întindea la picioarele lor, 
dar nici unul, nici celălalt nu vedeau peisajul. Carole era 
conștientă numai de brațul lui Robert în jurul ei și de căldura 
trupului lui foarte aproape de al ei. Nimic altceva nu avea impor- 
tanță. 

— Vrei să te intinzi puţin? o întrebă el. Există o canapea 
înăuntru. 

Ea nu răspunsese. Nu dorea decât un lucru: să rămână acolo, 
cuibărită în scobitura umărului lui. Dar cum putea oare să-i 
mărturisească așa ceva? El trebuie să-și fi dat seama ce simţea 
Carole deoarece, cu celălalt braţ, o trase cu blândeţe la pieptul lui 
și își înfundă faţa în părul ei. Apoi, cu un gest delicat, o prinse de 
bărbie, obligând-o să-și ridice capul, și își puse buzele peste cele 
ale Carolei. De data aceasta, însă, gura lui era fierbinte, însetată și 
exigentă. Nu era sărutul cast şi blând pe care i-l dăduse pe mar- 
ginea piscinei sau cel de adineauri, când o crezuse adormită. Era 

un sărut impetuos, pătimaș. Instinctiv, ea își trecu braţele în jurul 
gâtului lui și răspunse îmbrățișării, în timp ce un val de bucurie o 
copleșea și o antrena într-un vertij irezistibil. 

Cineva tuși discret, la celălalt capăt al verandei. Carole nu îi 
acordă nici o atenţie, dar Robert își ridică imediat capul și se 
întoarse, lăsând în continuare un braţ în jurul mijlocului ei. Un 
bărbat de culoare stătea în cadrul ușii, cu un zâmbet larg pe buze. 
Tinea un platou în mână. 

— Bună ziua, domnule Robert. Fiţi binevenită, domnişoară 
Todd. 

Inaintă spre ei și le oferi băuturi reci. 

— Bună ziua, Harold, răspunse Robert. Harold este soţul 
Charlenei, adăugă el întorcându-se spre Carole. 

Carole redevenise stăpână pe sine. Ea răspunse zâmbetului lui 
Harold. j 

— Oh! Charlene este foarte mândră de dumneata, Harold! Imi 
vorbește mereu despre dumneata! 

Harold zâmbi cu un aer stânjenit și în același timp încântat, 
apoi se retrase înclinându-se. 

— In sănătatea dumitale! zise Robert întinzând un pahar 
Carolei. Ce părere ai despre vizuina mea? 

Carole era însetată. Işi goli paharul dintr-o înghiţitură înainte 
de a răspunde. 

— Mi-ar face plăcere să vizitez interiorul, zise ea în cele din 
urmă. După aceea, mă voi retrage în apartamentul meu pentru a 
încerca să-mi recapăt o înfățișare omenească înainte să mă vadă 
căpitanul și să se sperie! 

— Dă-i drumul, eşti aici la dumneata acasă, zise Robert lăsându-se 
să cadă într-unul din fotoliile de nuiele. Te aștept aici, nu te grăbi. 

Bungaloul nu ocupa o sprafață mare de teren, dar dădea 
impresia că este foarte spaţios, atât de ingenios fusese conceput. 
Cuprindea livingul mare pe care îl zărise când intrase, o cameră 
puțin mai mică și o baie ultramodernă. Văzu un bar prevăzut cu 

frigider, în living, dar nu exista bucătărie. Carole inspectă locurile 
cu atenţie. Ideea pe care o avusese puţin mai devreme zărind bun- 
galoul, începea să se precizeze în mintea ei. Când reveni la Robert, 
pe verandă, avea un aer gânditor. 

— Văzând ce faţă ai, s-ar spune că ai găsit ciorapi murdari pe 
patul meu! glumi el. 

— Cum? tresări Carole. Își dădu seama ce expresie trebuia să 
aibă. Oh, scuză-mă! Mă gândeam la ceva. 

Robert își termină paharul și se ridică. 

— În spatele bungaloului există o altă cărare care duce la conac. 
Vino, am să-ţi arăt calea. 

O conduse la o mică potecă povârnită care se termina cu câte- 
va trepte de piatră, dând direct în curtea conacului. O însoți până 
în partea de sus a treptelor. 

— Ne vom revedea la cină, zise el zâmbind. Acum, trebuie să mă 
întorc la treabă. 

Il privi cum se îndepărtează și, dintr-o dată, toată greutatea 
oboselii și a emoțiilor din cursul dimineţii se abătu asupra ei ca un 
bloc de piatră. Se simţea murdară, sleită de puteri și genunchiul o 
durea. Dar era fericită, fericită cum nu fusese niciodată! Și în seara 
asta, Cathy McKinnon nu va fi acolo la cină! 


Charlene îi pregătise baia și Carole se scufundă cu desfătare în apa 
caldă și parfuumată. Ce bine era! Ce senzaţie minunată de destindere!... 

Închise ochii și se gândi la toate evenimentele care se petre- 
cuseră de la sosirea ei. Trebuia neapărat să vadă limpede în ea 
însăși și să tragă concluziile corespunzătoare. 

Întâi de toate, nu era aici decât de două zile, chiar dacă avea 
impresia că trăise întotdeauna la conac. În al doilea rând, urma să 
se întoarcă acasă peste o zi sau două. Acasă? Revăzu străzile 

acoperite cu gheaţă și trotuarele pline cu noroi, oamenii ridicân- 
du-și zgribuliți gulerul paltoanelor, grăbindu-se spre metrou. 
Scutură din cap. Nu, nu era cu putință! Și totuși... Mai bine să 
privească lucrurile în față: acolo locuia, acolo era viaţa ei. „ Ei bine, 
da, își repetă ea suspinând. Și ce-i cu asta? „ Va întocmi raportul 
pentru domnul Roxlet și viața ei își relua cursul. Amintirea acestor 
câteva zile petrecute la conac se va șterge încetul cu încetul și în 
cele din urmă îl va uita pe Robert Innes și plantaţia acestuia, pe 
căpitan și hotelul lui. 

Perspectiva aceasta o revolta. Era prea nedrept, prea crunt! Era 
ca şi cum viaţa îi făcuse un dar ca să i-l ia imediat înapoi. 

„ Dar nu, știi bine că nu ai dreptate, îi șopti conștiința ei. Vii aici 
pentru câteva zile și ai vrea să tulburi viaţa unor oameni? Cu ce 
drept poţi să te înterpui între Robert Innes și Cathy McKinnon? 
Deoarece despre asta este vorba, nu-i așa?“ 

lată! Sfârșise prin a-și mărturisi ei însăși fondul problemei, 
acest adevăr pe care nu vrusese să-l privească în faţă până acum. 
Privirea i se înceţoșă din cauza lacrimilor. Il iubea pe Robert Innes 
şi trebuia să plece... . 

„IL iubeşti într-adevăr? o chestionă conștiința ei . Il cunoști abia 
de două zile! Și apoi, oricum, ce importanță are? El este indrăgos- 
tit de Cathy McKinnon și ea și-a pus fără îndoială ochii pe el. Ea va 
rămâne aici și tu vei pleca în celălalt capăt al lumii. Fii realistă, uită-l 
pe Robert Innes...“ 

„ Dar Cathy nu este soţia care îi trebuie! protestă Carole. Este 
o mână spartă și... nu poate sta locului, Dino este cel care a spus-o. 
Robert are nevoie de o soţie cumpătată și înțelegătoare pentru 
a-și salva plantaţia. Cathy ar fi o povară teribilă, cu călătoriile ei, cu 
toaletele ei...“ 

Carole îşi încruntă brusc sprâncenele. Era ceva ce nu-și putea 
explica: Cathy dădea impresia că aruncă banii pe fereastră. Rochia, 
sandalele pe care le purta în ajun trebuie să fi costat o avere, ca și 
biletele de avion şi hotelurile din toate locurile acelea la modă... 

Unde găsea oare toţi banii aceștia? Tatăl ei, Doug McKinnon, era 
un bătrân avar. Cu siguranţă, nu el era cel care finanța toate astea! 
Oricum, dacă ar fi să dea crezare spuselor căpitanului, Doug 
McKinnon avea tot atâtea dificultăţi ca și ceilalți plantatori ai văii. 

Așadar, nu avea cu siguranță mijloacele de a-i oferi fiicei sale un 
asemenea nivel de viaţă. Cu toate acestea, el fusese acela care 
cumpărase o parcelă din domeniul familiei Innes. După cum 
înţelesese Carole, achiziţionase chiar foarte recent noi terenuri. 
Cum era oare posibil? Chiar dacă banca îi împrumutase sumele în 
chestiune, trebuia să restituie împrumutul făcut. Asta însemna că 
plantaţia lui producea mai mult decât celelalte? Cum făcea oare? 
Avea atât de mult pământ? „ Mi-ar plăcea să arunc o privire peste 
contabilitatea lui“, își zise Carole. Dar, din nefericire, era imposi- 
bil. Și, în plus, asta n-o privea. Nu trebuia să-și vâre nasul în tre- 
burile acestea. 

„ Problema ta, se mustră ea cu asprime, este hotelul. Căpitanul 
vrea ca întreprinderea lui să fie un succes. Domnul Roxlet ti-a 
acordat încrederea lui și tu nu trebuie să-l decepționezi. Dacă 
planul nu reușește, plantaţia lui Robert va trebui vândută. Așadar, 
concentrează-ţi atenţia asupra hotelului. Cum poţi contribui la 
succesul lui? Haide, fata mea, frământă-ți puţin mintea!“ 

Când ieși din baie și după ce termină să se şteargă cu prosopul, 
Carole știa ce-i rămânea de făcut. 


Prânzi singură pe verandă. Urmele de oboseală practic 
dispăruseră și se simţea mult mai bine. Oricum, măncă ușor, ca să 
nu fie nevoită să-și facă siesta. Avea mult de lucru și voia ca după- 
amiază să fie în plină formă. 

După masa de prânz, se plimbă în jurul hotelului ca să se 
asigure că a completat bine toate punctele importante ale ches- 

tionarului încredințat de domnul Roxlet. Apoi, pașii o conduseră 
de la sine spre colina Find-Your-Man. Luase cu ea un blocnotes și 
un creion. Se așeză pe banca de piatră și începu să înșiruie 
coloane de cifre. Din locul unde se afla, putea să zărească, în 
partea de jos, acoperișul bungaloului lui Robert. Dar impuse 
tăcere inimii, care o îndemna la reverie, și se concentră asupra 
lucrului. 

Încerca să evalueze suprafața disponibilă de pe versantul 
colinei. Erau acolo hectare întregi de teren împădurit care cobora 
în panta lină. Dar, pe versantul acesta al colinei, pădurea era 
presărată cu mici poieni. Bungaloul lui Robert, care părea să se 
ascundă într-un cuib de verdeață, fusese construit într-unul dintre 
aceste luminișuri, ceea ce făcuse să se evite doborârea unor arbori. 
Carole cuprinse cu privirea peisajul înconjurător, apoi se adânci 
din nou în socotelile ei. Ă 

Avusese întotdeauna pasiunea cifrelor. Ii plăcea foarte mult să 
evalueze preţul de cost și să determine dacă un proiect putea fi 
rentabil sau nu. Toate calculele porneau de la ideea pe care o 
avusese descoperind bungaloul lui Robert, chiar în dimineața 
aceea. Dacă planul ei era realizabil, hotelul va avea un succes 
nebun și plantaţia va fi salvată. 

Lucră fără întrerupere şi când se opri, câteva ore mai târziu, și 
își ridică privirea din hârtii, ochii îi srăluceau și faţa îi era luminată 
de un surâs radios. Intuiţia n-o înșelase! Ideea ei trebuia să 
meargă. Plantaţia era salvată... 

„ Salvată? Da, dar pentru cine? Pentru Cathy McKinnon.“ 
Surâsul se șterse brusc de pe chipul Carolei. „ Robert! se gândi ea. 
Cât de prost este întocmită lumea! Tatăl tău își calcă pe inimă 
transformându-și casa în hotel, numai pentru a încerca să salveze 
pretioasa ta plantație, iar tu te lupti cu el, cu toate ghearele scoase. 
Cât despre mine, eu fac tot ce este posibil ca să-l ajut pe tatăl tău 
în planurile lui și tu mă detești din cauza asta. Și cu toate acestea 
pentru tine, numai pentru tine, tatăl tău și cu mine ne dăm toată 

silința. Dacă n-ar fi decât pentru el, căpitanul, sunt sigură, s-ar da 
bătut și ar lăsa lucrurile să-și urmeze cursul. Fără tatăl tău, eu nu 
aş fi aici. Ce vei face oare, dacă noi vom reuși, în ciuda opoziţiei 
tale și a refuzului tău de a coopera? Te vei grăbi să te căsătorești 
cu Cathy McKinnon și, într-un an sau doi, ea va risipi totul, până 
la ultimul tău bănuţ. Toate eforturile noastre vor fi fost inutile! 
Robert Innes, ești orb și mult prea naiv!“ 

Simti lacrimi urcându-i în ochi și nu mai văzu valea care se 
întindea la picioarele ei decât prin ceaţă. „ Da, ești orb, dar te 
iubesc și nu mă pot împotrivi. Te iubesc din prima zi, după seara 
când te-am văzut repezindu-te în fundul unui șanț, ca s-o 
liniștești pe micuța măgăriță. Dar, vai! tu nu mă iubeşti. Pentru 
tine, eu nu am mai multă importanță decât un animal rănit 
căruia trebuie să-i vii în ajutor... Și cu toate astea... de 
dimineaţă... m-ai sărutat...“ 

Carole zâmbi printre lacrimi. La urma urmei, el n-o sărutase pe 
micuța măgăriță! Prin urmare, ea conta ceva mai mult în ochii lui! 
Buna ei dispoziţie firească, optimismul, îi reveneau. Incepu să 
râdă tare, provocând panică printre păsările din jur, care își luară 
zborul. Era perfect conștientă, oricum, de situaţia încurcată în care 
se găsea, dar nu putea face nimic. 

Tot ce putea face era munca ei. Ei bine, fie! Nimeni nu va putea 
s-o acuze că eșuase dinspre partea aceasta, deoarece deţinea 
soluţia. Ştia cum să asigure succesul hotelului. 

Părăsi cu regret mica bancă de piatră, în timp ce discul roșu al 
soarelui cobora la orizont și scălda valea în reflexe purpurii și aurii. 


Capitolul 7 


Carole se îndreptă spre bar, dar se opri în pragul acestuia, 
ezitând. Inima începu să-i bată mai tare. După cum se părea, 
căpitanul nu sosise încă, dar Robert era acolo. Purta o haină 
sport și o cămașă cu gulerul descheiat. Carole nu se putu 
împiedica, o dată mai mult, să-i admire înfățișarea. Se ridică 
îndată ce o zări și veni zâmbind în întâmpinarea ei. 

— Tata este încă adâncit în conturile lui, o anunţă el. Ni se va 
alătura puţin mai târziu. 

li oferi un scaun și barmanul aduse imediat un pahar mare, 
pe jumătate plin cu fructe. 

— Punciul dumitale cu fructe, zise Robert. Mi-am luat liber- 
tatea de a comanda pentru dumneata! 

— Mulţumesc. Este un obicei care îmi va lipsi când mă voi 
întoarce la Toronto. 

Peste figura lui Robert trecu o umbră. 

— Dar nu ai de gând să pleci atât de curând, nu-i așa? 

Carole îl privi, puţin surprinsă. Regreta oare plecarea ei? Sau 
era preocupat de cu totul altceva? 

— Va trebui să plec, mai devreme sau mai târziu, răspunse ea. 

Spunând aceste cuvinte, simţi cum o cuprinde un val de 

tristeţe, dar își reveni imediat. N-o să se lase copleșită din nou de 
gânduri negre. Frământase destul chestiunea în timp ce făcuse baie. 

— Îndată ce voi fi strâns toate informaţiile de care am nevoie 
pentru hotel, adăugă ea. 

— Apropo, am ceva să-ți spun, o anunţă pe neașteptate 
Robert. M-am hotărât să vă ajut, pe căpitan și pe dumneata. 

Incepu să râdă văzând aerul uluit al Carolei, apoi continuă: 

— Dar nu glumesc, te asigur! Atâta timp cât exista O șansă să 
împiedic realizarea acestui proiect, am încercat să mă 
împotrivesc. Era normal, nu-i aşa? Nu credeam deloc în el. 
Credeam că tata se lăsase în această aventură orbește și că totul 
se va solda cu o imensă risipă de timp și de bani. Dar am discutat 
despre asta cu niște prieteni, ieri seară, și apoi ţi-am văzut reacţia 
în legătură cu arhitectul. Mi-am spus că poate m-am înșelat. 
Oricum, am impresia că este puţin cam târziu pentru a da înapoi, 
nu-i așa? De aceea, mai bine să-ţi dau o mână de ajutor! 

Carole îl privi cu un aer neîncrezător. Cel puţin dacă ar putea 
să-l creadă! Era atât de groaznic să vadă tatăl și fiul înfruntându-se 
fără încetare în privința acestui hotel. Dar Robert continuă, cu o 
voce gravă și sinceră: 

— Sunt gata să vă sprijin, cât îmi stă în puteri. Cu condiţia, 
bineînţeles, să nu vă atingeţi de plantație. 

Carole abia dacă îndrăznea să-și creadă urechilor. Inima ei 
începu să bată mai repede. 

— Robert, cine ţi-a proiectat bungaloul? 

— Bungaloul meu? Dar... eu, fireşte. De ce? Oh, bineînţeles, 
adăugă el, nu merită un premiu de arhitectură! Nu-i cine știe ce, 
nu sunt decât patru scânduri și trei cuie! 

— Am o idee ce va permite poate să păstraţi camerele cona- 
cului pentru folosinţa familiei, zise ea. 

— Douăzeci de încăperi imense pentru doi bărbaţi singuri? 
Este ridicol! Tocmai pentru asta mi-am construit bungaloul. Este 
o povară mult prea grea; toţi acești servitori și cheltuielile de 
întreținere pe care le reprezintă, numai pentru două persoane! 

Ea își plecă privirea spre pahar, nu voia să-l privească în faţă 
ca să abordeze urmarea. 

— Îmi imaginez că te vei căsători într-o zi. Soţia dumitale va ști 
cu siguranță cum să folosească toate încăperile. 

— Nu am nicidecum o asemenea intenţie! Mai întâi, trebuie să 
mă ocup de plantație. In privinţa căsătoriei, voi vedea mai târziu, 
poate peste câţiva ani. 

Carole se simţea ușurată și în același timp decepţionată. Dacă nu 
era pregătit să se căsătorească, asta dovedea cel puţin că nu avea pla- 
nuri precise în legătură cu Cathy McKinnon. Dar, pe de altă parte... 

— La urma urmei, poate că ai dreptate, continuă Robert. In 
această privinţă, presupun că în realitate nu bărbaţii sunt cei care 
comandă: ei sunt la discreţia primei tinere care s-ar hotărî să le 
pună frâul de gât! 

— Crezi într-adevăr? întrebă Carole. 

— Ei bine, e nevoie de doi pentru a se căsători, nu-i așa? Și, 
mai devreme sau mai târziu, unul dintre ei trebuie să se 
hotărască, zise el râzând. În zilele noastre, se pare că, adeseori, 
fetele sunt cele care fac primul pas! 

Carole începu şi ea să râdă. 

— Nu cred că asta se întâmplă numai în zilele noastre, replică 
ea. Așa a fost întotdeauna! 

— În cazul acesta, aș face bine să mă păzesc. Nici nu se pune 
problema să mă las acum prins în capcană. 

— Nu înainte ca plantaţia să fie rentabilă, îi întări Carole 
spusele. 

Robert o privi cu un aer surprins. 

— Nu știam că te interesează plantația! 

— Bineînţeles că da! În fine, vreau să spun că ea contează atât de 
mult pentru dumneata... Nu vreau nicidecum ca... în sfârșit, eu... 

Incepu să roșească și nu reuși să-și termine fraza și să-și 
exprime gândul până la capăt. El îi zâmbi, privind-o drept în ochi. 

— Eşti fermecătoare când roșești. 

— Oh! Te rog! M-am încurcat puţin, asta-i tot! 

— Dacă-i așa, ar trebui să te încurci mai des, zise el pe un ton 
glumet. Iti stă foarte bine! 

— Să fim serioși şi să vorbim mai degrabă despre hotel, replică 
ea. Nu trebuie lăsat nimic la întâmplare. Aveţi nevoie de camere 
suplimentare. Sufrageria și barul sunt splendide. Terenurile de 
tenis, piscina, caii, toate astea sunt perfecte, dar la ce bun dacă 
nu puteţi primi un număr suficient de persoane. 

— Şi ce sugerezi? 

Ea nu răspunse imediat, deoarece nu știa cum să-și prezinte 
ideea. 

— Robert, ar fi dificil de construit alte bungalouri ca al dumi- 
tale, pe colină? 

— Nu tocmai. Este doar o chestiune de bani. Toate 
canalizările sunt făcute; a trebuit să le instalez pentru mine. 
Acum, că asta s-a făcut, aş putea construi cu ușurință încă unul 
sau două bungalouri. Asta era și intenţia mea, la început. Voiam 
să fac unul pentru căpitan și să închid conacul. 

— Câte ai putea construi, după părerea dumitale? 

— Atâtea câte vrei; este numai problema de a obţine credite 
pentru cumpărarea materialelor... 

Figura lui își schimba expresia pe măsură ce înțelegea unde 
voia Carole să ajungă. 

— Oh, înţeleg! zise el în cele din urmă. 

Rămase tăcut un timp, cu un aer gânditor, apoi continuă: 

— Imposibil. Două sau trei, în cel mai bun caz... dar n-aş 
putea niciodată strânge fondurile necesare pentru a construi mai 
multe. La câte te-ai gândit? 

— La patruzeci. Este loc din belșug pe colină. 

EI fluieră printre dinţi și clătină din cap. 

— Îţi admir optimismul! Dar de unde vrei să găsesc banii? 

Carole reflectase deja la această problemă. Trebuia acum să 
prezinte lucrurile cu diplomaţie. 

— Spune-mi, începu ea, toate celelalte încăperi de la etaj sunt 
la fel de încărcate cum este camera mea? 

— Presupun că da. A trebuit să ducem multe lucruri acolo sus, 
atunci când arhitectul a aranjat parterul. 

— Același gen de mobile ca cele care se află în camera mea? 
Vreau să spun, vechi... și foarte frumoase? 

EI începu să râdă, cu acel râs pe care Carole îl găsea atât de seducător. 

— Totul se află aici de ani de zile! Fiecare generaţie şi-a adus 
contribuţia ei la patrimoniul familial, dar nimeni n-a vrut vreo- 
dată inima să se debaraseze de cel mai mic gheridon. 

— Probabil că ești foarte atașat de ele? îl întrebă Carole. 

— Oh, nu tocmai. 

— Dar există unele lucruri la care trebuie să ţii sau care îi 
trezesc amintiri. 

— Imi închipui că da, dar nu mi-am pus niciodată întrebarea. 
Ele au fost întotdeauna aici, asta-i tot. 

— Dacă unele dintre aceste mobile n-ar mai fi aici, le-ai simţi lipsa? 

— Nu știu ce să spun. De ce? Unde vrei să ajungi? 

Carole nu răspunse direct întrebării lui. 

— Ei bine, la ora actuală, toate obiectele de genul acesta sunt 
considerate antichităţi, mai ales cele care sunt lucrate manual. 

— Acesta este cazul aproape tuturor lucrurilor pe care le vei 
găsi aici, răspunse Robert. După câte știu eu, tata n-a cumpărat 
niciodată mobile, și de altfel nici eu. Astfel că toate cele aflate în 
conac au cel puţin cincizeci de ani. Există chiar unele vechi de 
câteva secole, deoarece datează de pe vremea când don Carlos 
José Maria Iñez s-a stabilit aici. Altele provin din Anglia, aduse ca 
dotă de soțiile englezoaice. 

— Antichităţile valorează o avere la ora actuală, începu Carole, 
cu inima bătându-i mai repede. 

Acum sosise timpul să-i dezvăluie planurile ei. Va afla în 
sfârșit dacă el îi va accepta ideea. Dar el n-o lăsă să continue. 

— Cum? Să vindem mobilele? Dar asta nu se face! exclamă el 
pe un ton jignit. 

— Nu este vorba de o vânzare de mobile, se grăbi să-i explice 
Carole, ci de organizarea unei mari vânzări de antichități, chiar 

aici, la conac. Va fi un eveniment internaţional, cea mai mare 
vânzare la licitaţie din lume. Conacul își va aduce, bineînţeles, 
cotribuţia lui. Dar sunt sigură că în vale există un mare număr de 
locuinţe, pline de asemenea, de antichităţi. Va trebui să mergem 
la faţa locului ca să descoperim piese interesante de care pro- 
prietarii lor vor să se debaraseze și să ne asigurăm că sunt de 
epocă. Asta va însemna un volum destul de mare de muncă, dar 
efortul merită osteneala. Vânzarea s-ar putea organiza în ziua 
inaugurării hotelului. Cunosc experţi la Toronto care nu vor 
scăpa prilejul să profite de ocazie. Iti dai seama? Vor veni oameni 
din toată lumea. Inaugurarea hotelului va avea un asemenea 
răsunet încât veţi fi obligaţi să refuzaţi unele solicitări... şi vei 
avea cu ce să finanţezi construirea bungalourilor. 

— Dar... nu crezi totuși că oamenii se vor deranja ca să vadă 
toate vechiturile noastre! Și cu atât mai puţin să le cumpere! 

Carole se aplecă spre el. 

— Apartamentul meu din Toronto este mobilat în întregime cu 
antichități cumpărate din sălile de vânzare la licitaţie. Eu știu până 
unde vor urca prețurile. Oamenii sunt gata să plătească mii de 
dolari pentru tot ceea ce este vechi. Poţi să mă crezi pe cuvânt. 

— Pare de necrezut, zise el clătinând din cap. Totuși, să vinzi 
mobile... este lipsit de demnitate. 

Dar tonul vocii lui era deja mai puţin ostil și Carole avu 
impresia că el nu cerea decât să se lase convins. 

— Cât ar putea costa construirea unui bungalou? întrebă ea 
imediat, fără să-i lase timp , fără să-i lase timp să continue. 

— Acum, întrucât canalizarea a fost făcută, aproximativ o mie de 
dolari. Dar fără să punem la socoteală mâna de lucru, bineînțeles. 

— Preţul a două scrinuri, îl anunţă ea pe un ton triumfător. În 
timp ce un bungalou ar putea să aducă... 

Făcu o pauză, pentru un calcul mental rapid, apoi continuă: 

„cam zece mii de dolari pe an. 
în fata expresiei lui uluite, Carole se grăbi să adauge: 
— Minus cheltuielile generale, desigur. 

— Bună seara, draga mea. Bună seara, Robert. Îmi pare rău că 
v-am făcut să așteptați. 

Căpitanul sosise și el. Gongul care anunţa cina răsună chiar 
în clipa aceea. 

— Tocmai la timp, nu-i așa? zise căpitanul oferindu-și brațul 
Carolei. Se pare că aveţi o discuţie foarte însufleţită. Pot să știu 
care era motivul? 

— Vorbeam despre bungalouri, zise Carole trecându-și mâna 
sub brațul căpitanului, care o privi surprins. 

— Cum asta? 

— Ii explicam fiului dumneavoastră că un bungalou poate 
aduce zece mii de dolari pe an, răspunse ea. 

— Şi ea vrea să construim patruzeci de bungalouri! interveni 
în discuţie Robert. 

— Patruzeci? Dar unde am putea găsi banii? 

— Carole s-a gândit deja la toate, răspunse Robert. Ce-ar fi să 
mergem la masă? Ne va povesti toate astea în timpul cinei. 

— Bună idee. Zece mii de dolari! Dar asta trebuie sărbătorit! 
zise căpitanul. Și vă ofer șampanie dacă puteți să-mi explicaţi 
cum putem găsi banii pentru construirea acestor patruzeci de 
bungalouri. A zis patruzeci, nu-i așa? se întoarse el spre fiul său. 

— Exact, răspunse Robert râzând. Sper că sticlele sunt puse la 
rece! Haide, Carole, explică-i! 

Ea își expuse planul căpitanului, încântată să vadă că Robert 
o susţinea și era hotărât să combată toate obiecțiile bătrânului 
domn. Dar n-a fost nevoie. 

— Draga mea copilă, zise el când ea își termină expunerea, ai 
un cap capabil și plin de idei, la fel ca biata mea soţie defunctă. 
De unde scoţi toate ideile astea de geniu? De ce oare nu m-am 
gândit eu însumi la asta? Și arhitectul, la ce mai e bun? 

— Am întocmit acet plan văzând bungaloul lui Robert. 
Terenul de pe acest versant al colinei este nefolosit și, cu toți 
acești arbori, bungalourile vor fi practic invizibile, bucurându-se 
în același timp de o vedere nemaipomenită asupra întregii văi! 


104 MARIE DUTRONC 


Se pare că reuşise să-și transmită entuziasmul lui Robert, care 
preluă ștafeta. 

— Carole crede că în felul acesta nu vom fi nevoiţi să 
închiriem camerele de la etaj. 

Vocea lui exprima un amestec de satisfacţie și de ușurare. Era 
limpede că nu se putuse împăca niciodată cu ideea de a vedea 
străini ocupând camerele acelea. În schimb, căpitanul avu un aer 
decepţionat. 

— Dar ce vom face cu conacul, draga mea? Fl nu va mai servi la nimic? 

Carole îl linişti imediat. 

— Bineînţeles că da! Tot parterul va fi folosit: Oamenii vor veni 
aici să ia masa. Veţi avea nevoie de mesele de pe verandă și de 
cele din sufragerie. Nu uitaţi că veţi primi familii, uneori câte 
cinci, șase persoane în fiecare bungalou. Trebuie prevăzut, 
aşadar, un număr de aproximativ două sute de persoane în plin 
sezon. Mulţi vor dori să-și ia micul dejun în curtea interioară a 
bungalourilor, dar vor veni cu toţii la conac pentru cele două 
mase principale. S-ar putea propune chiar mese de prânz gen pic- 
nic, pe marginea piscinei. De asemenea, barul este indispensabil. 
Practic, întregul parter. In schimb, tot etajul va fi rezervat. 

— Toate camerele de sus? 

Căpitanul nu părea prea convins. Robert începu să râdă. 

— După părerea Carolei, voi avea nevoie de ele când mă voi căsători. 

— Foarte bună idee. Căsătoria nu îţi face rău, băiatul meu. 
Poate că asta te va împiedica să te mai speteşti muncind. O casă 
plină de râsete, ca altădată... 

Se aplecă spre Carole și o bătu ușor, cu afecţiune, pe mână. 

— Straşnic de bună idee, draga mea, zise el, făcându-i com- 
plice cu ochiul. Flăcăul are nevoie de o soţie care să se ocupe 
puţin de el, și ar fi timpul să se hotărască! 

Carole se făcu stacojie la față. 

— Tată, vezi bine că o faci să se jeneze pe Carole, zise Robert. 
Haide, ridicaţi-vă paharele; propun să închinăm un pahar pentru 
planul Carolei. 

— Pentru viitoarele bungalouri! 

— Şi pentru Carole, adăugă Robert privind-o în ochi. Ai făcut 
miracole de când ai venit. Gândeşte-te că ieri încă eu și căpitanul 
eram la cuțite! Nu numai că ne-ai împăcat, dar ai reușit chiar să 
mă convingi că hotelul poate fi un succes. Și asta este o perfor- 
manţă! 

— Exact, îi întări spusele căpitanul. Ești pur și simplu grozavă, 
draga mea. 

— Ajunge cu complimentele, vă rog, zise Carole. O să mă 
faceţi să roșesc! 

Era atât de emoţionată încât avea lacrimi în ochi. Cei doi 
bărbaţi erau atât de admirabili, atât de drăguţi cu ea. Era pe 
punctul de a începe într-adevăr să plângă, dar chelnerul apăru la 
timpul potrivit. 

— Ah, desertul! exclamă căpitanul cu un aer pofticios. Poţi să 
ne propui ceva bun? 

Chelnerul le sugeră „ Capriciul insulei“; Carole era pe punc- 
tul să ceară explicaţii, dar interveni căpitanul: 

— Excelentă idee! Ce părere ai, draga mea? 

— Mi se pare foarte interesant, răspunse ea cu prudență. 

Chelnerul reveni aproape imediat și depuse în faţa lor trei 
cupe mari, al căror conţinut părea foarte apetisant. O cireașă 
confiată trona pe un vârf înalt de frișcă, sub care Carole 
descoperi succesiv un rând de fructe proaspete, un rând de fur- 
securi, altul de caise și o felie de chec. Totul era stropit cu un 
sirop delicios parfumat și ușor alcoolizat. Carole rămase fără glas 
în faţa acestui desert. 

— Doamne-Dumnezeule! zise ea în cele din urmă. Sunt sigură 
că desertul acesta are mii de calorii! 

Robert începu să râdă. 

— N-are importanţă! Spune mai de grabă că este plin de vita- 
mine! Oricum, nu ai de ce să-ţi faci griji pentru siluetă! 

A fost masa cea mai minunată dintre toate cele pe care le 
luase până acum la conac. Și știa, de asemenea, că cei doi come- 

seni erau la fel de multumiti ca ea. În cele din urmă, aceştia se 
împăcaseră și păreau convinși că numai Carolei îi datorau 
această mulțumire. Cât despre ea, aproape reușise să uite că va 
trebui curând să le părăsească pe aceste două ființe pe care le 
iubea. 

După cafea, li se aduseră lichioruri. Căpitanul ceru un creion 
și un blocnotes și începu să calculeze beneficiile ce s-ar putea 
scoate din patruzeci de bungalouri, fără să uite barul și mesele. 
In mod vădit, nu era prea dotat pentru genul acesta de practică 
și Carole începu să facă socotelile în locul lui. Apoi, Robert vru 
să deseneze planurile unui nou bungalou, mai ingenios decât al 
lui. Căpitanul comandă două cafele, alte lichioruri, apoi un alt 
blocnotes și creioane și începură toți să deseneze și să calculeze. 
După estimarea costurilor materiei prime și a mâinii de lucru, 
ajunseră în mod firesc să discute despre marea idee a Carolei: 
vânzarea la licitaţie. Tatăl și fiul discutau acum cu multă însu- 
flețire. Nu mai exista nici cea mai mică urmă de ostilitate între 
cei doi bărbaţi. Carole îi privea, fericită. li iubea pe amândoi: pe 
unul că era un domn bătrân dintre cei mai adorabili și pe celălalt 
pentru că... pentru ce era el însuși, Robert Innes, pur și simplu. 

După terminarea mesei și discuţia prelungită care urmase, se 
ridicară cu toții și se îndreptară spre verandă. Carolei i se 
învârtea puţin capul și aerul răcoros al nopții i se păru extrem de 
plăcut. Rămaseră un timp sprijiniți de balustradă, admirând 
cerul înstelat. Apoi, căpitanul se așeză cu un suspin de 
satisfacţie. 

— Cred că am să rămân aici ca să profit puţin de această 
noapte frumoasă, îi anunţă el. 

Robert se întoarse spre Carole, cu o expresie gravă. 

— Ce-ar fi să facem câţiva pași? o întrebă el cu blândețe. 

Merseră în tăcere, unul lângă altul, la fel de emoţionaţi amân- 
doi, dar fără ca vreunul din ei să îndrăznească s-o mărturisească. 
Noaptea era răcoroasă și Carole simţea căldura lui Robert, foarte 
aproape de braţul ei gol. 

Se opriră în faţa piscinei, a cărei suprafață perfect netedă 
semăna cu o marmură translucidă. Apoi, foarte firesc, fără să aibă 
nevoie să se consulte, porniră în direcţia locului numit Find- 
Your-Man. Briza ridică părul Carolei care, cu un gest instinctiv, 
își scutură capul pentru a-l da spre spate. 

— Este foarte frumos, zise Robert. 

— Ce anume? 

— Părul dumitale, și mișcarea aceasta când îţi scuturi capul. 
Nu vei ghici niciodată la ce mă faci să mă gândesc, când faci ges- 
tul acesta, adăugă el cu un surâs poznaș. 

— Spune, totuși, răspunse Carole cu o voce care tremura 
puţin. Ă 

— Tiger. Imi reamintești de Tiger. 

— Așadar, te fac să te gândești la un cal! exclamă ea râzând la 
rândul ei. 

— Nu, nu, nu la oricare cal, ci la Tiger, atunci când îşi scutură 
coama. Și când o face, înseamnă că are intenţii nemărturisite! 

Robert se aplecase spre ea. Carole își întoarse capul, foarte 
repede, puţin prea repede. Se strădui să răspundă pe un ton 
indiferent: 

— Aşadar, mă bănuiești că am intenţii rele, ca Tiger, numai 
pentru că scutur din cap? 

Fl făcu trei, patru pași fără să răspundă, apoi începu să râdă. 

— Nu știu... Dar în ceea ce mă privește... 

— Intenţiile dumitale nu sunt dintre cele care pot fi mărturisite? 
întrebă ea cu un mic surâs discret. In cazul acesta, aș face bine să 
merg drept și să nu mișc capul! Nu trebuie să ispitim diavolul! 

Dar chiar în clipa aceea, o adiere de vânt îi aduse o şuviţă de 
păr peste faţă și ea scutură din cap ca s-o arunce pe spate, fără 
măcar să-şi dea seama. 

Robert nu rosti nici un cuvânt și nici nu râse. Dimpotrivă, o 
privi insistent și privirea lui era gravă. Ea îşi plecă privirea, dar 
inima începu să-i bată foarte repede. Căută cu disperare să 
spună ceva, indiferent ce, ca să întârzie ceea ce avea să urmeze. 

Toată ființa ei tânjea după clipa aceasta, dar mintea ei lupta 
împotriva tentatiei. Nu, nu trebuia. Va părăsi această insulă, iar 
Robert va rămâne aici. Destinele lor se întâlniseră, timp de o 
săptămână, dar acum trebuia ca fiecare să urmeze drumuri 
diferite. Viaţa îi va despărţi, foarte curând, și ea știa că un singur 
moment de slăbiciune risca să transforme în amintiri amare 
clipele minunate pe care le trăiseră împreună... Dar nu găsi 
nimic de spus. 

Ajunseseră în vârful colinei. Deasupra lor, luna scălda valea 
într-o lumină ireală și diafană. Florile de leandru înmiresmau 
aerul cu parfumul lor fermecător și persistent. Robert o prinse de 
mână și o conduse spre banca de piatră. Ea se lăsă condusă, ca un 
copil. Toată voinţa o părăsise. Își ridică faţa spre a lui, instinctiv, 
cu disperare, ca pentru a-l implora să-i vină în ajutor. Simti mâna 
lui Robert strângându-i braţul... apoi el își apăsă buzele peste ale 
ei și ea închise ochii, învinsă, supusă și aprobatoare. El o strângea 
toată la pieptul lui. Carole își trecu un braț după ceafa lui, îl trase 
și mai aproape de ea și răspunse sărutului cu o violenţă de care 
nu s-ar fi crezut niciodată capabilă. Imbrăţișarea lui Robert deveni 
mai pasionată, ca şi cum corpurile lor se înțelegeau și își răspun- 
deau. Susţinându-i capul cu braţul stâng, el o răsturnă spre spate 
și își înfundă fața în scobitura umărului ei, la baza gâtului, în timp 
ce mâna dreaptă se aşeză pe sânul ei. 

— Nu! Robert, te implor... Nu! 

Nu, nu trebuia. Nu avea dreptul să-și piardă capul. Se redresă 
brusc şi Robert îi dădu drumul. 

— Mi-e frig, zise ea simplu. Ar trebui să ne întoarcem. Căpita- 
nul se va întreba ce s-a întâmplat cu noi. 

Nu îndrăznea să-l privească. Nu reușise să redevină stăpână 
pe sine decât cu preţul unui imens efort și se știa încă foarte vul- 
nerabilă. Ar fi fost de-ajuns un cuvânt al lui Robert ca să se 
arunce în braţele lui, uitându-și toate scrupulele. 

Dar el nu spuse nimic. Se ridică și o privi. Făcură câţiva paşi 
în tăcere, apoi el îi luă mâna într-a lui. Gestul lui exprima toate 

cuvintele pe care nu le rostise și pe care nu și le vor spune fără 
îndoială niciodată. Apăsându-i ușor mâna, ea încercă la rândul ei 
să-i ceară iertare, să-l facă să înțeleagă că trebuia s-o uite, că dru- 
murile lor se vor despărți curând pentru totdeauna și că n-ar 
putea decât să-și provoace reciproc suferință. 

O însoţi până la treptele peronului. Căpitanul se retrăsese 
deja. Erau singuri. Robert îi ţinea în continuare mâna într-a lui. 
O trase încet spre el și depuse un sărut cast pe buzele ei, înainte 
de a se îndepărta fără să rostească un cuvânt. 

In picioare pe peronul conacului, Carole îl privi dispărând în 
noapte. De ce o sărutase oare în felul acesta? Și la ce se gândea 
în clipa aceea? Va putea el s-o privească oare pe Cathy în ochi, 
după ceea ce se întâmplase? Era oare îndrăgostit cu adevărat de 
Cathy? Se simţi cuprinsă brusc de o speranţă nebună pe care o 
înăbuși imediat. „ Nu, își spuse ea cu hotărâre. Ştii bine că viața 
ta este într-altă parte“. Dar avea lacrimi în ochi și inima grea în 
timp ce urca scara bătrânului conac. 


X 


A doua zi dimineaţa, Carole își termina micul dejun pe 
verandă când apăru Robert. Surâsul pe care i-l adresă o linişti 
imediat. Se temuse de reacția lui, dar era limpede că nu-i purta 
pică. 

— Bună, Carole. M-am hotărât ca în dimineaţa asta lucrările 
de la câmp să se facă fără mine. Pot să mă alătur și eu pentru 
o ceașcă de cafea? zise el luând loc alături de ea. M-am gândit 
din nou la ideea dumitale privind antichităţile. Poate că am 
putea merge să dăm o raită prin conac și să aruncăm o privire 
acelor mobile vechi. În fine, dacă nu te plictiseşte compania 
mea... 

Carolei îi venea greu să-și creadă urechilor. Nu era obișnuită 
cu o asemenea atitudine! Unde era oare acel Robert autoritar și 

tăios care dădea ordine și nu se preocupa niciodată să afle dacă 
ceilalți erau de acord sau nu? Nu prea ştia ce să creadă despre o 
schimbare atât de spectaculoasă. 

Începură inventarul conacului cu parterul. În afară de 
încăperile pe care Carole le cunoștea deja, mai existau un salon 
foarte mare, o extraordinară sală de muzică în care se afla un 
pian cu coadă, două birouri, o bibliotecă și, bineînţeles, 
bucătăriile și cămările. Robert îi arăta totul cu o anumită mân- 
drie, dar evita orice familiaritate şi nu făcu nici o aluzie la ceea 
ce se petrecuse în ajun, pe colină. Carole nu voia nicidecum să 
vorbească prima despre acest subiect, astfel că păstrară o tăcere 
rezervată asupra plimbării lor sub clar de lună. Carole era dezori- 
entată. Ce bărbat ciudat! Regreta oare ce se întâmplase? Sau se 
juca de-a pisica și șoarecele cu ea? Se hotărî să tragă o linie peste 
acest episod și să se străduiască să nu se mai gândească la el. 

Traversară bucătăriile, prevăzute cu instalaţii din oțel inoxi- 
dabil, chiuvete şi cuptoare, mașină de spălat vase şi congelator, 
fără să uite o uriașă mașină de gătit care strălucea pe toată 
lungimea unui perete. Carole îl privi pe Robert cu ochii măriți de 
uimire, iar el începu să râdă. 

— Da, recunosc că a fost cât pe ce să fac un atac de cord când 
am văzut factura! Dar îmi închipui că toate materialele acestea își 
vor găsi utilitatea. Este încă o creaţie a acelui Dino. 

— Dar este impunător. Cu așa ceva, se poate hrăni o armată! 

— Dacă am înţeles bine, cam așa ceva ne așteaptă, nu-i așa? 
dacă ideea dumitale cu bungalourile și licitaţia de antichități dă 
rezultatele prevăzute. 

Urcară după aceea scara cea mare ca să inspecteze etajul. De 
la sosirea ei, Carole nu avusese încă niciodată ocazia să arunce 
o privire în celelalte camere. Descoperind această succesiune 
de încăperi, unele mai mari decât altele, începu să-și dea seama 
de dimensiunile uriașe ale conacului. Fiecare cameră avea 
personalitatea ei. Una era tapetată în verde, cu perdelele și 
cuvertura pe pat asortate. Incăperea următoare, botezată pro- 

babil „camera roz“, era încântătoare. În schimb, Carolei nu-i 
plăcu deloc camera albastră. Toate aveau un punct comun: erau 
imense, foarte înalte și pline literalmente până la refuz cu 
mobile vechi, dintre care unele erau foarte frumoase. Exista 
acolo o veritabilă mină de aur, având din plin cu ce finanța con- 
struirea bungalourilor. După a opta sau a noua cameră, Carole 
se întoarse spre Robert. 

— Fii sincer, Robert, nu găsești că toate camerele acestea sunt 
prea încărcate? 

— N-am acordat niciodată atenţie acestui lucru, dar acum, că 
m-ai făcut să observ, este adevărat; am putea să ne debarasăm de 
jumătate din tot acest bazar fără să ne dăm seama de cea mai 
mică schimbare. 

Carole fu cât pe ce să-i sară de gât. 

— Atunci, eşti de acord să-i scriu domnului Roxlet ca să-i spun 
să contacteze imediat societatea de vânzări la licitaţie? Nu avem 
timp de pierdut dacă vrem să organizăm vânzarea secolului! 

— De ce nu? Căpitanul și cu mine nu suntem nicidecum capa- 
bili să ducem la bun sfârșit genul acesta de aventură. Ai mână 
liberă! 

Coborâră din nou la parter pe o scară de serviciu de la 
extremitatea cealaltă a coridorului și ajunseră într-o încăpere a 
cărei existenţa Carole n-ar fi bănuit-o niciodată. O masă grea de 
biliard ocupa centrul, iar de-a lungul pereţilor erau aliniate 
fotolii confortabile. Era o încăpere puţin cam sobră, fără cea mai 
mică urmă de feminitate. 

— Să nu-mi spui că este opera lui Dino di Cavour! zise Carole 
cu un mic surâs malitios. Ă 

— Nu, răspunse Robert întorcându-i surâsul. Incăperea aceas- 
ta a fost amenajată de străbunicul meu, la sfârșitul secolului 
trecut. 

— Ei bine, a avut o idee extraordinară! Biliardul acesta va fi cu 
siguranță foarte apreciat, în zilele cu ploaie. Se poate ajunge aici 
fără a trece pe la etaj? 

— Pe aici, urmează-mă. 

Robert deschise o ușă aflată în fundul încăperii; urmară un 
culoar lung și ajunseră la piciorul scării principale. 

— Ei bine, ce părere ai? Casa nu mai are secrete pentru dum- 
neata, numai dacă nu cumva dorești să vezi de asemenea și 
podul? 

O licărire de interes se aprinse în ochii Carolei. 

— Oh, există și un pod? 

— Da, bineînţeles, pe toată suprafață conacului. S-ar putea 
disputa un meci de fotbal acolo, dacă n-ar fi atât de încărcat de 
tot felul de vechituri. 

Carole îl trăgea deja spre scară. 

— Unde este? Cum se poate ajunge acolo? 

— De ce să facem asta? 

— Deoarece conţine cu siguranță comori! Vechiturile acelea, 
cum le spui, poate că au o mare valoare. 

Robert începu să râdă. 

— Nu, te asigur, nu este decât o îngrămădire de lucruri vechi 
care n-au mai fost dorite în casă. Și te previn, adăugă el când 
ajungeau la etaj, o să te murdărești! 

Carole se opri. Se aflau aproape de camera ei. 

— Așteaptă-mă aici, mă întorc într-o clipă. 

Alergă în camera ei ca să îmbrace niște blugi și o bluză, 
țepene amândouă, ca un carton. Charlene le spălase, le apretase 
și călcase, bineînţeles! Astfel gătită, reveni la Robert, cu impresia 
că îmbrăcase o armură. 

— Acum, să mergem să vedem ce putem descoperi în podul 
acela vechi și plin de praf! 

La pod se ajungea pe o mică scară în spirală. Era clar că 
nimeni nu urcase treptele acestea de ani de zile. Ușa mică scârţâi 
în balamalele ei și Robert, mergând pe pipăite, găsi 
întrerupătorul. 

— Atenţie la pânzele de păianjen, zise el. Unele din gângăniile 
astea sunt veninoase. 

— Ptiu! exclamă Carole înfiorată, regretând că nu-și pusese 
ceva pe păr. Privi în jurul ei, curioasă. Câteva becuri agăţate de 
grinzile plafonului aruncau o lumină gălbuie și proiectau 
umbre peste o dezordine de nedescris de mobile și de obiecte 
bizare acoperite cu un strat gros de praf. Carole făcu ochii 
mari. 

— Este o mină de aur, sunt sigură, murmură ea. 

— Ah, iată cufărul de campanie al strămoșului meu, căpitanul 
Ifez! exclamă Robert. Ştiam bine că este pe undeva pe aici. Se 
spune că acum trei secole era plin de monede de aur! 

Era un cufăr imens din abanos masiv, cu muchii de metal și 
broască de argint. 

— Nu este de vânzare, decretă Carole pe un ton ferm. Trebuie 
lustruit și pus în bar, cu o placă pe care să se indice vechimea lui 
şi numele proprietarului. 

Apoi el zări o măsuţă de toaletă cu linii grațioase și elegante. 

— Cred că a aparținut străbunicii mele. Era englezoaică și a 
debarcat aici spre 1850, cu o mulţime de mobile. Dar oglinda 
este plesnită, adăugă el, astfel că nu prezintă nici un interes. 

Carole nu-și putu stăpâni râsul. 

— Oh, ai încă multe de învăţat despre piaţa de antichităţi, 
dragul meu Robert! 

Își continuă apoi inspecția, din ce în ce mai interesantă. 

— Toate aste trebuie să dateze de cel puţin un secol! 

— Atenţie! strigă brusc Robert prinzând-o de mijloc. 

Ea văzu atunci o grozăvie de pânză de păianjen întinsă între 
două grinzi. Uită repede de gângania monstruoasă ghemuită în 
mijlocul pânzei când își dădu seama că Robert nu-i dăduse dru- 
mul, deși acum era în afară de pericol. Inima începu să-i bată mai 
tare. Era fără îndoială spaima retrospectivă... 

— Unele dintre insectele astea mârșave înțeapă, zise el cu o 
voce răgușită. Pot fi periculoase. 

Continua s-o ţină prizonieră. Carole avu impresia că braţele 
lui tremurau, sau poate că ea era cea care tremura? 

— Mulţumesc, zise ea simplu. Nu tin să fiu înţepată, mai cu 
seamă de un păianjen! 

Robert nu răspunse, dar strânse cercul bratelor în jurul ei și 
o trase mai aproape de el. Faţa lui era în umbră și ea nu putea 
să-i vadă expresia. Avea braţele de-a lungul corpului și trebuia să 
se lupte din toate puterile să nu le arunce de gâtul lui Robert. 
Reuși totuși să se stăpânească; perspectiva plecării apropiate 
ridica între ei un zid de netrecut și îi despărțea deja. Incet, cu 
regret parcă, Robert își slăbi strânsoarea și se îndepărtă. Ea tot 
nu reușea să-i distingă faţa. 

— Ai văzut tot ce voiai să vezi? întrebă el în cele din urmă. 
Trebuie să mă întorc la treabă. 

Vorbise pe un ton indiferent, ca și cum nu se întâmplase 
nimic, ca și cum voia să reaşeze raporturile lor pe un plan strict 
amical și superficial: proprietarul arătând casa unui invitat. 
Carole simţi lacrimi urcându-i în ochi gândindu-se la 
momentele pe care le petrecuse cu el în ajun, pe mica bancă de 
piatră. și spuse, însă, că nu fusese decât un accident. Fusese 
consecinţa inevitabilă a unei cine stropite puţin prea mult cu 
băutură și a unui clar de lună cam prea romantic. În mod evi- 
dent, asta trebuie să fie și părerea lui Robert, deoarece nu făcuse 
nici cea mai mică aluzie la ce se întâmplase. Foarte bine, întrucât 
astfel stăteau lucrurile... Ca să-i răspundă, adoptă acelaşi ton 
indiferent. 

— Vai! „ Transpiratie pe fruntea bărbaţilor și lacrimi în inima 
femeilor“. Proverbul nu este chinezesc, este canadian, adăugă ea 
râzând, pentru ca el să nu poată acorda nici un sens ascuns 
răspunsului ei. 

În sinea ei, totuși, știa bine că lacrimile acestea erau ale ei. 
Robert rămase tăcut. 

— Dacă ar fi să judec după ce am zărit în pod, continuă ea, în 
casa aceasta există destule antichităţi pentru a organiza o vânzare 
la licitaţie fantastică, fără măcar să fie nevoie să apelăm la ceilalți 
proprietari de pe vale. 

Vorbise în mod deliberat cu o voce fermă și impersonală pen- 
tru ca el să nu se simtă jenat. Încerca în felul acesta să-l facă să 
înţeleagă că era gata să uite ce se petrecuse între ei, pentru că el 
părea să dorească asta. Robert nu avea de ce se teme; cu sigu- 
ranţă, ea nu avea intenţia să se ţină scai de el! 

— Du-te, te cheamă datoria; cât despre mine, am multe de făcut. 
Trebuie să redactez, printre altele, raportul către domnul Roxlet. 

Robert, însă, nu se mișcă. 

— Carole... începu el cu o voce ciudat de răgușită, pe care nu 
i-o cunoştea. 

Dar nu continuă. 

— Da? 

— Ai dreptate, spuse el în cele din urmă, ca și cum tocmai 
luase o hotărâre. Aveau amândoi multe de făcut. 

Și se îndreptă spre ușă. 


Nu se făcuse încă ora mesei de prânz. Carole avu timp să facă 
un duș și să se schimbe. Nu reușea să-și regăsească liniştea. Se 
strădui să completeze chestionarul domnului Roxlet, notând în 
grabă câteva chestiuni cărora merita să le acorde mai multă 
atenţie. După un timp, se opri și îşi încruntă sprâncenele. În ce 
categorie putea plasa hotelul? Fusese botezat „ Hotelul Innes“, 
fără mare originalitate. Cercetă acest nume cu un aer gânditor, 
apoi îl tăie și scrise deasupra „ Domeniul Vechiului Conac“ cu 
litere majuscule. 

Da, era mult mai bine. Dădea o idee mult mai bună de ceea 
ce va fi hotelul. Un loc unic și excepțional unde oamenii vor 
putea să închirieze un bungalou pentru o lună sau tot sezonul; 
un loc privilegiat unde vor putea duce viața plantatorilor înstăriți 
din Jamaica și să cunoască insula în adevărata ei lumină, fără să 
cadă în capcanele întinse turiștilor. 

Era atât de mulțumită de fericita ei descoperire, încât se 
hotări să se ducă să-l vadă pe căpitan ca să-i vorbească. Dar nu-l 
găsi nici pe verandă și nici la bar. 

— Căpitanul este în biroul lui, domnişoară, îi spuse barmanul, 
indicându-i cum să ajungă acolo. 

Robert nu-i arătase cabinetul de lucru al tatălui său, în timpul 
vizitei în care o însoţise. Pereţii erau acoperiţi cu rafturi de 
bibliotecă gemând sub greutatea dosarelor și registrelor. Marele 
birou din stejar masiv în spatele căruia era așezat căpitanul abia 
se vedea sub mormanele de hârtii și de registre de conturi. La 
vederea acestor documente, în ochii Carolei se aprinse o lumi- 
niță. Câteva zile singură cu aceste registre și o mașină de calcul, 
și era sigură că ar descoperi de ce nu reușea căpitanul s-o scoată 
la capăt cu banii. 

— Ah! Mi-ai găsit ascunzătoarea! Am doar o mică treabă de ter- 
minat și sunt al dumitale. Nu mai durează mult. Trebuie să fac 
eu însumi contabilitatea, acum că biata mea soţie nu mai este aici 
ca să se ocupe de ea. O adevărată pedeapsă, crede-mă. 
Plictisitoare ca ploaia. 

— Dar, dimpotrivă, este pasionant! protestă Carole cu vehemenţă. 

Roși imediat auzind sunetul propriei voci. Se așeză în faţa 
căpitanului, puţin stânjenită, 

— În realitate, îi explică ea, eram contabil șef la „Agenţia 
Roxlet, înainte de a fi promovată agent de turism. Îmi plac 
cifrele. Este o chestiune simplă de logică și de bun-simt. 

— Biata mea soţie era ca dumneata! suspină căpitanul. În ceea 
ce mă priveşte, mărturisesc că toate astea mă depășesc. 

— Mi-ar plăcea să vă ajut, propuse cu timiditate Carole, cu 
ochii strălucind la ideea să-și vâre nasul în toate registrele acelea. 

Acolo se afla cheia misterului, era sigură. Dar căpitanul zâmbi 
şi închise dosarul la care lucra. 

— Pentru nimic în lume! Foarte drăguţ din partea dumitale, 
într-adevăr, dar nu vreau să te plictisesc cu toate astea. Mai bine 
spune-mi, ce te aduce la mine? 

— Domeniul Vechiului Conac! exclamă ea. 

li comunică apoi ideea ei și căpitanul se declară imediat cucerit. 

— Sunt sigur că Robert va fi şi el de acord. Era atât de ostil faţă 
de acest plan cu hotelul. Nu poate decât să aprobe acest nume 
nou, nu-i aşa? 

Se ridică de pe scaun și își frecă mâinile, după care continuă: 

— Eşti plină de idei minunate, draga mea. Ai atât de multe 
încât te voi escorta la masă și nu te voi părăsi, pentru cazul că ai 
avea şi altele! 

Ea luă braţul oferit de el și părăsiră biroul. 

— Căpitane, mă veţi crede dacă vă spun că nu am multă expe- 
riență? 

— Draga mea copilă, ești atât de tânără! La vârsta dumitale, nu 
ai experienţă, abia descoperi viaţa! 

— Da, bineînţeles, dar mă gândeam la experienţa mea profe- 
sională, în calitate de agent de turism. 

— Ei bine, ţinând cont de vârsta dumitale, aș spune că nu poți 
avea mai mult de un an sau doi de meserie. 

— Hm... Şi dacă v-aș spune... o lună? 

— Ah! exclamă căpitanul, izbucnind în râs. 

Se opri ca s-o privească, înainte de a continua: 

— O lună, spui? In ritmul acesta, vei cumpăra Agenţia Roxlet 
în mai puţin de un an! 

Incă mai râdea când ajunseră pe verandă. Apoi redeveni 
serios şi se întoarse spre Carole. 

— Draga mea copilă, dacă te temi că vei fi privită cu 
neîncredere, nu te neliniști. Aș fi primul care să te recomand, 
dacă mi s-ar cere părerea. Ai realizat miracole aici, într-adevăr. 

Incântată că își ușurase conștiința, Carole îi relată toată 
povestea în timpul mesei. Ili mărturisi scrupulele ei: nu comisese 
oare un abuz de încredere? Robert își imagină că era obișnuită să 
călătorească de-a lungul și de-a latul lumii. 

— N-am vizitat niciodată nici Parisul, nici Roma, spuse ea cu 
tristeţe. Cunosc toate hotelurile, toate locurile demne de 

văzut și cum se poate ajunge de la aeroport în centrul 
orașului, dar n-am fost niciodată acolo. 

— Nu te neliniști, draga mea. Te vei duce, te vei duce! 

— Nu asta mă neliniștește, ci... ei bine, este vorba de Robert. 
El crede că imi petrec viaţa în aeroporturi și în hotelurile de lux. 
Toată lumea o crede, chiar şi oameni ca Dino di Cavour... și nu 
este adevărat! După ce mă voi fi întors la Toronto, peste o zi sau 
două, se poate întâmpla foarte bine să treacă un an înainte ca 
domnul Roxlet să mă trimită în misiune în străinătate. 

— Doar n-o să ne părăsești! protestă căpitanul. 

Apoi își reveni și își corectă afirmaţia: 

— Cel puţin nu înainte de duminică, cel mai devreme. 

— Dar, căpitane, am sosit duminica trecută. Se împlinește 
curând o săptămână de când sunt aici! 

— li voi telefona domnului Roxlet ca să-l asigur că prezența 
dumitale aici este indispensabilă. Dacă nu va fi de acord, îi voi 
spune că ai făcut atât de multe pentru noi încât meriti din plin o 
săptămână de odihnă! 

Carole nu se putu împiedica să râdă. Căpitanul nu știa câtă 
dreptate avea! 

— Am impresia că sunt în vacanţă de când am sosit aici, zise 
ea. Dar sunt sigură că domnul Roxlet nu va refuza! 

— Așa cred. Voi ști să-l conving pe tipul acela viclean, ai 
încredere în mine! 


Capitolul 8 


După masa de prânz, Carole se retrase în camera ei. Avea 
nevoie să fie singură pentru a reflecta. In birou, avusese timpul să 
zărească registrul în care lucra căpitanul și văzuse destul ca să-și 
dea seama că, de fapt, contabilitatea era prost ţinută. Existau acolo 
ştersături, iar coloanele de cifre erau aliniate greșit. Ansamblul 
semăna mai mult cu o ciornă decât cu un document contabil... Cu 
siguranţă, conturile erau pline de greșeli. Mai mult ca niciodată, 
ardea de dorinţa de a examina acele dosare ceva mai de aproape... 
Asta i-ar da posibilitatea fără îndoială de a înțelege de ce plantaţia 
era în deficit. Cum putea să-și explice astfel eșecul lui Robert? 
Doug McKinnon, în schimb, reușea în mod vizibil să obţină un 
venit confortabil de pe proprietatea lui. 

În timpul mesei, îl tatonase discret pe căpitan și aflase că 
terenurile lui McKinnon aveau cam aceeași suprafață cu cea a dome- 
niului Innes. Cu siguranță, ele nu erau mai fertile; pe de altă parte, 
McKinnon nu dădea impresia că se speteşte muncind, cum făcea 
Robert; în fine, văzuse cu ochii ei cât de bine era întreținută plantaţia. 

Problema, așadar, era un ordin financiar. Asta era singura 
explicaţie. 

Căpitanul era conștient de acest aspect al problemei. Pentru a 
compensa deficitul plantaţiei, se lansase în această aventură hote- 
lieră. Dar nu era soluţia cea mai bună, se gândi Carole. Desigur, 
hotelul promitea să fie un succes. Dacă afacerea era bine condusă, 
va fi rentabilă, nu avea nici o îndoială. Dar asta nu va rezolva pro- 
blema. Nu și-l putea imagina pe Robert trăind pe spinarea tatălui 
său. Nu ar suporta niciodată ideea că plantaţia supraviețuiește 
datorită hotelului tatălui său. Era prea orgolios pentru asta. 

Nu, hotărât lucru, trebuia să găsească altceva. Se ridică brusc și 
trase pe ea costumul de baie. Va reflecta la fel de bine pe marginea 
piscinei și va profita de ocazie pentru a se bronza puţin. Își aruncă 
halatul de baie pe umeri, continuându-și în același timp raționa- 
mentul. In toată povestea asta era ceva care îi scăpa. Avea impre- 
sia că este în posesia tuturor pieselor jocului pe care trebuia acum 
să le organizeze și să le plaseze la locul lor. Toate piesele... și cu 
toate acestea... simţea intuitiv că există în toate astea un mister la 
care trebuia să reflecteze în liniște. 

Apropiindu-se de piscină, încetini pasul. Putea să audă râsetele 
și exclamaţiile înotătorilor, zgomotul stropilor de apă și cel al 
trambulinei. Se simti tentată să se întoarcă din drum, dar curiozi- 
tatea se dovedi mai puternică. Cine erau oare oamenii aceia? Se 
apropie. Ă 

Se aflau acolo vreo zece persoane; erau cu toţii vecini. li făcură 
semne largi când o zăriră. Ea le răspunse, încercând să asocieze 
figurile cu nişte nume. Acum, când conacul devenise hotel, tre- 
buia să se aștepte să primească vizite! Deodată, o recunoscu pe 
Cathy McKinnon și avu impresia că inima încetează să-i mai bată. 

Cathy McKinnon, avea o siluetă care îţi tăia respiraţia. Purta un 
costum de baie minuscul, din două piese, de culoare albă. Și era... 
spectaculoasă. Nu numai frumoasă, ci pur și simplu strălucitoare! 
Părul ei de aur era strâns într-un coc în vârful capului, exact ca cel 
al Carolei în seara recepţiei. „ Imitatoare!“ se gândi Carole, 
reproșşându-și această reactie care era lipsită de eleganță. Cathy era 

minunat şi uniform bronzată; probabil că nici măcar nu avea 
dunga lăsată de costumul de baie. „ Trebuie că foloseşte o lampă 
de bronzat, își zise ea, sau...“ 

Totuși, simţi o mulţumire constatând că vaccinurile lui Cathy îi 
lăsaseră o cicatrice puţin prea vizibilă pe piciorul stâng, în partea 
de sus a coapsei. Apoi se simți rușinată de meschinăria ei. De ce 
oare era geloasă pe Cathy McKinnon? Cathy era frumoasă, și ce-i cu 
asta? Cu atât mai bine pentru ea. Carole reflectase deja îndelung la 
problema asta în ajun, pe colină... La urma urmei, avea dreptul s-o 
deteste pe Cathy McKinnon, chiar dacă ar fi doar foarte puţin. 

Cathy, în picioare la marginea piscinei, o zărise la rândul ei. [i 
făcea și ea semne largi cu mâna. Oare ce avea să-i spună? Carole se 
îndreptă spre ea și de tinerii curtenitori care o înconjurau. Ei se 
arătară foarte atenţi faţă de ea, unul repezindu-se să-i instaleze un 
şezlong, altul gata să alerge la bar ca să-i aducă o băutură rece. Se 
schimbară surâsuri și glume dar, în spatele acestei primiri 
călduroase, Carole simţise imediat o oarecare reticenţă din partea 
lui Cathy McKinnon. 

— Eram nerăbdătoare să te cunosc, o asigură Cathy. Robert mi-a 
vorbit foarte mult despre dumneata... Mi-a vorbit, chiar în 
dimineaţa asta, despre ideea aceia ab-so-lut fan-tas-ti-că pe care ai 
avut-o, de a organiza o vânzare la licitaţie. 

Cathy avea un accent britanic foarte pronunţat. Separa cu grijă 
fiecare silabă. Carole își întinse halatul de baie pe șezlong și se 
așeză pe el. Așadar, Cathy îl văzuse deja pe Robert în dimineața 
asta? Hotărât lucru, nu-și pierdea timpul! 

— Şi mie mi-a vorbit mult despre dumneata, răspunse ea, și 
despre cupa pe care aţi câștigat-o amândoi la tenis. 

— Oh, Doamne, acel mic turneu de dublu mixt? A trecut atâta timp 
de atunci! Dar este adevărat, Robert și cu mine suntem foarte apropiați. 

Era oare un avertisment? Ascunsă în spatele ochelarilor de soare 
cu lentile negre, Carole scrută figura lui Cathy. Dar aceasta din urmă 
purta și ea ochelari de soare și Carole nu putu să-i vadă expresia. 

Tânărul Harry, care se dusese la bar ca să-i aducă ceva de băut, 
reveni în clipa aceea, cu un pahar în mână. Era chiar tânărul vesel 
și serviabil care o invitase atât de des la dans, în timpul seratei. 
Trebuia să aibă cam aceeași vârstă cu ea, dar Carole se simţea mult 
mai bătrână decât el. 

— Nu poti să-ţi închipui cât de mult a tulburat venirea dumitale 
micul nostru oraș, îi spuse el, adresându-i un zâmbet care 
descoperi niște dinţi strălucitori. Mulţi oameni erau sceptici faţă 
de ideea căpitanului, dar acum, că ești aici, toţi sunt pe cale să-și 
schimbe părerea. 

— Sunt foarte bucuroasă să aud asta. Sunt sigură că hotelui va 
fi foarte agreabil. Vor veni oameni din toată lumea și vor rămâne 
aici luni de zile. Vor participa la viaţa orașului Mandeville și veți 
putea face cunoștințe noi, dacă doriţi. 

— Asta va aduce, cel puţin, puţină animaţie! Cathy, crezi că 
bătrânul Fred Taylor are intenţia să-și redecoreze barul, nu-i așa? 

— Haide, Harry, ea nu știe cine este Fred Taylor. Prietena noas- 
tră nu este aici decât de câteva zile, îi atrase Cathy atenţia. 

— Ah, este adevărat! Fred este proprietarul barului. Este un loc 
popular, dar nu prea elegant. El speră să atragă clientela hotelu- 
lui. Pentru asta, a investit și a cumpărat câteva picturi pentru deco- 
rarea localului. De altfel, nu este singurul. Destule magazine s-au 
hotărât să-l imite. Nu poţi să-ți imaginezi cum fierbe Mandeville! 

— Ei bine, sunt încântată! 

Într-adevăr. Până acum, fusese atât de preocupată de hotel 
încât nu se gândise la consecințele pe care deschiderea acestuia 
putea să le aibă asupra orașului și a comerțului local. Trebuia să 
se gândească de asemenea să ţină seama de ceea ce Mandeville 
avea de oferit viitorilor clienți ai hotelului. 

— Până și țăranii au fost prinși de virus, continuă Harry. Ei 
împletesc de când se ştiu pălării de pai, coșuri de răchită și altele ca 
să le vândă turiștilor care fac escală la Kingston. Acum, iată că vorbesc 
despre deschiderea unui târg de artizanat, chiar aici, la Mandeville. 

— Harry, fii drăguţ și du-te să-mi aduci un gin-tonic, vrei? Cu gheaţă. 

— Imediat, Cathy. 

Harry se ridică în mare grabă și alergă spre bar, încântat de 
misiunea primită, ca un căţeluș bine dresat care aleargă să caute 
mingea aruncată de stăpânul lui. Ceilalţi plecaseră să se scalde. 
Cathy și Carole rămăseseră singure. 

— Sunt încântată că activitatea dumitale se desfăşoară atât de 
bine, zise Cathy. Presupun că pleci în curând? 

— Căpitanul mi-a cerut să mai rămân câteva zile, dar voi lua 
avionul de Toronto duminică. 

— Oh, locuiești la Toronto? Cât de mult te plâng! 

Carole făcu ochii mari. Auzise oare bine? 

— Nu m-am oprit niciodată acolo, bineînţeles, dar mi s-a întâmplat 
să survolez Toronto, în timpul călătoriilor mele în jurul lumii, continuă 
Cathy. Îmi închipui că foloseşti orice ocazie ca să evadezi de acolo! 

Carole rămase fără glas. Cu ce drept își permitea această tânără 
să critice orașul său natal? Drept cine se crede? Apoi văzu brusc ce 
urmărea. Înţelese că o provoca în mod intenţionat ca să-și iasă din 
fire. Respiră adânc, se linişti și zâmbi 

— Mie îmi place destul de mult această parte de lume, răspunse 
ea în cele din urmă, arătând valea cu un gest al mâinii. Locul aces- 
ta era foarte plăcut, cel puţin până la sosirea dumitale. 

Cathy începu să râdă. 

— Oh, văd că ai simţul umorului! Cât este de plăcut! Este atât 
de rar, la canadieni! Dar uitasem, călătorești mult. Este o școală 
excelentă, nu ești de aceeași părere? 

Bănuind că era vorba de o capcană, Carole se mulțumi să cla- 
tine din cap. Dar Harry revenea de la bar, cu gin-tonicul lui Cathy. 
Aceasta îl lăsă să-l pună în faţa ei, fără să schiţeze măcar un gest de 
mulțumire. Dinspre partea ei, Carole încerca să-și ascută armele 
de a se pregăti de înfruntarea politicoasă dar fără milă care, nu se 
îndoia, avea să urmeze în curând. Dar de ce? Ce îi reproşa oare 
Cathy? De ce o provocase oare în felul acesta? 

Harry nu rămase mult timp cu ele. Cineva îl strigă și, cu un 
plonjon impecabil, el se alătură celor care se scăldau nepăsători și 
se amestecă în jocurile lor de copii mari. Cathy îl urmărise cu un 
zâmbet amuzat. 

— Da, este plăcut să te întorci acasă, murmură ea. Este plăcut 
să-ți regăsești prietenii. Cred că voi rămâne un timp aici, acum că 
m-am întors. Se spune că te întorci întotdeauna la primele iubiri, 
adăugă ea întorcându-se spre Carole. Şi dumneata, draga mea, 
unde sunt iubirile dumitale? 

Carole nu răspunse. 

— Sper că nu alături de Robert Iñez, continuă Cathy. Un băiat 
atât de frumos. Atât de... viril. E greu să nu te îndrăgostești de un 
asemenea bărbat, nu-i așa? Imposibil să-i porți pică celei care s-ar 
lăsa ispitită de farmecul lui, mai cu seamă dacă locuiește departe, 
foarte departe... Ă 

In sfârșit, lucrurile erau clare. Intr-un fel sau altul, Cathy aflase 
sau ghicise ce se întâmplase în ajun, pe colină... și îi făcea cunos- 
cut Carolei că îl considera pe Robert drept proprietatea ei și că nu 
tolera ca cineva să vină să-i stea în cale. Carole simţi că o cuprinde 
furia. Era pe punctul să-i răspundă, dar Cathy nu-i lăsă ocazia. 

— Robert mi-a destăinuit că sâmbătă seara va organiza o mică 
petrecere cu ocazia plecării dumitale. Cu acest prilej, poate va 
anunţa logodna noastră. Eu nu m-am hotărât încă dacă momentul 
este bine ales sau nu, astfel că, bineînţeles, asta trebuie să rămână 
între noi. Ştii cum este, draga mea, nouă, femeilor, nu ne place să 
ni se forţeze mâna... 

Logodnă? Cu Robert? Carole avu impresia că inima ei încetase 
să mai bată. Totuși, trebuia să se plece în faţa evidenţei. Era un 
lucru cât se poate de firesc. Cathy și Robert se cunoșteau din 
copilărie; practicaseră numeroase sporturi împreună... Dar abia 
ieri... amintirea sărutului lor, acolo sus, pe colină, i se impuse 
brusc, cu o intensitate dureroasă. Cum putuse oare s-o ducă la 
Find-Your-Man în ajunul logodnei lui? Era ceva monstruos. Nu, nu 

era posibil! Nu Robert. El era incapabil de o asemenea duplicitate! 
În adâncul fiinţei sale, știa că între ei se petrecuse ceva, ceva foarte 
preţios, foarte profund. Fusese mai mult decât o simplă plimbare 
sub clar de lună, era convinsă. Ştia că și el simţise la fel. Cathy 
mintea. El nu putea fi altfel decât îl știa ea. 

Se întoarse pe jumătate pentru a-i face faţă lui Cathy și își ridică 
ochelarii de soare ca să vadă mai bine. Cathy începu să râdă și îi 
imită gestul. Carole primi în plină figură strălucirea ochilor ei 
verzi, tăioși și aroganti în care sclipea un fulger de triumf și de dis- 
preţ. 

Învinsă, Carole îşi puse din nou ochelarii de soare și, lăsându-se 
să alunece în șezlongul ei, începu să contemple cerul de azur. Și 
dacă, totuși, Cathy spunea adevărul?... In cazul acesta, atitudinea 
ei nu era lipsită de eleganță. Carole nu se putu împiedica să 
încerce o oarecare admiraţie pentru rivala ei. 

Dar nu! se revoltă ea. N-o va lăsa să triumfe atât de ușor. Totul 
rămânea de dovedit. Și va profita de ultimele zile de ședere aici ca 
să se lupte. Nimic nu era încă jucat! 

Totuși, Carole nu se putea ascunde: partida va fi dură. Cath 
era mai frumoasă. Era o călăreață mai bună, era mai sportivă. Il 
cunoștea pe Robert de ani de zile și locuia la Mandeville, în vreme 
ce Carole trebuia să plece. Cathy avea mijloacele de a-și oferi cele 
mai frumoase rochii, să călătorească... 

Ajungea mereu la aceeași problemă. Unde găsea oare Cathy 
toţi banii aceștia? Tatăl ei era asociat, zice-se, la aceeași firmă ca 
ceilalți plantatori... 

— Şi unde aveţi de gând să mergeţi în luna de miere? întrebă 
Carole. 

Cathy râse; era un râs în care se ghicea o notă de triumf. , 
Așadar, își închipuie că voi abandona partida, se gândi Carole. Fi 
bine, perfect. Cine râde la urmă, râde mai bine.“ 

— Oh!... La Instanbul este destul de ii în sezonul acesta... 


MEPE PE 


126 MARIE DUTRONC 


— Credeam că Robert nu este în măsură să se gândească la o 
călătorie atât de costisitoare dar, desigur, poate că mă înșel. 

— Robert va avea mijloacele să se gândească la tot ce-i va plăcea, 
acum că are hotelul. 

— Se poate, dar hotelul nu va fi rentabil în primul an. Aveţi de 
gând să așteptați anul viitor înainte de a vă căsători? 

— Nici nu se pune problema! Ne vom căsători îndată ce vom 
dori s-o facem. Imediat după deschiderea hotelului, băncile vor 
face coadă să-i împrumute tot ce va dori. Oricum ar fi, adăugă 
Cathy râzând, banii nu sunt o problemă, contrar a ceea ce se pare 
că gândești. Am eu destul pentru amândoi și tata va fi întotdeau- 
na aici în caz de nevoie. 

Toţi mușchii Carolei se încordară, în efortul pe care îl făcu 
pentru a se stăpâni. Auzind cuvintele lui Cathy, fusese cât pe ce să 
tresară. Așadar, nu atât Cathy avea bani, dar tatăl ei „ va fi întot- 
deauna acolo, în caz de nevoie“, după propriile ei cuvinte. In 
vreme ce toți ceilalți proprietari ai văii erau incapabili să se des- 
curce cu banii și erau obligaţi să-și vândă pământurile! Acum avea 
dovada că Doug McKinnon, cel puţin, se descurca foarte bine. Şi 
deoarece el era acela care conducea cooperativa, găsise cu sigu- 
ranță mijlocul de a-i escroca pe ceilalți plantatori. Da, dar cum? 

Carole rămase nemișcată, pierdută în gândurile ei. Vocea lui 
Cathy o trezi brusc la realitate. 

— N-ar trebui să stai prea mult la soare, face rău când nu ești obișnuită. 

Ascultătoare, Carole se întoarse pe burtă. Cu braţele îndoite 
sub bărbie, reflecta. Cum să descopere oare de unde proveneau 
banii familiei McKinnon? Se hotărî să nu părăsească insula înainte 
de a descoperi secretul. 

— Trebuie să fie foarte plăcut să ai venituri personale, murmură 
ea cu o voce distrată, ca și cum o invidia sincer pe Cathy. 

Aceasta, moleșită pe șezlongul ei, cu ochii închiși, răspunse 
ceva confuz. Apoi, păru că iese puţin din toropeala ei și începu să 
vorbească alene. 

— Este chiar mai plăcut decât îţi poţi imagina, draga mea. 
De fapt, nu am absolut nimic de făcut. Asociaţii mei sunt cei 
care se ocupă de toate. Eu mă mulțumesc să primesc dividen- 
dele. 

— Asociaţii dumitale? Se poate, din întâmplare, să-i cunosc? 
întrebă Carole. 

— M-ar mira, numai dacă-l cunoşti pe tata. 

— Da, l-am întâlnit, răspunse Carole. Un bărbat fermecător, 
adăugă ea fără rușine, deoarece nu credea nici un cuvânt. 

— Așa? zise Cathy, cu o voce în continuare moleșită. Dar mă 
îndoiesc că ai avut vreodată ocazia să-l cunoşti pe celălalt asociat 
al meu. El nu pune niciodată piciorul în Jamaica. El... 

Cathy se întrerupse brusc, se ridică în capul oaselor și privi 
neliniștită în jurul ei. 

— Doamne-Dumnezeule, murmură ea ca şi cum se adresa ei 
însăși, vorbesc, vorbesc, și oricine m-ar putea auzi. 

Se ridică de pe șezlong și, întorcându-se spre Carole, adăugă 
cu voce tare: 

— Ei bine, draga mea, ne întâlnim la cină. Nu uita micul nostru 
secret, în legătură cu Robert... 

La aceste cuvinte, se îndepărtă cu un mers suplu și hotărât, cu 
un gest al mâinii la adresa admiratorilor ei. 


Carole părăsi piscina la puţin timp după Cathy și se îndreptă 
spre camera ei ca să se schimbe. Imbrăcă un costum de blugi și se 
îndreptă spre grajduri. Iapa cuminte care o adusese în ajun acasă, 
după aventura ei imprudentă, era acolo, pașnică și indiferentă. 
Carole îi mângâie botul moale de catifea. Urechile scurte 
fremătară și animalul o privi pe Carole cu un ochi de nepătruns. 
Poate că iapa îi înțelegea suferința? 

„ Haide, își zise Carole, nu trebuie să ceri prea mult de la un 
cal! Eşti pe cale să cazi în ridicol“. Cu toate acestea, avea nevoie să 
stea de vorbă cu cineva, să se destăinuiască. Dar cui? Și, oricum, ce 
ar fi putut să spună? Că îl pierduse pe Robert? Dar el nu-i 
aparținuse niciodată. Pentru el, seara trecută nu fusese decât un 
divertisment, nimic mai mult. În ceea ce o privea, nu voia să 
împartă această amintire cu nimeni. Era grădina ei secretă, un 
moment gingaș pe care îl păstra întotdeauna în adâncul inimii ei. 
Cum aflase oare Cathy? Robert? Nu, el nu putuse vorbi despre 
asta, mai ales lui Cathy McKinnon. Trebuie să fi bănuit ceva și, 
abilă, o determinase să se trădeze. 

Fără să-și dea seama, Carole începu să-i vorbească iepei cu voce 
tare, mângâind-o. 

— Trebuie să plec, înţelegi? Numai Dumnezeu știe cât de mult 
aş vrea să rămân! Dar este imposibil. Trebuie să mă întorc la 
Toronto, deoarece acolo locuiesc. 

Interesată, se pare, iapa ciuli urechile. 

— Misiunea mea este practic terminată. N-au mai rămas decât 
câteva amănunte pe care le-aș putea pune la punct acolo. Oricum, 
domnul Roxlet va dori să se ocupe personal de vânzarea la lici- 
tatie, de publicitate și de altele. Voi termina de completat ches- 
tionarul după cină și cercul se va închide. 

Iapa, însă, nu mai asculta. 

— Ghici cine vine în seara asta la cină? continuă cu toate acestea Carole. 

Iapa nu ghicea. 

— Frumoasa Cathy! Prea frumoasa Cathy! 

Iapa nu manifestă nici cea mai mică emotie. 

— Nu, hotărât lucru, caii nu au prea multă conversaţie, decretă 
Carole părăsind grajdul. 

Se opri lângă terenurile de tenis și se așeză pe una dintre bănci, 
cu spatele rezemat de grilajul de sârmă. Căpitanul... El o va ascul- 
ta cu siguranță. Dar ce să-i spună? Își întinse picioarele, își înfundă 
mâinile în buzunarele blugilor şi încercă să reflecteze cu calm. 

„ Carole Ann Todd, își zise ea, ai fost trimisă aici să duci cu bine 
la capăt o treabă în care te-ai descurcat de minune. Acum, strânge-ți 
bagajele și întoarce-te acasă. Gândește-te la viitoarea ta misiune. 
Uită Jamaica și Domeniul Vechiului Conac. Ai făcut ce se aștepta 
de la tine și ai reușit, depășind toate speranţele, după cum spune 
toată lumea. Poţi să te retragi cu onorurile și felicitările juriului. Ce 
îţi trebuie mai mult? Poţi să pleci cu capul sus și să te pregătești să 
primeşti felicitările domnului Roxlet. El îţi va încredința alte misi- 
uni la Paris, poate chiar la Roma. Ce spui despre asta, domnişoară 
McKinnon? La urma urmei, ce-ţi pasă dacă pământurile lui 
Robert sunt sau nu rentabile? Și chiar dacă ai avea dreptate, chiar 
dacă s-ar dovedi adevărat că Doug McKinnon îi fură pe ceilalți 
membri ai cooperativei... Ce te privește pe tine? Oricum, dacă 
Robert se căsătoreşte cu Cathy, problema va fi rezolvată. Graţie 
căsătoriei, Robert își va recupera ceea ce îi aparţine. Nu, fata mea, 
tu ti-ai făcut treaba ta, tu ai făcut-o repede și bine, ca o adevărată 
profesionistă, este singurul lucru care contează. Lasă-i pe ceilalți să 
se ocupe de problemele lor. Mai cu seamă pe Robert, dacă este 
destul de necugetat ca s-o ia în căsătorie pe această MckKinnon, 
fiica unui zgârie-brânză, pe deasupra escroc! Viaţa este frumoasă, 
se deschide în faţa ta. Ocupă-te de viitorul tău și uită-l pe Robert 
Innes. Nu este simplu... ştiu... îl iubeşti profund și nu vei putea 
să-l uiţi niciodată...“ 

Îsi plecă fruntea și o lacrimă se strivi de terenul de zgură, 
lăsând o pată de un roșu mai întunecat. Își strânse genunchii sub 
bărbie și-i înconjură cu braţele, închizând ochii ca să-și 
stăpânească lacrimile care îi înceţoșau acum privirea. Toate astea 
erau fără ieșire, fără speranţă. Il iubea, dar el nu va fi niciodată al 
ei. Îi aparţinea lui Cathy și urmau să se logodească. Nu-i va rămâne 
decât amintirea sărutului din clipa aceea de neuitat, din ajun, pe 
colină. Ă 

Își ridică brusc capul. ÎI iubea și era pe punctul să renunţe la 
el. Dar asta nu însemna oare că abandonează lupta înainte chiar să 

se fi bătut? Nu era în joc doar propria ei fericire, ci și a lui Robert. 
Ştia bine că nu Cathy era soţia de care avea nevoie. Robert iubea 
pământul. Plantaţia, insula, toată viaţa lui. Cathy era un porumbel 
călător. Bineînţeles, părea fericită că se întorsese acasă, dar se va 
plictisi repede și va dori foarte curând să bată drumurile și aero- 
porturile. Atunci, Robert va trebui s-o urmeze sau s-o lase să plece 
singură. Va fi nefericit și într-un caz, ca și în celălalt. Nu, Cathy nu 
era soţia care îi trebuia. 

„ ÎL iubesc şi nu vreau nimic altceva decât fericirea lui, îşi repetă 
Carole. Dar ce să fac? Eu nu pot împiedica această căsătorie“. 

Se ridică brusc și se îndepărtă. „ Oh, nu mai știu“, gemu ea 
ştergându-și în același timp cu mâneca bluzei lacrimile care o 
orbeau. 

Merse drept înaintea ei, fără nici o ţintă, încercând să se con- 
soleze repetându.-i că se dovedise demnă de încrederea domnului 
Roxlet. Dar degeaba începu să asculte de rațiune, toate argu- 
mentele îi sunau fals. Cea mai frumoasă dintre reușitele profe- 
sionale nu va umple niciodată golul pe care Robert îl va lăsa în 
inima ei. 

În cele din urmă, reuşi totuși să se calmeze și porni pe drumul 
de intoarcere la conac. Analizase situaţia din toate unghiurile și nu 
se hotărâse ce atitudine să adopte. Poate că ar fi preferabil să facă 
figură bună în timpul ultimelor zile pe care trebuia să le petreacă 
la conac, sau să-și strângă bagajele și să dispară? Până atunci, va 
face o baie bună, se va pieptăna și se va face frumoasă pentru cină. 
Voia să arate bine ca s-o înfrunte pe Cathy McKinnon. Chiar dacă 
trebuia să dispară din viața lui Robert, putea cel puţin să-l pună în 
gardă. Putea s-o determine pe Cathy să se arate în adevărata ei 
lumină și să-l facă astfel pe Robert să înțeleagă faptul că aceasta nu 
era soţia care îi trebuia. 


LICITAŢIA SECOLULUI 131 


Intenţiona să ajungă în mod discret în camera ei, dar când 
ajunsese la conac, se trezi nas în nas cu căpitanul. 

— Ce s-a întâmplat, draga mea? Nu arăţi prea bine. 

— Nu, nu, totul este bine, vă asigur. 

Cu prețul unui imens efort, Carole reușise să-i adreseze un mic 
surâs chinuit, dar căpitanul nu se lăsă înșelat. 

— lartă-mă că insist, copila mea, dar mi se pare că ai plâns. Eşti 
sigură că nu pot face nimic ca să te ajut? 

Avea o expresie atât de îngrijorată şi de dezolată, încât Carole 
simţi din nou lacrimi în ochi. Doar nu era să se dea în spectacol! 
Se repezi spre scară. 

— Nu... eu... vă mulțumesc, căpitane. Mă simt bine, bâigui ea 
peste umăr. 

Hotărât lucru, însă, nu era scutită de nimic. Charlene o aștepta 
în camera ei. Zâmbetul cameristei îi îngheţă pe faţă când văzu fața 
Carolei. Aceasta alergă fără un cuvânt în baie și închise ușa cu cheia 

— Oh, nu! exclamă ea văzându-și în oglindă ochii roși și obrajii 
încă umezi. 

Charlene bătu încet la ușă. 

— Pot să fac ceva ca să vă ajut, domnișoară? 

— Nu, mulţumesc, Charlene, totul este în ordine. M-am lovit 
urcând scara, dar nu-i nimic. 

— Oh! Să vă pun un pansament, domnişoară. 

— Nu, Charlene, nu-i nevoie. Nu am nimic, te asigur. 

Nu puteau oare s-o lase puţin în pace? Se prinse de margi- 
nea chiuvetei, strânse din dinţi și închise ochii. Dar de ce erau 
toți atât de amabili, prea amabili? Nu înțelegeau că avea nevoie 
să fie singură? Deschise robinetul de la cadă și se dezbrăcă încet. 

În căldura binefăcătoare a băii , se destinse în sfârșit și reflectă 
în liniște. Situaţia era simplă; avea de ales între două posibilități: 
sau își făcea bagajele și-l abandona pe Robert sorții lui, sau mai 
rămânea o zi sau două și incerca să-l smulgă din ghearele celor doi 
McKinnon. 

Dacă alegea prima soluţie, nu-și asuma nici un risc. Toată 
lumea ar fi mulțumită, chiar și Robert, cel puţin până când își 
va da seama că a făcut o greșeală căsătorindu-se cu Cathy. In 
ceea ce o privea pe Carole, ea va sfârși poate prin a-l uita pe 
Robert. Se va concentra asupra activităţii profesionale, va vedea 
tări... 

Dacă, dimpotrivă, alegerea ei s-ar opri asupra celei de a doua 
soluţii... va reuși poate să-l convingă pe Robert, dar el n-o va ierta 
niciodată că i-a zădărnicit planurile. Poate că ar bănui că a 
acţionat din gelozie? Și, oricum, trebuia să se întoarcă la 
Toronto... 

Ar avea, însă, cel putin, satisfacția de a fi salvat fericirea și 
viitorul lui Robert. Dacă se căsătorește cu Cathy, mai devreme 
sau mai târziu își va pierde plantaţia. Ea îl va ruina și va cere 
divorțul, după ce l-ar obliga să-și vândă și ultima parcelă de 
pământ. 

Cum s-o dovedească, însă? Singurul mijloc era de a descoperi 
cum a procedat Doug McKinnon ca să-i păgubească pe ceilalți 
plantatori și să demonstreze că modul de viaţă al lui Cathy nu era 
posibil decât datorită escrocheriei tatălui ei. 

Carole optase deja, fără să-și dea seama, pentru a doua 
soluție. Avea să se lupte pentru salvarea lui Robert. Ştia bine, în 
adâncul fiinţei ei, că va ieși cu inima frântă din această bătălie, dar 
era datoria ei. Il iubea pe Robert și nu avea dreptul să-l 
părăsească. 

leși din cadă şi începu să se șteargă cu o energie nouă. 


Capitolul 9 


Carole se îmbrăcă repede. Rochia ei bleu de nuanţa levănţicii 
îi venea bine. Era o ţinută perfectă pentru cină, nici prea ele- 
gantă, nici prea lejeră. O lăsă pe Charlene să-i perie părul, ca să 
câștige timp, în timp ce ea se concentră asupra machiajului. 
Voia să-l vadă pe căpitan înainte de cină. Trebuia să aibă 
neapărat o întrevedere cu el, între patru ochi. 

Şansa era de partea ei: căpitanul se afla încă în biroul lui. 
Trebuie să-și fi petrecut acolo cea mai mare parte a după- 
amiezei, după terminarea siestei. 

— Eşti fermecătoare, draga mea, zise el închizând registrul pe 
care tocmai îl studia. Ce pot face pentru dumneata? Vrei să 
mergem la bar? 

— Aș prefera să rămân aici, dacă nu vă deranjez. 

Căpitanul o privi cu un aer surprins. Carole nu voia să riște 
să dea ochii cu Robert. Luă loc în faţa căpitanului. 

— Căpitane, fiţi sincer, credeţi că am făcut treabă bună, aici, 
pentru hotel? 

— Dar ţi-am spus-o deja, draga mea! Ai făcut o treabă excelentă! 


134 MARIE DUTRONC 


Eşti plină de idei minunate și mi-ai redat curajul. Ai reușit chiar 
să-l aduci pe încăpăţânatul acela de Robert de partea noastră! 

— Aşadar, credeţi că m-am descurcat bine, în ciuda lipsei de 
experienţă? 

— Minunat de bine, într-adevăr! Dar nu te înțeleg, draga mea. 
Te frământă ceva? 

— Da, căpitane. Dar poate că mă amestec în ceva care nu mă 
privește. Aș vrea să fiu sigură că aveţi încredere în mine. 

— Dacă am încredere în dumneata? Cu ochii închiși, draga 
mea! 

Carole se rezemă de spătarul scaunului pe care stătea și făcu 
o pauză. Chestiunea era delicată și acum trebuia să procedeze 
cu tact și diplomaţie. 

— Căpitane... sunt sigură că hotelul va fi o reușită din punct 
de vedere financiar, și ştiu că aveţi nevoie de acești bani. 

Îşi privi interlocutorul direct în faţă. Căpitanul avea 
sprâncenele încruntate, ca de fiecare dată când era surprins. 
Dar rămase tăcut şi ea continuă. 

— Aveţi nevoie de banii aceștia pentru Robert, pentru ca el să 
poată continua să se ocupe de plantație. Despre asta este vorba, 
nu-i aşa? 

Fl dădu din cap. 

— Da, recunoscu el, cam despre asta este vorba. 

— Ei bine, după părerea mea - și sper că nu vă supăraţi pe 
mine că v-o spun - asta nu-l va ajuta pe Robert. 

În fata figurii uimite a căpitanului, se grăbi să continue, fără 
să-i lase timp să protesteze: 

— Plantaţia este în deficit, este adevărat, dar n-ar servi la 
Nimic s-o scoateţi din încurcătură. Trebuie căutat, mai întâi, 
motivul acestui deficit, și... 

— Dar ţi l-am spus deja. Este blestemata asta de piaţă! 
Preţurile sunt întotdeauna la nivelul cel mai scăzut în perioada 
când trebuie să ne vindem recoltele. Ele urcă apoi foarte 


LICITAŢIA SECOLULUI 135 


repede, imediat după ce am vândut. Chiar și McKinnon, însărci- 
nat să supravegheze piața, nu se descurcă mai bine decât 
ceilalți. Este vina intermediarilor. Doug ne-a explicat... toți sunt 
nişte speculanti, cum spune el. Deocamdată, nu se poate vinde 
fără intermediul lor. 

Carole îl lăsase să vorbească, ferindu-se să-l întrerupă. 
Fiecare amănunt avea importanța lui. Toate răspunsurile lui 
erau preţioase 

— Căpitane... v-am spus deja că am o pregătire de contabil. Eu... 

Putea să vadă registrele de conturi aliniate pe o etajeră, în 
spatele căpitanului. Ardea de dorinţa de a-și vâri nasul în ele, 
dar intuiţia o avertiza că era prea devreme să-i ceară asta 
căpitanului. Își înghiţi, așadar, fraza pe care era cât pe ce s-0 ros- 
tească. 

— Dacă plantaţia nu este rentabilă, trebuie să existe un motiv, 
se mulțumi ea să repete. Ă 

— Dar eu știu motivul, draga mea. Il știu prea bine. Sunt 
intermediarii, niște hoți cu toţii! 

— După părerea mea, există probabil o altă explicaţie. 

— Cum asta? 

— Poate că mă înșel, dar cred că știu cum pot să descopăr 
adevărul, dacă vreţi să mă lăsaţi s-o fac. 

Era acum sau niciodată. Aruncă o privire spre rândul de 
registre din spatele căpitanului. EI îi surprinse privirea și se 
întoarse. Ă 

— Ah! Ah! exclamă el râzând din toată inima. Inţeleg unde 
vrei să ajungi! La contabilitatea mea, nu-i așa? Este foarte drăguţ 
din partea dumitale, reluă el imediat, fără să-i lase timp să 
răspundă. Îţi mulțumesc, este o intenţie foarte amabilă. Vrei să 
mă înveţi una dintre acele tehnici moderne care să-mi ușureze 
munca, nu-i așa? Nu îţi face griji pentru mine. Am propriul meu 
sistem. Nu-i cine știe ce, dar conturile sfârșesc întotdeauna prin 
a se potrivi la tanc. 

Se ridică, luă registrul care se afla pe biroul lui și îl aranjă pe 
etajeră, lângă celelalte. 

— Îti mulțumesc, draga mea, că vrei să mă ajuţi, dar vreau să 
profiti de aceste ultime zile. Odihnește-te, distrează-te. Cât 
despre ideea de a-ţi sparge capul cu toată hârţogăria asta, nici 
nu se pune problema! 

Inaintă spre ea și îi oferi brațul. : 

— Şi acum, este timpul să ne alăturăm celorlalţi. In seara asta, 
avem companie, ca în vremurile bune. Invitaţi care plătesc, din 
nefericire! Ah, dacă cineva mi-ar fi spus că într-o zi va trebui să-i 
fac pe oameni să plătească pentru a cina în casa mea...! In fine, 
nu avem de ales, nu-i așa? 

Carole nu se putea hotărî să întrerupă discuţia și să 
părăsească biroul. Era atât de hotărâtă să descopere secretul 
încât tremura. 

— Căpitane, zise ea pe neașteptate, sunt sigură că beneficiile 
plantaţiei nu sunt pierdute pentru toată lumea. Dacă m-aţi lăsa 
să cercetez contabilitatea, sunt convinsă că aș găsi o explicaţie! 
Vă rog, căpitane, ascultaţi-mă! Am convingerea că sunteți victi- 
ma unei escrocherii, dar nu pot dovedi nimic atâta timp cât nu 
voi fi verificat conturile. 

El se opri brusc și o fixă cu ochi neincrezători. Apoi luă un 
scaun și se așeză lângă ea. 

— Nu înţeleg, zise el în cele din urmă, clătinând din cap. 

— Căpitane, zise ea prinzându-l de braţ, este absolut de 
neconceput ca o plantație atât de importantă, atât de bine 
întreţinută, să fie deficitară, de vreme ce... 

— Nu suntem în deficit, draga mea. Nu am spus niciodată că 
pierdem bani. Reușim doar să ne descurcăm la limită. Sunt ani 
de zile de când tragem mâţa de coadă. 

— Tocmai asta este problema! Ar trebui să vă scăldaţi în bani, 
mai cu seamă în momentul acesta, când există o asemenea 
penurie de produse agricole! 

EI dădu din cap în semn de încuviințare. 

— Este adevărat. Ai perfectă dreptate. Continuă, te ascult. 

— După părerea mea, altcineva încasează beneficiile care ar 
trebui să vă revină. Și... 

— Da, știu bine. Intermediarii. Dar ce vrei... 

Era limpede că se interesase deja de problemă și trăsese pro- 
priile lui concluzii. Ea reflectă o clipă. 

— La urma urmei, sfârși ea prin a admite, poate că sunt 
într-adevăr intermediarii. Spuneti-mi, căpitane, cu cine lucraţi? 

— La început, când a fost înfiinţată cooperativa, erau aleși 
cam la întâmplare, de fiecare dată. Apoi, McKinnon a găsit o 
companie din Londra. EI le-a încredinţat interesele coopera- 
tivei, acum câţiva ani, şi de atunci am lucrat întotdeauna cu 
ei. 

— Şi cum se numeşte această companie? 

— Ian Scott Associated Ltd. De ce? Nu sunt nici mai buni nici 
mai răi decât alţii, dacă vrei să știi părerea mea. 

O bătu ușor pe mână și zâmbi. 

— Ghicesc la ce te gândești, draga mea. Mi-am pus și eu 
întrebarea, adeseori, nu numai odată. Dar soluţia nu depinde 
de noi. 

Se ridică de pe scaun, îi zâmbi din nou și continuă: 

— Draga mea copilă, ești un înger. De altfel, am să-i scriu 
câteva rânduri domnului Roxlet ca să i-o spun! Nu te 
mulțumești să rezolvi în chip strălucit problemele noastre hote- 
liere, vrei în plus să ne ajuţi să repunem pe picioare plantaţia! 
Din nefericire, mi-e teamă că în privinţa asta nu poți face nimic 
pentru noi. Robert şi cu mine am întors problema pe toate 
părțile şi a trebuit să ne recunoaștem învinși. Și nu numai 
Robert și cu mine. Ceilalţi plantatori ai cooperativei au dat greș 
la fel ca noi. Vreo douăzeci de plantaţii, în total. 

— Douăzeci? Spuneţi-mi, căpitane, cam ce suprafaţă 
reprezintă asta? întrebă Carole ridicându-se la rândul ei. 

— Oh, aproximativ douăzeci de mii de hectare. 

Căpitanul o conduse spre bar, de unde răzbăteau ecoul unor 
râsete și conversații însufleţite. 

— Aşteptăm multă lume, zise el cu un aer satisfăcut. 
Majoritatea dintre ei, oameni din Mandeville... și câţiva vizita- 
tori. 

Carole înţelese că el nu va mai reveni asupra discuţiei lor. 
Era evident că nu reușise să-l convingă, dar înţelesese cu toate 
astea ceva. 

În bar se aflau vreo douăzeci de persoane, dar încăperea 
era atât de mare încât ar fi putut primi de două ori mai 
multe. 

Tânărul Harry înaintă spre ei îndată ce îi zări, la fel de zâm- 
bitor cum îi era obiceiul. Dino se afla și el acolo. Cathy era spri- 
jinită cu coatele de bar, înconjurată ca de obicei de o curte de 
tineri ameţiţi de admiraţie. Carole remară imediat că Robert 
făcea parte din lot. 

Câteva perechi preferaseră să se instaleze pe banchete. Puțin 
mai la o parte, un grup discuta cu însufleţire, în jurul unei mese 
joase. Carole și căpitanul, în picioare în cadrul ușii, contemplau 
scena cu un aer încântat. 

— Conacul este complet schimbat! exclamă Harry ajungând 
în fata lor. Este de necrezut! Haideţi, căpitane, vă ofer un pahar! 

— În propria mea casă! Nici să nu te gândești, băiete! 
Dimpotrivă, este rândul meu. 

Se aplecă apoi spre Carole. 

— Ce idei, draga mea? 

În timp ce căpitanul comanda băuturile, Harry o conduse pe 
Carole spre una din banchete. Dino se apropie de ei. 

— Bună seara, domnişoară Todd. Ce părere ai de bar? 

— Mult mai grozav decât barul bătrânului Fred! exclamă 
Harry cu entuziasm... Chiar şi acum după ce l-a zugrăvit din nou 
şi l-a redecorat! 

— Sunt foarte mulțumit că îţi place, băiete, zise căpitanul care 
se apropiase de ei. Ah, dar îl văd pe bătrânul Ben Wycks, adăugă 
el imediat. Nu l-am văzut de ani de zile! Scuzaţi-mă, trebuie să 
mă duc să-l salut pe afurisitul ăsta de Ben! 

— Da, foarte grozav barul acesta, repetă Harry privindu-l pe 
căpitan îndepărtându-se. Mă întreb însă cum s-a descurcat pen- 
tru a plăti factura! Asta, plus cea a piscinei! 

— In orice caz, mi-a plătit onorariile, anunţă Dino. Am primit 
cecul luni și l-am reinvestit imediat... 

— Dar abia v-aţi atins de pahar, zise Harry întorcându-se spre 
Carole, ignorându-l complet pe Dino. Vreţi să mă duc să vă aduc 
altceva? 

— Da, Harry, te rog. Aș vrea ceva... ceva mai tare, răspunse 
Carole, care simţea că are nevoie de un întăritor ca să facă faţă 
la ceea ce o aștepta în seara aceea. 

— Da, cum spuneam, reluă Dino fără să se descurajeze 
de întrerupere, mi-am încasat cecul luni și mi-am plasat 
deja onorariile în micuța companie de intermediere a lui 
Cathy! 

Carole era cât pe ce să tresară, dar se stăpâni la timp. 

— Ah, cunoaşteţi compania lui Cathy? întrebă ea pe un ton 
indiferent. 

— Dumnezeule, este adevărat! făcu Dino privind în jurul lui 
cu un aer stânjenit. Cathy mi-a recomandat cea mai mare dis- 
creţie! Altfel, toată lumea de aici ar vrea să profite de chilipir și, 
bineînţeles, în genul acesta de afaceri nu este loc pentru toti. În 
orice caz, eu n-am regretat niciodată că am investit în compania 
ei! 

Carolei îi era foarte greu să-și păstreze calmul. Toate piesele 
jocului începeau să se îmbine! Cathy, care voia să rămână dis- 
cretă în privința rolului ei în această misterioasă companie... 
Cathy, tatăl ei și al treilea, bărbatul, acel faimos asociat... Și ca 
din întâmplare, tatăl lui Cathy descoperise acești intermediari, 

Ian Scott Associated, la puţin timp după înființarea coopera- 
tivei... Cu inima bătând mai repede, se aplecă spre Dino. 

— Nu vă faceți griji din pricina mea, șopti ea. Sunt la curent. 
Știu că atât Cathy, cât și tatăl ei, n-au de ce să se plângă... 

Dino scoase un oftat de ușurare. 

— Ah, bine... Este cea mai bună companie de intermedieri pe 
care am găsit-o până în prezent, și... 

Inima Carolei începu să bată mai tare. Ea nu putu rezista 
tentaţiei și riscă. 

— Este vorba de Ian Scott Associated, nu-i aşa? 

— Exact. Jucaţi şi dumneavoastră la bursă? întrebă Dino cu un 
zâmbet complice. 

Totul se explica. Dacă Dino câștiga bani datorită intermedia- 
rilor care reprezentau interesele cooperativei... plantatorii ar fi 
trebuit și ei să câștige... Or, atunci... Era tocmai dovada că în 
treaba asta era ceva necurat. Carole înțelegea acum de ce Doug 
McKinnon avea mijloacele de a cumpăra terenuri de la ceilalți 
plantatori! De banii pe care îi pierdeau aceștia, de beneficiile pe 
care ar fi trebuit să le realizeze, profita el, prin intermediul aces- 
tei companii la care era unul dintre asociaţi. Și acest joc dublu 
era dintre cele mai rentabile, judecând după gusturile pentru 
lux ale lui Cathy! 

Bucuria Carolei, însă, a fost de scurtă durată. Acum, că 
descoperise rotițele mecanismului, înțelegea de asemenea că nu 
era mai avansată ca înainte. Desigur, bănuielile ei se confir- 
maseră: Doug MckKinnon era un escroc. Dino tocmai o 
recunoscuse în mod indirect. Mai erau de asemenea confidenţele 
imprudente ale lui Cathy, pe marginea piscinei... Dar nu avea nici 
cea mai mică dovadă. Ar fi cuvântul ei împotriva celui al lui Cathy. 
In ceea ce îl privea pe Dino, era inutil să conteze pe el... 

Carole era atât de răvășită încât abia auzea ce-i spunea arhi- 
tectul. Din fericire, Harry reveni tocmai la timp ca ea să iasă cu 
faţa curată. 

— Ei bine! Nu aveţi un aer prea vesel! exclamă el întinzându-i 
un pahar. Ţineţi, beţi asta. Este excelent pentru moral! 

Ea se supuse, docilă, și își goli paharul dintr-o singură 
înghițitură. 

Se agăţă apoi de braţul lui Harry, cu respiraţia tăiată. 

— Ei, uşurel! Nu era decât limonadă, să știți! 

— Ohhh... Oh! exclamă Carole, fără să dea drumul braţului 
lui Harry. 

Dintr-o dată, se simţi mult mai bine. Respiră adânc și îi 
adresă un zâmbet radios. Harry păru ușurat. 

— Acum puteţi să-mi daţi drumul! sugeră el. 

— Cum? Oh!... Scuză-mă, Harry! Dar ce era? Un Martini? N-am 
băut niciodată așa ceva. Dar n-a fost rău deloc! Aș putea primi 
încă unul? 

— Bineînţeles că nu! Martin-ul vă dă un pumn de fier! glumi 
el frecându-și braţul. In schimb, ce aţi spune dacă am merge la 
masă? 

— La masă? se încruntă ea. Eşti sigur că nu pot primi un alt 
Martini? întrebă ea. 

— Absolut sigur. De altfel, priviţi: sufrageria este deja plină 
de lume. Ar fi bine să ne grăbim dacă vrem să prindem o masă 
bună. 

li oferi braţul și o conduse spre una din mese. Carole îl urmă 
fără să protesteze. In mod ciudat, podeaua avea tendința 
supărătoare de a se clătina sub picioarele ei și se simţi mulțumită 
să se poată așeza. Dar de ce oare sufrageria se învârtea în felul 
acesta? Inchise ochii, pentru o clipă. Când îi redeschise, o zări pe 
Cathy McKinnon. [i închise din nou, foarte repede. 

— Bună seara, Carole. Nu te-am văzut adineaori, la aperitiv... 

Vocea lui Robert era politicoasă şi rece. Trezită brusc, Carole 
deschise din nou ochii. Era așezat în faţa ei şi o privea, dar 
expresia de pe figura lui era de nepătruns. Cathy era plasată la 
dreapta Carolei, iar Harry la stânga ei. 

— Robert şi cu mine ne-am întâlnit de dimineaţă, absolut din 
întâmplare, zise Cathy. Am călărit împreună. 

— Spune mai curând că m-ai urmărit ca o umbră, o 
corectă râzând Robert și că ai făcut totul ca să mă împiedici 
să lucrez! 

— Eşti un monstru! Nu te gândești decât la muncă! Nu crezi 
că ai putea să te opreşti din când în când ca să te distrezi puţin? 
A venit vremea să mă ocup de tine! 

Cathy adoptase un ton posesiv, care puse la grea încercare 
nervii Carolei. 

— Nu poţi să-ţi petreci viaţa distrându-te, replică Robert. 
Munca înseamnă sănătate, după cum știi! 

Cathy își puse mâna peste cea a lui Robert. 

— Bineînţeles, dragul meu Robert. Până atunci, poate că am 
putea trece la un subiect mai vesel. Ce ne recomanzi pentru 
cină? 

Robert luă meniul și-l studie o clipă. 

— Să vedem... 

Cathy profită de pauză ca să se aplece spre Carole. 

— Ştii să alegi singură, draga mea, sau preferi să-l lași pe 
Harry s-o facă pentru dumneata? întrebă ea cu un glas mieros, 
având grijă să nu fie auzită decât de Carole. 

Carole se înfurie, dar reuși să se stăpânească și să surâdă cu 
un aer candid. 

— La drept vorbind, sunt cam încurcată; mi s-a părut că me- 
niul conţine limbi de viperă, dar eu... 

— Haide, draga mea, fii rezonabilă! Ai luat deja de dimineață. 
Este un fel de mâncare care nu trebuie să abuzezi! 

În timp ce schimbau aceste cuvinte amabile, Carole și Cathy 
avuseseră grijă să-și surâdă fermecător, astfel că bărbaţii nu 
remarcaseră nimic. 

— Ce aţi spune, pentru început, de un sote de morcovi a la 
Vichy? întrebă Robert. 

— Excelentă idee, scumpul meu. Absolut divin! 

— Şi după aceea, vă recomand melci... 

— Dumnezeule, ce oroare! Robert, te rog! Nu pot suferi melcii. 

— Ah, bine, făcu simplu Robert. Și dumneata, Carole, ce ai 
ales? 

— Cred că-i voi acorda încredere lui Herry, răspunse Carole 
pe un ton nevinovat. p 

Unde se credea oare? În fruntea unui harem? Își întoarse 
capul ca să-și ascundă lacrimile de furie care-i urcau în ochi. 

— Robert, vorbeşte-ne despre planul tău de vânzare la lici- 
taţie. Este o idee fantastică! zise Cathy cu un surâs 
fermecător. 

— Este planul Carolei, nu al meu, răspunse Robert. Carole 
trebuie să ne vorbească despre el. 

— Ei bine, zise Carole cu o voce indiferentă, la ora actuală, 
antichităţile valorează o avere. Or, conacul este plin de ele și 
există cu siguranţă și alte case vechi în vale. De aceea, m-am 
gândit că s-ar putea organiza o licitaţie internaţională pentru 
inaugurarea hotelului. 

— Dar asta nu-i totul, draga mea. Robert mi-a spus că se pune 
problema construirii unor bungalouri undeva pe domeniu, așa 
este? 

Cathy își pierduse veșnicul surâs și părea realmente intere- 
sată. Carole dădu din cap în semn de încuviințare, dar Cathy 
voia să afle mai multe. 

— Împreună cu toate aceste bungalouri, hotelul va avea un 
succes nebun, nu-i așa? 

Carole încuviinţă cu o nouă înclinare a capului. Cathy surâse 
larg și își ridică paharul. 

— Ei bine, să bem pentru vânzarea secolului. 

Bău câteva înghiţituri, apoi se întoarse spre Robert. 

— Robert dragule, trebuie neapărat să mă lași să te ajut. Va fi 
atât de nostim să mă duc să răscolesc în toate casele acele vechi 

și să văd mobilele lor antice unor americani bogaţi, pentru niște 
sume exorbitante! 

Cathy luase un ton de fetiță răsfăţată. Carolei i-ar fi plăcut să-i 
ardă o palmă! Dar Robert se arătă uimitor de ferm. 

— Nu, Cathy. Este ideea Carolei; ea se va ocupa de planul ei. 
Dacă are nevoie de ajutor, o să ţi-o spună chiar ea. 

Chelnării apărură chiar în clipa aceea și Carole n-a fost 
nevoită să răspundă, din fericire. Harry urmase sfatul lui Robert 
și comandase și el un sote de morcovi a la Vichy. Era un 
preparat rece care Carolei nu-i plăcu prea mult; își lăsă farfuria 
mai mult de jumătate plină și se răzbună cu paharul de vin roșu. 

Ar fi vrut să se afle la Toronto, singură în micul ei aparta- 
ment, să închidă ușa și să plângă fără martori. Nu se simţise 
niciodată atât de deprimată. Se afla aici, în această sfragerie 
luxoasă, pe o insulă de vis, alături de un tânăr frumos, i se 
serveau feluri exotice de mâncare și vinuri rare; petrecerea era 
abia la început și promitea să fie foarte veselă... Dar pentru ea, 
singurul lucru care conta, era să stea în faţa lui Robert, un 
Robert care flecărea vesel cu frumoasa Cathy Mckinnon, 
viitoarea lui soţie. In curând, nu-l voi mai vedea, se gândi ea. Era 
disperată la ideea de a-l abandona în ghearele lui Cathy, care nu 
urmărea decât un singur lucru: să se mărite cu el ca să-l 
jecmănească mai bine și să-și satisfacă gusturile pentru lux cu 
veniturile hotelului. Vinul, adăugat paharului de Martini, înce- 
pea să-și facă efectul asupra Carolei. Incurajată complect, se 
hotărî să treacă la acţiune și să-și verifice teoria asupra 
intenţiilor lui Cathy. 

— Intenţionezi să rămâi la Mandeville, Cathy, acum te-ai 
întors? 

— Dar aici sunt acasă la mine, draga mea. Toată lumea are 
nevoie de o casă a lui. 

— Dar vei rămâne aici? 

— Cine știe? Asta depinde de atâtea lucruri... 

Cathy lăsă impresia că stă în defensivă. Carole își schimbă tactica. 

— Dar îţi vor lipsi călătoriile, zise ea pe un ton distrat, și toţi 
prietenii pe care i-ai lăsat în Europa... 

— Dacă hotelul va fi un succes, vor veni să mă vadă aici, draga 
mea. 

— Dar vei dori cu siguranţă să evadezi din când în când, 
insistă Carole. 

— Fireşte, draga mea. Toată lumea dorește să se distreze, 
nu-i așa? răspunse Carole pe un ton indiferent. 

După aceste cuvinte, își întoarse capul spre celălalt capăt al 
mesei, punând capăt discuţiei lor. Carole nu se simţi însă 
învinsă din acest motiv. Cathy se ţinuse în defensivă și 
răspunsese întrebărilor ei prin alte întrebări. Foarte bine. In 
consecință, trebuia să meargă drept la ţintă și să dea marea lovi- 
tură. 

— Dar, Cathy... şi compania ta? Doar n-ai de gând, totuși, s-o 
abandonezi? 

Pentru prima dată în seara aceea, Cathy păru luată pe 
neașteptate și își p;ierdu siguranţa. Privirea lui Robert trecu de 
la una la alta, apoi se opriră asupra Carolei. El îi aruncă o 
privire ostilă care o îngheţă, dar acum, că se pornise, nimic 
n-o mai putea opri. Ea se întoarse spre Cathy, așteptându-i 
răspunsul. 

— Eu... nu înţeleg ce vrei să spui, draga mea, zise Cathy cu o 
voce ușor răgușită. 

Acum Sau niciodată era momentul. Era suficient să insiste 
putin şi Cathy va sfârși prin a ceda, Carole era sigură de asta. 

— Ba da, o ştii foarte bine, este vorba de compania pe care 
tu, tatăl tău, și... 

Cathy o fulgeră cu privirea și n-o lăsă să termine. 

— Trebuie să fie o confuzie, zise ea cu o voce care nu mai 
tremura. 

— Dar... 

Înainte de a mai putea să adauge un cuvânt, o voce mas- 
culină o întrerupsese. 

— Cred într-adevăr că o confunzi cu altcineva. 

Robert vorbise pe un ton rece şi care nu admitea replică, 
luând astfel în mod deschis apărarea lui Cathy. Apoi se întoarse 
spre Cathy şi adăugă pe un ton mai blând: 

— Nu trebuie să te superi pe Carole. Ea nu este aici decât de 
o săptămână și a întâlnit atâţia oameni... Este normal să se 
încurce. 

Cathy îi răspunse cu un zâmbet angelic și își puse mâna 
peste ceea a lui Robert. 

— Îți mulțumesc, Robert, dragule. Ai desigur dreptate... 
Această biată fată este puţin tulburată, adăugă ea cu un glas 
scăzut. 

Carole era consternată. Chelnerii tocmai aduceau felul prin- 
cipal de mâncare, dar ea n-ar fi fost în stare să spună ce era. 
Aceasta era, de altfel, ultima dintre grijile ei. Nu mai dorea decât 
un lucru: să fugă departe, foarte departe de surâsul triumfător 
al lui Cathy, de indiferența lui Robert. Se prefecu totuși că 
mănâncă, zâmbi de fiecare dată când cineva privea în direcţia ei 
și reuși chiar să articuleze câteva cuvinte când era necesar. O 
singură dată în timpul mesei privirea ei o întâlni pe cea a lui 
Robert şi obrajii ei se colorară gândindu-se la clipele minunate 
pe care le petrecuse cu el. Era sigură că putea să citească în ea 
ca într-o carte deschisă, chiar în clipa aceea, dar el rămase impa- 
sibil și ea își plecă privirea. 

Când sosi în sfârșit cafeaua, ea înghiţi lichidul fierbinte și 
se folosi de primul pretext ca să părăsească masa. Nu dorea 
altceva decât să dispară și să fie singură. Ar fi vrut să adoarmă 
și să se trezească la Toronto, printr-o atingere de baghetă 
fermecată. 

Mirosul ametitor al florilor de leandru, mai puternic ca 
niciodată, îi trezi nostalgia. Cu o săptămână în urmă, pentru 
ea era încă un parfum necunoscut. Acum, însă, făcea parte 
deja din trecutul ei și îi trezea amintiri... Porni instinctiv spre 
locul de pe colină care purta numele de Find-Your-Man. 
Ajunsă însă la trunchiul manglierului, se opri; noaptea era atât 
de frumoasă... Mica bancă de piatră va fi deja ocupată și ea nu 
voia să tulbure intimitatea unor îndrăgostiți care schimbau cu 
siguranţă jurăminte eterne. 

Nehotărâtă, ridică ochii spre lună, care scălda grădina într-o 
lumină ireală. Ce noapte splendidă! 

Robert... Așadar, Robert se declara alături de cei doi 
McKinnon. Știuse întotdeauna că el ţinea la domeniu, dar cu ce 
preţ? Cu toate acestea, nu putea nega evidenţa. li văzuse reacția. 
Scutură din cap, ca pentru a alunga amintirea acestei seri de 
coșmar. Cu ochii fixaţi asupra discului argintiu al lunii, se linişti 
încetul cu încetul. La ce bun, însă... Nimic nu mai avea impor- 
tanţă. Închise ochii și inima ei, renunțând la speranţă, își regăsi 
un fel de indiferenţă care semăna cu liniştea. Nu auzise zgomo- 
tul de pași care se apropiau și nu văzu mâna care se așeza pe 
braţul ei. 

Tresări și se întoarse brusc, cu ochii măriţi de spaimă. Robert 
era lângă ea. 

— Pentru Dumnezeu, dar ţi-ai pierdut capul! zise el, furios. 
Ce te-a găsit, adineaori? 

Carole izbucni brusc în râs, apoi se opri la fel de brusc. 
Într-adevăr, îşi pierdea capul! Era chiar pe punctul de a face 
o criză de isterie... Dar avea scuze. Era „ puţin tulburată“, 
nu-i aşa?... 

— Trebuie să-ţi vorbesc, reluă Robert pe un ton mai liniștit. 
Dar nu era posibil în timpul mesei. 

Carole închise ochii. Nu, nu se va lăsa înduioșată încă o dată. 
Îi dăduse o șansă, adineaori, dar el era prea ocupat să facă pe 
bărbatul curtenitor pe lângă scumpa lui Cathy. Acum, era prea 
târziu. 

— Robert, voi pleca foarte curând, zise ea cu un glas care nu 
tremura. Dumneata vei rămâne aici, cu Cathy... 

— Trebuie să-ți vorbesc, repetă el. 

Ea continuă, fără să ţină seama de întreruperea lui: 

— Mi-am terminat treaba aici, și nu mai am nici un motiv 
să-mi prelungesc șederea. Cât despre dumneata, vei uita repede 
scurta noastră întâlnire. Cathy McKinnon te va ajuta, nu te neli- 
niști! 

— Nu am nici cea mai mică intenţie să uit, zise el printre 
dinţi. 

O prinse de braţ și o conduse spre piscină. Se opriră și con- 
templară în tăcere lumina argintie a luni care se reflecta în apă. 

Apoi, Carole simţi că el accentua presiunea mâinii pe 
braţul ei, ca pentru a o invita să-l urmeze. O cuprinse furia. 
Doar n-avea intenţia s-o ducă în pelerinaj pe colină și să-i joace 
din nou scena clarului de lună! Cum îndrăznea oare, după ce o 
făcuse să suporte o asemenea umilință, de vreme ce se va 
căsători cu Cathy? 

— Nu, nu vom merge la Find-Your-Man. Nici în seara asta, 
nici în altă seară, zise ea pe un ton glacial, eliberându-și brațul. 

— Carole... nu vorbi fără să ştii. Nu spune cuvinte pe care riști 
să le regreţi mai târziu. 

Să regrete! Dar ce-și imagina el? Cu ce drept îi vorbea în felul 
acesta, după ce se întâmplase seara asta? Se sufoca de furie și nu 
mai reuși să se stăpânească. 

— Dar ești complet orb! Lucrezi zi și noapte pentru plantație 
și toate astea pentru nimic! Şi acum, ești pe cale să distrugi ce 

tatăl tău şi cu mine am făcut pentru hotel... Sunt mulțumită că 
plec, ca să nu asist la dezastru. Căpitanul nu-și va reveni nicio- 
dată din asta. Nici măcar nu-ţi dai seama că pentru tine la ideea 
de a vedea nişte străini instalându-se în camera soţiei lui? Nu, 
bineînţeles că nu, dar este gata să-și sacrifice propria casă pen- 
tru ca să-ți poţi păstra plantaţia. Dar tu n-ai înțeles nimic. Ai 
făcut totul ca să-i complici sarcina! 

Tremura de furie şi când Robert făcu gestul s-o ia în braţe, ea 
îl respinse cu violenţă. Cu preţul unui imens efort, el reuși să se 
stăpânească. Nu i se vorbise niciodată pe tonul acesta! Strânse 
pumnii și îi înfundă în buzunare. 

— Stiu că n-am fost foarte amabil cu căpitanul, în ultimul 
timp, dar aveam alte griji pe cap. 

— Da, este evident, îi aruncă ea pe un ton sarcastic. Era sufi- 
cient să te vadă cineva în seara asta pentru a înțelege că nu 
aveai altă grijă decât această mână spartă care ţi-a furat deja 
atât de mult din ce ai câștigat cu multă trudă, tu și ceilalți plan- 
tatori! 

Robert păli și o prinse de braţ. 

— Ce vrei să spui? Ce știi, exact? 

— Cathy! Cathy McKinnon, femeia cu care te vei căsători! Ea 
şi tatăl ei sunt acţionari la Ian Scott Associated. 

i strânse braţul gata să i-l frângă. 

— La naiba! O ştiu de mult, dar îţi dai seama că a fost cât pe 
ce să strici totul, în seara asta? 

Robert era la curent! Știa totul, de la început! Și ea, care își 
făcuse scrupule, care își pusese atâtea întrebări, ca o proastă ce 
era! Așadar, era la curent... Își eliberă braţul cu o smucitură și, 
cu forțele sporite de furie, îl pălmui cu putere și fugi. 

Carole se aruncase pe patul ei, hohotind. Când se ridică 
până la urmă, avu impresia că zăcuse acolo, abătută, ore întregi. 
Mai era încă lume la bar, judecând după zgomotele care 
ajungeau la ea de acolo. Așadar, nu putea să fi trecut atât de 
mult timp de când urcase în camera ei. Scoase cele două valize 
şi începu să-și strângă lucrurile. Își împături cu grijă rochiile și 
își puse mantoul de iarnă pe pat, lângă valize, gândindu-se că va 
avea curând nevoie de el. În câteva minute bagajele ei erau gata, 
cu excepţia hainelor de pe ea și a celor pe care avea de gând să 
le poarte în călătorie. O ultimă baie? Nu, era prea grăbită să se 
întoarcă acasă. Un pic de toaletă și un retuș al machiajul vor fi 
suficiente. 

Acasă... Un apartament supraîncălzit, cu miros greu de aer 
închis după o săptămână de absenţă. Oameni grăbiţi, înghețaţi 
de frig, străzi blocate de zăpadă... Uitase de toate astea. Dar așa 
era viaţa. Mandeville nu era decât un miraj, un vis minunat, dar 
fără viitor. 

În baie, era cât pe ce să-şi agate hainele în spatele ușii, acolo 
de unde Charlene le lua în fiecare zi ca să le spele și să le calce... 
Dar Charlene nu va mai fi niciodată prezentă ca să-i apreteze 
rochiile! Nu se putu împiedica să surâdă gândindu-se la 
camerista timidă și zeloasă. Privi pentru ultima dată această 
cameră despre care avea deja atâtea amintiri, acest pact cu care 
sfârșise prin a se obişnui, și își duse valizele cu un oftat lângă 
ușă. 

Deschise ușa cu precauţie. Mai era încă lume la parter, dar 
era acum sau niciodată. Cobori treptele scării, având grijă să nu 
facă zgomot. Îmbrăcase un costum fustă-taior din jerse de 
culoare bej. Când va ajunge la Toronto, va fi de-ajuns să-și tragă 
cizmele și să îmbrace mantoul, și va fi gata să înfrunte rigorile 
iernii canadiene. 

Se opri la piciorul scării. După cum se aștepta, invitaţii ter- 
minaseră cina și majoritatea dintre ei se rentâlniseră la bar. O 

tânără se așezase la pian și acompania un grup de tineri care se 
îmbulzeau în jurul ei și reluau în cor ultimile cântece la modă. 
Dino stătea deoparte, cu un pahar în mână. Părea că se plic- 
tiseşte de moarte. Ridicându-și capul, o zări pe Carole, care îi 
făcu semn să se apropie. 

— Dino, eşti cu maşina? 

— Da! am închiriat un Jaguar la aeroport. De ce? Vrei să te 
duc undeva? 

Ea încuviinţă cu un semn din cap. 

— Vreau să mă întorc acasă, spuse ea simplu. 

Aruncă o privire în bar. Nici Robert, nici Cathy, nici căpita- 
nul nu erau acolo. I-ar fi plăcut să-și ia rămas-bun de la fer- 
mecătorul bătrân și să-și explice motivele plecării ei grăbite, dar 
acum era prea târziu. Il zări pe Herry lângă pian, dar el n-o văzu. 

— Dino, aş putea să-ţi cer un serviciu? Ai putea să mă conduci 
la aeroport? Te rog... Trebuie să plec neapărat, cât mai repede 
posibil. 

— La aeroport? o întrebă el mirat... Dumnezeule, dacă m-aș fi 
distrat aici, ţi-aș fi spus cu siguranță nu. Dar este o plictiseală de 
moarte. Așadar, de ce nu?... Ai bagaje? 

— Sunt în camera mea. 

Dino făcu semn unui chelner și-i dădu instrucţiuni să se 
ducă după valizele Carolei. 

— Vrei să-ţi iei rămas-bun de la cineva? întrebă el. 

— Nu. Dacă-l vezi pe căpitan, vrei să mă scuzi faţă de el? 
Spune-i că am să-i scriu. 

Merseră până la mașina lui Dino, un Jaguar decapotabil, 
foarte joasă, ultimul model al anului, versiunea sport. 

— Evident, nu este la fel ca Ferrari-ul meu, comentă Dino, dar 
este totuși o maşină bună. 

Porbagajul nu era însă destul de spaţios și avură dificultăţi 
când ajunseră să așeze în el cele două valize ale Carolei. Găsiră 
cu mare greutate loc pentru una dintre ele și Carole reuși s-o 


152 MARIE DUTRONC 


instaleze pe cea mai mică în spatele scaunului ei. Operația 
durase câteva minute, dar nimeni nu ieşise din conac. Din bar, 
ajungea până la ei ecoul pianului, al cântecelor și al râsetelor: 
probabil că erau acolo cu toţii. Toţi, în afară de Robert și 
Cathy... 

Dino era pe punctul să demareze, când o siluetă întunecată 
apăru brusc în faţa lor. Omul ţinea o puşcă în mână. Se apropie 
și Carole îl recunoscu imediat. Era cel care o întâmpinase, în 
seara sosirii ei. Cum se numea oare? Revăzu brusc scena... ah, 
däs: 

— Watson! Eşti Watson, nu-i așa? 

— Da, domnişoară, Watson, paznicul de noapte, răspunse el 
cu un zâmbet larg. Watson păzeşte mașinile și alungă hotii, 
domnişoară. 

— Paznic de noapte... Aşadar, de aceea nu te-am mai revăzut 
niciodată! zise Carole întorcându-i zâmbetul. 

Dar Dino își pierdea răbdarea. Jaguarul începu să urle cu toată 
puterea celor doisprezece cilindri, făcând imposibilă orice con- 
versaţie. judecând după expresia veselă de pe faţa lui, Watson era 
un amator de mașini puternice şi de motoare zgomotoase. Își 
agită pușca în semn de adio, ca și cum era vorba de un simplu 
baston. Carole abia avu timp să-și scoată braţul ca să-i facă un 
semn: Dino apăsase pedala de acceleraţie și Watson era deja 
departe. 

Când abordară drumul care ducea spre sat, Dino rula deja cu 
aproape o sută de kilometri pe oră. Nu încetini nici măcar când 
trecu peste cele două poduri de lemn și Carole crezu că mașina 
va decola. Traversară satul într-o viteză de necrezut. Carole 
încremenise. Tintuită pe scaunul ei, nu putea face altceva decât 
să închidă ochii și să spere că vor ajunge la aeroport teferi și 
nevătămaţil. Işi pusese centura de siguranţă, ceea ce nu o 
împiedica să fie legănată în toate părţile. Nu va uita niciodată 
această plimbare cu mașina! Dacă va scăpa... 

Dino binevoi totuși să micșoreze viteza când ajunseră la 
Mandeville, dar nu-i lăsă răgazul să admire peisajul. Văzu 
defilând imobile și lumini de neon, apoi cartiere periferice, cu 
peste optzeci de kilometri pe oră. Ar fi putut traversa la fel de 
bine periferia orașului Toronto! Abia ieşiţi din Mandeville, Dino 
apăsă pedala accelerației și Carole crezu din nou că își vor lua 
zborul. Atacară o linie dreaptă și Dino accelără şi mai mult. O 
sută cincizeci, o sută șaizeci... Carole închise ochi. 

In sfârșit, păru că micșorează viteza. Carole scoase un suspin 
de ușurare. Rulau în continuare repede, dar nu-i mai era teamă. 
Vântul îi sufla pe la urechi și îi ridica părul. 

„ Liberă... ești liberă, îi șoptea vântul. Fără probleme, fără 
hotel, fără conac. Uită toate astea; viaţa te așteaptă...“ 

„Da, dar fără dragoste? Căci fugi de dragostea ta, știi bine“ îi 


răspunse o voce din adâncul fiintei ei. 
x 


Robert avusese nevoie de două ore ca s-o conducă pe Carole 
de la aeroport la conac. Dino di Cavour parcursese în sens invers 
același drum într-o oră și șapte minute. Carole se liniștise. Avea 
impresia că de acum înainte nimic n-o mai putea speria. Chiar și 
scrâșnetele pneurilor în viraje, derapaje mai mult sau mai puţin 
controlate și stopurile de la intersecţii o lăsară complet indife- 
rentă, în timp ce Dino traversa Kingstonul în mare viteză. 

— Mulţumesc, Dino, zise ea cu o voce stinsă când acesta opri 
mașina în faţa aeroportului. Ai fost foarte drăguţ că ai acceptat 
să mă conduci până aici. 

Apoi, amintindu-și cât de mult îi plăceau complimentele, 
adăugă pe un ton convins: 

— Conduci minunat. Sunt convinsă că nimeni nu a făcut 
acest traseu în atât de puţin timp. 

Dino își umflă pieptul de plăcere. 

— Oh, nu-i mare lucru. Mașina asta este greoaie pe lângă 
Ferrari-ul meu! 

Carole rămase fără glas și îl privi cu un aer uluit, dar își 
reveni repede. 

— Nu uita să transmiţi mesajul meu căpitanului, Dino. 
Spune-i că sunt într-adevăr dezolată că plec fără să-mi iau 
rămas bun, dar am primit un telefon și sunt rechemată urgent 
la Toronto. 

— Telefonul de la conac este deranjat, o atenţionă el cu un 
mic surâs ironic. 

— Ei bine, nu știu, eu... Spune-i că Charlene mi-a înmânat o 
telegramă sau... în fine, găsește ceva! 

Era atât de obosită! Nimic nu mai avea importanță. Nu mai 
avea nici măcar puterea să se arate amabilă. 

Dar Dino îi răspunse cu aceeași monedă. El rămase așezat 
liniștit în mașină și o lăsă să se ocupe de bagajele ei. Trebuia să-și 
îmbrace mantoul ca să aibă mâinile libere să care valizele. Abia 
coborâse din mașină și el pornise deja motorul. 

— Salut! îi strigă el ambalând motorul. Şi călătorie 
plăcută! 

Carole mai mult ghici decât auzi ultimile cuvinte. Rămase pe 
trotuar, cu cele două valize la picioare, în timp ce luminile din 
spatele Jaguarului dispăreau în noapte. 

— Nu, mulțumesc, cred că voi aștepta aici. 

Carole se așeză pe o banchetă și se cufundă în contemplarea 
afișelor care decorau peretele din faţa ei. Trebuia să facă un 
efort teribil că să-și păstreze ochii deschiși. Era sigură în holul 
acesta imens. Până când și funcționara o informase dispăruse. 
Probabil că dormea deja adânc, undeva în aeroport. 

Să doarmă... Carole privea afişele, dar culorile jucau în faţa 
ochilor ei. Pleoapele ei erau grele... Își luă mantoul, îl împături 
în patru și îl puse pe banchetă. Făcuse astfel o pernă pe deplin 
convenabilă. Se întinse şi închise ochii cu suspin. 

Se trezi tresărind din cauza unei voci care răsuna foarte 
aproape de urechea ei: 

— Slavă Domnului, aseară n-a zburat nici un avion! 

Deschise ochii și văzu chipul lui Robert aplecat deasupra ei. Se simți 
dintr-o dată ridicată de pe banchetă. O luase în brațe, ca pe un bebeluș. 

— Te iau cu mine, și asta imediat, spuse el cu autoritate. 

— Lasă-mă! Dă-mi drumul! 

Se zbătea cu toate puterile şi în cele din urmă el trebui s-o 
lase jos. Apucând valiza cea mică, o fixă sub un braţ, apoi o luă 
pe cealaltă, iar cu mâna liberă încercă s-o reţină pe Carole de 
umăr. Ea făcu un salt înapoi. 

— Vino, Carole, să plecăm de aici. 

Abia atunci îşi dădu ea seama că se făcea ziuă și că aeroportul 
începea să se umple de măturători, de călători și de funcţionari 
care deschideau ghișeele. Trebuie să fi dormit mai multe ore! 

— Pleacă! Dă-mi înapoi valizele! 

Dar Robert nici nu se întoarse măcar. Trebui să alerge după 
el ca să-l ajungă din urmă. 

— Oprește-te! Îţi cer să lași jos valizele! 

Privi în jurul ei, în speranţa de a găsi ajutor. Puțin mai 
departe, un măturător își împingea mătura cu un gest mașinal, 
cu o privire absentă şi un aer plictisit. Carole se repezi spre el și 
îl prinse de brat. 

— Domnule, domnule! Bărbatul acela, acolo... 

Işi îndreptă degetul în direcţia lui Robert, dar acesta 
dispăruse. Scoase o exclamaţie de furie și se avântă în urmărira 
lui, abandonându-l pe măturător, care scăpă mătura din mâini 
și o privi îndepărtându-se, complet zăpăcit. 

— Ajutor! Opriţi-l! strigă ea alergând în spatele lui Robert. 
Bărbatul acesta mi-a furat bagajele. 

Câţiva călători își ridicară capul, dar nu reacționară, iar 
ceilalți se prefăcură că n-au auzit-o. Furioasă, Carole continuă să 
alerge după Robert. 

El ajunsese deja în parcare. Când ajunse și ea, valizele ei se 
aflau deja pe bancheta din spate a Land-Rover-ului. 

— Dă-mi înapoi bagajele! 

— Urcă! 

— Niciodată! 

El făcu înconjorul mașinii și deschise portiera. 

— Haide, urcă! repetă el. 

— Nu. Nu-voi-urca! scandă ea. 

Robert privi în jurul lui. Câţiva oameni îi urmăreau. Ei își 
întoarseră privirile cu un aer jenat. Pomeţii lui Robert se co- 
lorară. Îşi strânse pumnii și înaintă spre ea. Carole nu se mișcă. 

— Dacă mai faci un pas, am să tip. Ții într-adevăr să stârnesc 
tot aeroportul? 

Robert se opri. Se aflau față în față, nemișcaţi amândoi, și se 
priveau insistent. Carole își simţi inima bătând cu putere. 

— Carole, ascultă-mă. Nu spune nimic; ascultă-mă, doar un 
minut. 

— Nu ești decât un bădăran! Și Cathy McKinnon? Ce ai făcut cu 
ea? 

— Carole, s-o lăsăm pe Cathy McKinnon, deocamdată. 

Ea nu răspunse. Aștepta explicaţiile lui. El îi deschise din 
nou portiera și îi făcu semn să se așeze. 

— Urcă, Carole, te rog... 

Carole nu-i auzise niciodată această intonaţie rugătoare. Era 
pe punctul să se lase înduioșată. Într-o ultimă tresărire de 
energie, scutură din cap. 

— Înapoiază-mi valizele, zise ea ridicând vocea. Înapoiază-mi-le 
sau fac scandal! 

El trânti portiera cu un gest furios. 

— Carole, te iubesc mai mult decât orice pe lume și nu-ţi voi 
înapoia valizele. 

Ridicase și el tonul, dar vocea lui gravă, sinceră. Inima 
Carolei porni să bată mai tare. 

— Lasă-mă să-ţi explic totul, continuă Robert. Nu te vei mișca 
de aici atâta timp cât nu vei fi ascultat, chiar dacă vei stârni tot 
universul. 

În jurul lor se formase o mică adunare de oameni și cineva 
striga „ Ura!“ Carole roși până în vârful urechilor. 

Robert se apropie de ea, o prinse de mijloc și o duse la 
mașină. Reuși să deschidă portiera fără să-i dea drumul și o 
aruncă pe scaun. 

— Nu te mai mișca! 

Carole, aflată încă sub şocul a ceea ce tocmai auzise, rămase 
docilă pe scaun, în timp ce el se așeza la volan. 

Robert cuplă motorul, făcu să scrâșnească pneurile, frâna, și, 
aplecându-se, o trase spre el și o sărută apăsat pe buze. 

— Te iubesc, Carole. Te iubesc. Şi acum, fă-mi plăcerea și 
pune-ţi centura de siguranţă! 

La aceste cuvinte, trecu în viteza întâi și mașina porni, în 
aplauzele celor care asistase la scenă. 

Robert nu spunea nimic. Avea de făcut faţă unei circulații 
aglomerate: era ora când Jamaicanii mergeau la lucru și străzile 
Kingstonului erau pline de cicliști, de şarate trase de măgari și 
de vehicule de toate felurile. Carole nu îndrăznea să vorbească, 
de teamă să nu-i distragă atenţia. Işi punea, însă, o mulţime de 
întrebări. Și apoi, exista Cathy McKinnon... 

Părăsiseră periferiile Kingstonului și se îndreptau acum spre 
munţi, pe drumul pe care Carole începea să-l cunoască. 
Circulaţia era mai puţin densă și Robert păru că se destinde. 
Venise clipa, acum sau niciodată, să pună lucrurile la punct. La 
urma urmei, o răpise practic la aeroport, el care pretindea că o 
iubeşte. 

— Şi Cathy McKinnon? întrebă ea fără menajamente. 

Robert se întoarse spre ea. Avea o expresie gravă. 

— A fost cât pe ce să strici totul, ieri seară. După ce ai venit, 
prin nu ştiu ce întâmplare, ai descoperit ceea ce știam deja de 

câtva timp. Dar trebuia să tac, ca să-i demasc pe vinovaţi. Era 
prea devreme ca să acţionez. 

— Dar nu voiam decât să te ajut! exclamă ea. 

— Ei bine, pe viitor, nu mai fi atât de grăbită! Vorbeşte mai 
întâi cu mine! Doamne, nu știu ce ţi-aș fi făcut, ieri seară, când 
a fost pe ce să strici totul dezvăluind ceea ce descoperiseși! 

Clătină din cap, îi zâmbi şi continuă: 

— Carole, ascultă-mă bine. De câtva timp, avem certitudinea 
că draga de Cathy era acţionară la Ian Scott Associated, dar nu 
este suficient să ști că cineva este escroc. Mai trebuie s-o poţi 
dovedi. 

Carole îl asculta, complet năucită. 

— Așteptam niște documente care urmau să-i demaște pe 
Cathy și pe tatăl ei, continuă Robert. Dar intervenţia ta de ieri 
seară a precipitat puţin lucrurile. In timp ce tu fugeai, am 
încolţit-o pe Cathy și am obligat-o să mărturisească totul, de față 
cu martori. Tatăl ei era acolo, fireşte. Când Cathy, strânsă cu 
ușa, a cedat, el a încercat să nege, dar era prea târziu. ÎL trimi- 
sesem pe tata deja la procuror, ca să depună o plângere 
împotriva companiei Ian Scott Associated. Cathy și tatăl ei nu 
aveau voie să părăsească orașul și vor fi inculpaţi. Poliţia engleză 
l-a arestat pe asociatul lor, la Londra. 

Robert opri mașina și se întoarse spre Carole. 

— Carole, până când te-am întâlnit, nici o femeie n-a contat 
în viaţa mea. Cathy n-a însemnat nimic pentru mine. A existat 
întotdeauna o rivalitate între noi, chiar când am fost copii. 
Îndată ce ai sosit la conac, am avut impresia că te cunoșteam 
dintotdeauna... și totuși, ştiu atât de puţine despre tine! 

Ea își dădea seama bine că genul acesta de mărturisire nu 
era ușor de făcut și asta nu făcu decât să-l iubescă și mai mult. 

— Inainte de a cunoaște, mă hotărâsem să te ignor, pentru că detes- 
tam acest plan cu hotelul și tu veneai tocmai să te ocupi de el. Dar 
când te-am văzut, la aeroport, am știut că viața mea se va schimba. 

Se întrerupse și îi arătă șanțul de la marginea drumului. 

— Nu-ţi aminteşte nimic? 

Carole aruncă o privire şi nu văzu nimic... apoi zâmbi. 

— Micuța măgăriţă! 

— Da. Era cam în locul acesta... și aici am înteles că nu erai 
ca celelalte. O altă femeie ar fi tipat, sau ar fi rămas în mașină, 
dar nu tu... 

— Oh, nu știu. Toate femeile sunt... 

El n-o lăsă să termine. 

— Este posibil. Dar ţi-am spus, Carole, n-am avut timp nicio- 
dată să învăţ să cunosc femeile, în afară de Cathy, bineînţeles, 
dar nu cred că ea este tipică. Nu, Carole, nu știu să le vorbesc 
femeilor. Dar când Watson mi-a spus că Dino te-a dus la aero- 
port, am crezut că înnebunesc. Trebuia să te regăsesc și să te 
aduc înapoi cu orice preţ! 

Rămase tăcut o clipă, apoi o privi cu un aer grav. 

— Carole, nu pot să trăiesc fără tine. Nu mai pot să-mi ima- 
ginez conacul fără tine. Vreau să pot ridica ochii, când sunt pe 
câmp, și să ştiu că ești acolo sus, pe colină „ Găseşte-ţi omul 
tău“, şi că tu ești a mea... Carole Ann Todd, vrei să te căsătorești 
cu mine? adăugă el pe un ton grav. 

Carole înţelese atunci că aștepta aceste cuvinte din prima zi. 

— Da, murmură ea. Da, Robert Innes, sunt în întregime a ta. 
Sunt soția ta pentru totdeauna. 


Sfârşit 


